കുട്ടനാടൻ ചരിത്രം — വികാസ്പീഡിയ\nഹോം പേജ് / കൃഷി / സുസ്ഥിര കാര്‍ഷിക ഇടപെടലുകള് / സമഗ്ര കാര്‍ഷിക രീതികള് / കാർഷിക വിവരങ്ങൾ / കുട്ടനാടൻ ചരിത്രം\nകേരളത്തിന്റെ നെല്ലറയായ കുട്ടനാടിനെ കുറിച്ചുള്ള ചരിത്രവും കൂടുതൽ വിവരങ്ങളും\nകുട്ടനാടിന്റെ ചരിത്രം - ഒരു ലഘുവിവരണം\nകേരളത്തിലെ നാലു പ്രധാന നദികളായ പമ്പ, മണിമല, അച്ചന്‍കോവില് , മീനച്ചില് എന്നിവയും വേമ്പനാട്ടുകായലും ചേര്‍ന്നു രൂപം നല്‍കിയ ഡെല്‍റ്റാപ്രദേശമാണ് കുട്ടനാട്. ആലപ്പുഴ , കോട്ടയം, പത്തനംതിട്ട ജില്ലകളിലായി വ്യാപിച്ചുകിടക്കുന്ന ഈ ഭൂവിഭാഗത്തിന്റെ മൊത്തം വിസ്തൃതി 870 ചതുരശ്ര കിലോമീറ്ററാണ്. കുട്ടനാടിന്റെ അതിരുകള് കൃത്യമായി നിര്‍ണ്ണയിക്കപ്പെട്ടിട്ടില്ലെങ്കിലും ആലപ്പുഴ ജില്ലയിലെ ചേര്‍ത്തല, അമ്പലപ്പുഴ, കുട്ടനാട് , കാര്‍ത്തികപ്പള്ളി , മാവേലിക്കര താലൂക്കുകളിലും, കോട്ടയം ജില്ലയിലെ ചങ്ങനാശ്ശേരി, വൈക്കം താലൂക്കുകളിലും പത്തനംതിട്ട ജില്ലയിലെ തിരുവല്ല താലൂക്കിലുമായി ആകെ 79 റവന്യൂ വില്ലേജുകള് കുട്ടനാട്ടില് ഉള്‍പ്പെടുന്നതായി കണക്കാക്കുന്നു.\nകുട്ടനാടിന്റെ ഉത്പത്തിയെക്കുറിച്ച് പല കേട്ടുകേള്‍വികളുമുണ്ട്. അതില് മുഖ്യം ചുട്ടനാട് പ്രായേണ കുട്ടനാട് ആയി മാറി എന്നതാണ്. അതായത് ചരിത്രകാലഘട്ടങ്ങളില് നിബിഢവനമായിരുന്ന ഈ പ്രദേശം, കാട്ടുതീ പോലെയുള്ള കാരണങ്ങളാല് ചുട്ടെരിക്കപ്പെട്ടു എന്നും പിന്നീട് ഈ പ്രദേശം സമുദ്രത്താല് ആവൃതമായിപ്പോയി എന്നും കാലാന്തരത്തില് സമുദ്രം പിന്‍വാങ്ങിയപ്പോള് അവശേഷിച്ച പ്രദേശമാണ് ഇന്നുകാണുന്ന കുട്ടനാട് എന്നുമാണ് കുട്ടനാടന് നിലങ്ങളിലെ ഉയര്‍ന്ന ജൈവാംശവും , കുട്ടനാട്ടിലെ പല സ്ഥലങ്ങളിലും പ്രത്യേകിച്ചും കരിനിലങ്ങളില് , മണ്ണില് കാണപ്പെടുന്ന കറുത്ത മരങ്ങളുടെ അവശിഷ്ടങ്ങളും ചുട്ടനാടാണ് പിന്നീട് കുട്ടനാട് ആയതെന്ന അറിവിലേക്ക് വിരല് ചൂണ്ടുന്നു.\nഎന്നാല് , കുട്ടന്റെ നാട് ആണ് കുട്ടനാട് ആയതെന്നാണ്, കുട്ടനാട് എന്ന വാക്കിന്റെ ഉത്പത്തിയെക്കുറിച്ചുള്ള മറ്റൊരു മതം. കുട്ടന് എന്നത് ശ്രീബുദ്ധന്റെ തദ്ദേശീയമായ വിളിപ്പേരാണ് എന്നും കരുമാടിയിലുള്ള കരുമാടിക്കുട്ടന് എന്ന ബുദ്ധവിഗ്രഹത്തിന്റെ സാന്നിദ്ധ്യം ഈ വിശ്വാസത്തെ സാധൂകരിക്കുന്നുവെന്നും ഇക്കൂട്ടര് വാദിക്കുന്നു.\nഅതെന്തായാലും, ചരിത്രപരമായി, കേരളത്തിലെ പുരാതന തുറമുഖങ്ങളായിരുന്ന വയസ്ക്കര (കോട്ടയം ജില്ല) കടപ്ര (പത്തനംതിട്ട ജില്ല), വാഴപ്പള്ളി (ചങ്ങനാശ്ശേരിക്കു സമീപം) നക്കഡ ( തിരുവല്ലയ്ക്കു സമീപം) എന്നിവ കുട്ടനാടിന്റെ ഭാഗമായിരുന്നു എന്നും ഇവ പിന്നീട് തുറമുഖങ്ങളല്ലാതായതില് നിന്നും സമുദ്രം ഈ ഭാഗങ്ങളില്‍നിന്നും പിന്‍വാങ്ങിയ ശേഷവും ലോവര് കുട്ടനാടന് പ്രദേശങ്ങള് ജലനിമാനമായിത്തന്നെ തുടര്‍ന്നു. ആഴംകുറഞ്ഞ പ്രദേശങ്ങളില് രണ്ടടിയും ആഴം കൂടിയ പ്രദേശങ്ങളില് ഏഴ് അടിവരെയും പൊക്കത്തിലായിരുന്നു ലോവര് കുട്ടനാട്ടിലെ ജലനിരപ്പ്.\nസഞ്ചാര ചരിത്രകാരന്മാരായിരുന്ന ടോളമി, പ്ലീനി മുതലായവരുടെ രചനകളില് കുട്ടനാടിനെ കൊറ്റനാര എന്നാണ് സൂചിപ്പിച്ചിട്ടുള്ളത്. കുട്ടനാട്ടിലെ പ്രാചീന തുറമുഖങ്ങളായിരുന്ന ബരാകെ (ഇപ്പോഴത്തെ പുറക്കാട്), നക്കഡ (തിരുവല്ലക്കു സമീപം) എന്നിവിടങ്ങളില്‍നിന്നും വന്‍തോതില് കുരുമുളക് കയറ്റി അയച്ചിരുന്നതായി ഇവരുടെ സഞ്ചാരരേഖകള് സൂചിപ്പിക്കുന്നു.\nഎ.ഡി. ഒന്നാം ശതകത്തില് കേരളം അഞ്ച് ഭൂപ്രദേശങ്ങളായി വിഭജിക്കപ്പെട്ടിരുന്നതായി ചരിത്രം. ഇവ വേണാട്, കുട്ടനാട്, കടനാട്, പൂഴിനാട് , കാര്‍ക്കനാട്, എന്നിവയാണ്. ഇവിടെ സൂചിപ്പിക്കപ്പെട്ടിരിക്കുന്ന കുട്ടനാടിന്‍റെ വിസ്തൃതി കൊല്ലം മുതല് കൊച്ചിവരെയായിരുന്നു. എഡി ഒന്നാം നൂറ്റാണ്ടുമുതല് പത്താം നൂറ്റാണ്ടുവരെ കുട്ടനാട് ഭരിച്ചിരുന്നത് താരതമ്യേന ദുര്‍ബ്ബലരായ ആയ് രാജവംശമാണെന്ന് പറയപ്പെടുന്നു. എന്നാല്, കുട്ടനാടിന്റെ സുവര്‍ണ്ണകാലം എന്നറിയപ്പെടുന്നത് ചമ്പകശ്ശേരി രാജാക്കന്മാരുടെ ഭരണകാലമാണ്. ഈ കാലഘട്ടത്ത് കലാ-സാംസ്കാരിക, രംഗങ്ങളിലും സാമ്പത്തികമായും കുട്ടനാട് അഭിവൃദ്ധി പ്രാപിക്കപ്പെട്ടു. ചെമ്പകശ്ശേരി രാജാക്കന്മാര് ബ്രാഹ്മണരായിരുന്നു എന്നും, ഇപ്രകാരമുള്ള ഒരേയൊരു രാജവംശം ഇതായിരുന്നു എന്നും ചരിത്രമതം.\nകുട്ടനാടിന്‍റെ കാര്‍ഷികചരിത്രത്തിലെ സുവര്‍ണ്ണകാലഘട്ടം ആരംഭിച്ചതതിരുവിതാംകൂര് ദിവാനായിരുന്ന രാജാകേശവദാസന് ആലപ്പുഴയില് തുറമുഖം നിര്‍മ്മിച്ചതോടുകൂടിയാണ്. പശ്ചിമഘട്ട മേഖലകളില് വന്‍തോതില് ഉത്പാദിപ്പിക്കപ്പെട്ടിരുന്ന സുഗന്ധവ്യഞ്ജനങ്ങളുള്‍പ്പെടെയുള്ള കയറ്റുമതി പ്രാധാന്യമുള്ള കാര്‍ഷിക വിളകള് ആലപ്പുഴ തുറമുഖത്ത് എത്തിക്കപ്പെട്ടത് കുട്ടനാടന് ജലാശയങ്ങളിലൂടെയായിരുന്നു. ഇന്ന് തമിഴ് നാട്ടിലെ കന്യാകുമാരി ജില്ലയുടെ ഭാഗമായ നാഞ്ചിനാട് ആയിരുന്നു അതേവരെ തിരുവിതാംകൂറിന്‍റെ നെല്ലറ എന്ന് അറിയപ്പെട്ടിരുന്നത്. എന്നാല്, വര്‍ദ്ധിച്ചുവരുന്ന ധാന്യാവശ്യം നിറവേറ്റപ്പെടുന്നതിന് മറ്റൊരു നെല്ലറകൂടി പടുത്തുയര്‍ത്തേണ്ടതുണ്ട് എന്നും അതിന് ഏറ്റവും അനുയോജ്യം ജലസമൃദ്ധവും, ഫലഭൂയിഷ്ഠവുമായ കുട്ടനാടന് പ്രദേശങ്ങളാണ് എന്നുമുള്ള തിരുവിതാംകൂര് ഭരണാധികാരികളുടെ തിരിച്ചറിവാണ് കുട്ടനാടിനെ കേരളത്തിന്റെ നെല്ലറ എന്ന വിളിപ്പേരിന് അര്‍ഹമാക്കിത്തീര്‍ത്തത്.\nവേമ്പനാട്ടുകായലില്‍നിന്നും മനുഷ്യാദ്ധ്വാനം മുഖേന പടുത്തുയര്‍ത്തപ്പെട്ടവയാണ് കുട്ടനാടന് പാടശേഖരങ്ങള്. പ്രാദേശിക ഭൂപ്രകൃതിയും ചരിത്രവും അവലംബിച്ചു പറഞ്ഞാല് കുട്ടനാടിനെ പഴയ കുട്ടനാട് അല്ലെങ്കില് അപ്പര് കുട്ടനാട് എന്നും പുതിയ കുട്ടനാട് അല്ലെങ്കില് ലോവര് കുട്ടനാട് എന്നും രണ്ടായി തിരിക്കാം. ഇതില് അപ്പര് കുട്ടനാട് മുഖ്യമായും വേമ്പനാട്ട് കായലില് പതിക്കുന്ന നദികള് നിക്ഷേപിച്ച എക്കലും മണ്ണും അടിഞ്ഞ് രൂപപ്പെട്ടതാണ്. ചില പ്രദേശങ്ങളാകട്ടെ ആഴംകുറഞ്ഞ കായല് ഭാഗങ്ങള് നികത്തി രൂപപ്പെടുത്തിയവയും.\nഎന്നാല്, ലോവര് കുട്ടനാടന് പ്രദേശങ്ങള്, പൂര്‍ണ്ണമായും ആഴംകൂടിയ കായല് നിലങ്ങള് നികത്തിയെടുക്കപ്പെട്ടുണ്ടായവയാണ്. പത്തൊമ്പതാം നൂറ്റാണ്ടിന്റെ ഉത്തരാര്‍ദ്ധത്തിലാണ് ഈ ഭൂഭാഗങ്ങള് രൂപംകൊണ്ടത്.\nകുട്ടനാട് കായലില്‍നിന്നും ഉയര്‍ത്തി എടുക്കപ്പെട്ട നാടാണല്ലോ. അത്യദ്ധ്വാനവും അതിസാഹസികതയും ഒത്തുചേര്‍ന്നെങ്കില് മാത്രമേ, ഈ യഞ്ജം പൂര്‍ത്തീകരിക്കാന് സാധിക്കൂ. ആയിരങ്ങളുടെ കഠിനാദ്ധ്വാനംകൊണ്ട് രൂപപ്പെട്ടവയാണ് ഇന്ന് കുട്ടനാട്ടില് കൃഷിചെയ്യുന്ന കായല്‍നിലങ്ങള് , കായല് നിലങ്ങളുടെ രൂപീകരണത്തില് അന്നത്തെ തിരുവിതാംകൂര് ഭരണകൂടത്തിന് നിര്‍ണ്ണായക സ്ഥാനമുണ്ട്. കാരണം , കായല് നിലങ്ങള് സര്‍ക്കാര് ഉടമസ്ഥതയിലായിരുന്നു. സര്‍ക്കാരിന്റെ അനുമതിയും പ്രോത്സാഹനവും ഉണ്ടെങ്കില് മാത്രമേ ബൃഹത്തായ ഈ യഞ്ജം സാധ്യമാകുമായിരുന്നുള്ളൂ. പത്തൊമ്പതാം നൂറ്റാണ്ടിന്റെ ആദ്യഘട്ടങ്ങളില് ചില സ്വകാര്യസംരംഭകര് ഈ പ്രയത്നത്തിന് സ്വമേധയാ മുതിര്‍ന്നു എങ്കിലും വമ്പിച്ച മുതല്‍മുടക്കും മനുഷ്യാധ്വാനവും ആവശ്യമായതിനാല് ഈ രംഗത്ത് കൂടുതല് മുന്നേറാന് അവര്‍ക്കായില്ല. ഏകദേശം 250 ഹെക്ടര് കായല് നിലങ്ങള് മാത്രമാണ് ഈ ആദ്യഘട്ടത്തില് നികത്തപ്പെട്ടത്.\nഎന്നാല് , വര്‍ദ്ധിച്ചുവരുന്ന ഭക്ഷ്യധാന്യാവശ്യം നിറവേറ്റുവാന് കൂടുതല് സ്ഥലത്ത് കൃഷി തുറക്കേണ്ടതാണെന്ന തിരിച്ചറിവില് ഭരണകൂടംതന്നെ വിശാലമായ കായല്‍ഭാഗങ്ങള് നികത്തുന്നതിന് അനുമതി നല്‍കി. ഇതിനുപുറമെ 1880കളുടെ തുടക്കത്തില് കായല്‍പ്രദേശങ്ങള് നികത്തുന്നതിന് സര്‍ക്കാര്4ശതമാനം പലിശനിരക്കില് വായ്പ അനുവദിക്കുകയും ഇപ്രകാരം നികത്തിയെടുക്കപ്പെട്ട നിലങ്ങള്‍ക്ക് ആദ്യത്തെ5വര്‍ഷം ഭൂനികുതി ഇളവുചെയ്തു കൊടുക്കുകയും ചെയ്തു. അങ്ങനെ 1888ഓടുകൂടി കായല് നികത്തലിന്റെ രണ്ടാംഘട്ടം ആരംഭിച്ചു. കാവാലം വില്ലേജില് ചാലയില് തറവാട്ടില് ഇരവി കേശവപ്പണിക്കര് എന്ന ജന്മി, ചേന്നങ്കരി ആറ് കായലില് പതിക്കുന്ന ആറ്റുമുഖത്ത് ചിറ കെട്ടി, കായല് നികത്തലിന് തുടക്കം കുറിച്ചു. ഇങ്ങനെ രൂപംകൊണ്ട കായലില് നിലത്തിന് ആറ്റുമുട്ടുകായല് എന്ന് പേരുനല്‍കി. തുടര്‍ന്ന് പല കായല്‍ഭാഗങ്ങളും നികത്തി കൃഷിസ്ഥലങ്ങളാക്കിയ അദ്ദേഹം, പുളിങ്കുന്നു വില്ലേജിലെ മതികായലോടെ തന്‍റെ യജ്ഞം അവസാനിപ്പിച്ചു. ഈ ഘട്ടത്തില് രൂപംകൊണ്ട പ്രധാന കായല് നിലങ്ങളാണ് കാവാലം വില്ലേജിലെ രാജാരാമപുരം, മാണിക്യമംഗലം കായലുകള്, കൈനകരി വില്ലേജിലെ ആറുപങ്ക് - ചെറുകാലി കായല് മുതലായവ. എന്നാല്, 1903ല് മദ്രാസ് പ്രസിഡന്‍സി ഗവണ്‍മെന്റിന്റെ സമ്മര്‍ദ്ദത്തെ തുടര്‍ന്ന്, തിരുവിതാകൂര് രാജാവ് കായല് നികത്തല് നിര്‍ത്തിവെച്ചുകൊണ്ട് ഉത്തരവ് പുറപ്പെടുവിച്ചു. അമിതമായ നികത്തല് പ്രക്രിയ മൂലം കൊച്ചിതുറമുഖ കവാടത്തില് മണ്ണടിഞ്ഞ് തുറമുഖത്തിന്‍റെ നിലനില്‍പ്പിന് ഭീഷണി ഉണ്ടാകുമെന്ന ആശങ്കയെ തുടര്‍ന്നാണിത്.\nഎന്നാല്, 1912ല് കായല് നികത്തുന്നതിനുള്ള നിരോധനം പിന്‍വലിച്ചതോടുകൂടി, നിലംനികത്തലിന്‍റെ മൂന്നാംഘട്ടം ആരംഭിച്ചു. പില്‍ക്കാലത്ത് കായല് രാജാവ് എന്നറിയപ്പെട്ട മുരിക്കുമൂട്ടില് തൊമ്മന് ജോസഫ് എന്ന മുരിക്കന് പ്രസിദ്ധമായ റാണി, ചിത്തിര, മാര്‍ത്താണ്ഡം കായലുകള് നികത്തിയെടുത്തത് ഈ ഘട്ടത്തിലാണ്. തന്റെ ഉദ്യമത്തിന് സര്‍വ്വവിധ പിന്തുണയും നല്‍കിയ അന്നത്തെ തിരുവിതാംകൂര്, റീജന്‍റ് റാണി സേതു ലക്ഷ്മീഭായിയോടുള്ള നന്ദിസൂചകമായാണ് അദ്ദേഹം താന് നികത്തിയെടുത്ത കായല് നിലങ്ങള്‍ക്ക് ഇപ്രകാരം നാമകരണം ചെയ്തത്. ഒന്നും രണ്ടും ഘട്ടങ്ങളില് പെട്ടിയും പറയും ഉപയോഗിച്ചാണ് കായല് നിലങ്ങള് നികത്തിയെടുത്തതെങ്കില്, ഈ മൂന്നാംഘട്ടത്തിലത് മണ്ണെണ്ണ/ഡീസല്‍കൊണ്ട് പ്രവര്‍ത്തിക്കുന്ന എന്‍ജിനുകളുപയോഗിച്ചാണ് വെള്ളം വറ്റിച്ചത്. അതുകൊണ്ടുതന്നെ കൂടുതല് കായല് നിലങ്ങള് ഈ ഘട്ടത്തില് നികത്തപ്പെട്ടു. ഏകദേശം 5000 ഹെക്ടര് കായല് നിലങ്ങള് ഈ മൂന്നാംഘട്ടത്തില് രൂപംകൊണ്ടിട്ടുണ്ട്. 1943 ഓടുകൂടി കുട്ടനാട്ടില് കായല് നികത്തല് അവസാനിച്ചു.\nനികത്തിയെടുക്കപ്പെട്ട നിലത്തിന്, രാജകുടുംബാംഗങ്ങളുടെയോ, ദിവാന്റെയോ, അല്ലെങ്കില് നികത്തപ്പെട്ട ഭാഗത്തെ കായലിന്റെ വിളിപ്പേരോ അതുമല്ലെങ്കില്, നികത്തിയെടുക്കുന്ന യജ്ഞത്തില് ഭാഗഭാക്കായ പങ്കുകാരുടെ എണ്ണമായോ ആണ് പേരു നല്‍കിയത്. ഉദാ. ആറുപങ്കുകാര് ചേര്‍ന്ന് കുത്തിയതുകൊണ്ടാണ് കൈനകരി വില്ലേജിലെ ആറുപങ്കുകായലിന് ആ പേര് നല്‍കിയത്.\nകായലില് ജലനിരപ്പ് കുറഞ്ഞിരിക്കുന്ന വേന‍ല്‍ക്കാലങ്ങളിലാണ് കായല് നികത്തല് നടത്തിയിരുന്നത്. 20-ാം നൂറ്റാണ്ടിന്റെ ആരംഭംവരെ പെട്ടിയും പറയും ഉപയോഗിച്ചാണ് വെള്ളം വറ്റിച്ചിരുന്നത്. തുടര്‍ന്ന് മണ്ണെണ്ണ/ഡീസല് ഉപയോഗിച്ചുപ്രവര്‍ത്തിക്കുന്ന യന്ത്രവല്‍കൃത മോട്ടോറുകള് രംഗത്തുവന്നു. ആദ്യഘട്ടങ്ങളില് ബ്രിട്ടനില് ഉപയോഗിച്ചുകൊണ്ടിരുന്ന മോട്ടോറുകള് അവിടെനിന്നും ഇറക്കുമതി ചെയ്താണ് ഉപയോഗിച്ചിരുന്നത്.\nകൃഷി ആരംഭിക്കുന്നതിനു മുന്നോടിയായി ചക്രം ചവിട്ടി വെള്ളം പാടത്തുനിന്ന് ആറ്റിലേക്കോ തോട്ടിലേക്കോ ഒഴിക്കിവിടും. മകരമാസത്തിനു മുന്‍പു വിതച്ചില്ലെങ്കില് കൃഷിപ്പിഴ സംഭവിക്കുക സാധാരണമായിരുന്നു. ഇതിനെ മകരക്കാല് എന്നാണ് പറഞ്ഞിരുന്നത്. മീനം - മേടമായാല് ഉപ്പുവെള്ളം കയറും. അതിനാല് വളരെ ജാഗ്രതയോടെ യഥാസമയം കൃഷിഇറക്കാന് ശ്രദ്ധിച്ചിരുന്നു. വെള്ളം വറ്റിക്കഴിഞ്ഞാല് പായലെടുപ്പും ഇടവരമ്പ് വാരലും നടത്തും. പിന്നീട് നിലം ഒരുക്കി വിതയ്ക്കും. വിതകഴിഞ്ഞ് മൂന്നാം ദിവസം വെള്ളം നിശ്ശേഷം വറ്റിയ്ക്കും. അപ്പോള് മുളകിളിര്‍ത്തു പൊങ്ങിയിരിക്കും. പക്ഷികളെ അകറ്റാന് വെടിയും പടക്കങ്ങളും ഉപയോഗിക്കും. കാറ്റാടി പരുവം ആകുമ്പോള് പുഴുക്കളുടെ ശല്യം ആരംഭിക്കും. കീടനാശിനികളും രാസവളങ്ങളും ഇല്ലാത്ത കാലം ആയിരുന്നതിനാല് , ഓലയുടെ അഗ്രം മാത്രം കാണുന്ന വിധത്തില് വെള്ളം കയറ്റി നിര്‍ത്തിയാണ് പുഴുക്കളെ നിയന്ത്രിച്ചിരുന്നത്. പുഴുക്കള് നെല്ലോലയുടെ അഗ്രത്ത് വന്ന് ഇരിക്കും. ഈ സമയത്ത് സ്ത്രീകള് ചൂലുമായി ഇറങ്ങി നിരന്നുനിന്ന് അടിച്ച് ഒരുവശത്തുകൂടി നശിപ്പിക്കും. പുഴുക്കൊട്ടകള് ഉപയോഗിച്ചും പുഴുക്കളെ നശിപ്പിക്കുമായിരുന്നു. അതുപോലെ ചാണകവും ചാരവും മാത്രമായിരുന്നു വളം. വളം ഇടീല് കഴിഞ്ഞ് കുറച്ചുദിവസങ്ങള്‍ക്കുശേഷം പറിച്ചുനടീല് നടക്കും. നടിച്ചിലും വെള്ളം വറ്റിക്കലും കഴിഞ്ഞ് വീണ്ടും വളം ഇടുന്നു. പിന്നീട് കൊയ്ത്തിനു മുന്‍പ് കളകള് ഉണ്ടായാല് പറിച്ചുമാറ്റും. കൊയ്ത്തുകാലം കുട്ടനാട്ടില് ഉത്സവാഘോഷംപോലെയാണ്. അരിവാളുകള് ഉപയോഗിച്ചാണ് നിലംകൊയ്തിരുന്നത്. കുട്ടനാട്ടിലെ അന്നത്തെ നെല്ലുല്പാദനക്ഷമത പറവിത്തിന് 10 പറ എന്ന തോതിലായിരുന്നു. അതിസങ്കീര്‍ണ്ണമായ ഈ ജൈവവ്യവസ്ഥയില് അടിയ്ക്കടിയുണ്ടാകുന്ന വിളനാശങ്ങള് സാധാരണമായിരുന്നു.\nഒരുകാലത്ത് കുട്ടനാട്ടിലെ കൃഷിവേലകള്‍ക്കെല്ലാംതന്നെ അതതു വേലയുടെ സ്വഭാവത്തിനിണങ്ങുന്ന പാട്ടുകള് ഉണ്ടായിരുന്നു. ചക്രപ്പാട്ട് , നടിച്ചിപ്പാട്ട് , കൊയ്ത്തുപാട്ട് എന്നിവ കൃഷിത്തൊഴിലാളികള് സ്വയംഉണ്ടാക്കി. അവരുടെ കലാവാസനയ്ക്കുനുസരിച്ച് മത്സരിച്ചു പാടുന്നവയായിരുന്നു. ചെമ്പാവ് , കറുത്ത ചാര, അതിക്കാരാലി തുടങ്ങിയ മൂപ്പുകൂടിയ തനതുവിത്തുകളായിരുന്നു അക്കാലത്ത് കുട്ടനാട്ടില് കൃഷിചെയ്തിരുന്നത്. ആദ്യകാലങ്ങളില് മൂന്നുവര്‍ഷത്തിലൊരിക്കലായിരുന്നു കുട്ടനാട്ടില് നെല്‍കൃഷി. ഇരുപതാം നൂറ്റാണ്ടിന്റെ തുടക്കത്തില് കൃഷി രണ്ടുവര്‍ഷത്തിലൊരിക്കലായി. ഒരുവര്‍ഷം കൃഷിഇറക്കിയാല് മണ്ണിന്റെ സ്വാഭാവിക ഉത്പാദനക്ഷമത വീണ്ടെടുക്കുന്നതിനായി ഒരുവര്‍ഷം തരിശിടുമായിരുന്നു. ഇപ്രകാരം ഇടുന്നതിനെ പഴനിലം എന്നാണ് പറഞ്ഞിരുന്നത്. 1940കളില് എല്ലാവര്‍ഷവും കൃഷി എന്ന നിലവന്നു.\n1960കളില് ഒരുവര്‍ഷം രണ്ടു കൃഷി ഇറക്കുന്ന രീതി നിലവില് വന്നു. മേയ് - ജൂണില് ആരംഭിച്ച് ഓഗസ്റ്റ് സപ്തംബറില് കൊയ്യുന്ന വിരിമഴ കൃഷി, അല്ലെങ്കില് കുട്ടനാടന് ഭാഷയില് രണ്ടാം കൃഷി. സെപ്റ്റംബര് - ഒക്ടോബറില് ആരംഭിച്ച് ജാനുവരി - ഫെബ്രുവരിയില് കൊയ്യുന്ന പുഞ്ചകൃഷി. 1966ലായിരുന്നു സംഘടിതമായ ആദ്യത്തെ രണ്ടാംകൃഷി. ഒരു കൃഷി മാത്രമിറക്കിയിരുന്ന ആദ്യകാലങ്ങളില് , കണിശമായും കന്നി 10നു മുന്‍പ് (ഓഗസ്റ്റ് - സെപ്തംബര് ) വിതച്ച് ധനുവില് (ഡിസംബര് - ജാനുവരി) കൊയ്യുമായിരുന്നു. എന്നാല് , തണ്ണീര്‍മുക്കം ബണ്ടിന്റെ നിര്‍മ്മാണത്തോടുകൂടി ഉപ്പുവെള്ളം കയറുന്നത് നിയന്ത്രിക്കപ്പെട്ടതോടെ, കുട്ടനാട്ടിന്റെ സ്വാഭാവികപരിസ്ഥിതി നിയന്ത്രണത്തോടൊപ്പം , കൃഷിയുടെ കാലഗണനയിലുള്ള കണിശതയും നഷ്ടമായി. വിതയ്ക്കുന്നതിലുള്ള ഈ ഏകീകരണം നഷ്ടപ്പെട്ടതോടെ, കുട്ടനാട്ടിലെ നെല്‍കൃഷിയില് കീട-രോഗബാധകളുടെ ആധിക്യം സര്‍വ്വസാധാരണയായി. ഒപ്പം കൂടുതല് വിളവുതരുന്ന വിത്തിനങ്ങളുടെ ആവിര്‍ഭാവവും ഇതിനു വഴി തെളിച്ചു.\nകുട്ടനാട്ടിലെ കൃഷി, പരിസ്ഥിതി, എന്നിവയില് ഗണ്യമായി സ്വാധീനം ചെലുത്തുന്ന ഘടകങ്ങളാണ്. 1965ല് കമ്മീഷന് ചെയ്ത തോട്ടപ്പള്ളി സ്പില്‍വേ 1975ല് കമ്മീഷന് ചെയ്ത തണ്ണീര്‍മുക്കം ബണ്ട് എന്നിവയും ആലപ്പുഴയേയും ചങ്ങനാശ്ശേരിയേയും തമ്മില് ബന്ധിപ്പിക്കുന്ന എ.സി. റോഡും, ആലപ്പുഴയില് ജലസേചന വകുപ്പ് എക്സിക്യൂട്ടീവ് എന്‍ജിനീയറായിരുന്ന പി.എച്ച്. വൈദ്യനാഥന് ശുപാര്‍ശ ചെയ്ത കുട്ടനാട് വികസന പദ്ധതി പ്രകാരമാണ് നിലവില് വന്നത്.\nകുട്ടനാടിന്റെ കാര്‍ഷികചരിത്രത്തില് നിര്‍ണ്ണായക സ്വാധീനം ചെലുത്തിയ സുപ്രധാന സംഭവങ്ങള് ചുവടെ കൊടുക്കുന്നു.\n1850ലെ തിരുവിതാംകൂറിലെ അടിമവേല നിരോധന നിയമം\n1970ലെ ഭൂപരിഷ്ക്കരണ നിയമം\n1942ലാണ് കമ്യൂണിസ്റ്റ് പാര്‍ട്ടിയുടെ നേതൃത്വത്തില് കുട്ടനാട്ടില് കര്‍ഷക തൊഴിലാളി യൂണിയന് രൂപീകൃതമായത്. കര്‍ഷകതൊഴിലാളികളുടെ സാമൂഹിക, സാംസ്കാരിക സാമ്പത്തികപ്രശ്നങ്ങള്‍ക്ക് പരിഹാരം കാണാന് ഇത് വളരെയധികം സഹായിച്ചു.\nകുട്ടനാടിന്റെ കാര്‍ഷിക പ്രശ്നങ്ങള്‍ക്ക് സാങ്കേതിക പരിഹാരം കാണുക, കുട്ടനാ‍ട്ടിന്റെ കാലാവസ്ഥയ്ക്കും ഭൂപ്രകൃതിയ്ക്കും അനുയോജ്യമായ വിത്തിനങ്ങള് വികസിപ്പിക്കുക, കുട്ടനാട്ടിലെ നെല്‍കൃഷി മേഖലയ്ക്കു യോജിച്ച നൂതന സാങ്കേതിക സങ്കേതങ്ങള് ആവിഷ്ക്കരിക്കുക മുതലായ ലക്ഷ്യങ്ങളോടെ 1940ല് മങ്കൊമ്പ് നെല്ലുഗവേഷണ കേന്ദ്രം സ്ഥാപിതമായി. ഈ സ്ഥാപനത്തില്‍നിന്നും വികസിപ്പിച്ചെടുത്ത ‘ഉമ’ (എം.ഒ. 16) എന്ന നെല്ലിനമാണ് ഇപ്പോള് രണ്ട് സീസണുകളിലും ഇവിടെ വ്യാപകമായി കൃഷി ചെയ്യുന്നത്.\nകൃഷി, വിഭവസംരക്ഷണം , ഉത്പന്നങ്ങളുടെ ഉപഭോഗം, വാണിജ്യം എന്നീ രംഗങ്ങളിലെല്ലാം പ്രകൃതി താല്പര്യങ്ങള് സംരക്ഷിച്ചുകൊണ്ടുള്ള ഒരു സമീപനരീതി സ്വായത്തമാക്കുക.\nനെല്‍കൃഷിയുടെയും മത്സ്യകൃഷിയുടെയും താല്പര്യങ്ങള് സംരക്ഷിച്ചുകൊണ്ട്, കുട്ടനാട്ടിലെ വെള്ളപ്പൊക്ക നിയന്ത്രണത്തിനും ഉപ്പുവെള്ളം കയറുന്നത് തടയുന്നതിനുമുള്ള ശാസ്ത്രീയ മാര്‍ഗ്ഗങ്ങള് വികസിപ്പിക്കുക.\nനെല്‍കൃഷിയിലും മത്സ്യകൃഷിയിലും ഉത്പാദനക്ഷമത വര്‍ദ്ധിപ്പിച്ച് വരുമാന വര്‍ദ്ധനവ് സാധ്യമാക്കുക, കൃഷിയും കന്നുകാലി വളര്‍ത്തലും ഏകോപിച്ചുള്ള സംയോജിത കൃഷിരീതികള് വികസിപ്പിച്ച് കരകൃഷിയിലുള്ള വരുമാനവര്‍ദ്ധനവും ഒപ്പം ജൈവവസ്തുക്കളുടെ ശാസ്ത്രീയമായ വിനിയോഗവും ഉറപ്പാക്കുക.\nചെറുകിട കാര്‍ഷികഉല്പാദനരംഗത്ത് വിപ്ലവകരമായ മാറ്റങ്ങള് ഉണ്ടാക്കുവാന് വലിയ പാടശേഖരങ്ങള് പുനഃസംവിധാനം ചെയ്ത് അവയുടെ പ്രവര്‍ത്തനം കാര്യക്ഷമമാക്കുക; കാര്‍ഷികയന്ത്രങ്ങള് , മെതി, ഉണക്ക്, സംഭരണം എന്നിവയ്ക്കുള്ള സംവിധാനങ്ങള് , കാര്‍ഷിക ക്ലിനിക്കുകള്, കാര്‍ഷിക - വ്യവസായകേന്ദ്രങ്ങള്, കമ്പ്യൂട്ടര്‍വല്‍കൃത വിവര വിജ്ഞാന കേന്ദ്രങ്ങള് എന്നിവയുടെ സേവനം എല്ലാവര്‍ക്കും ലഭ്യമാക്കുക. ഇവ നടപ്പിലാക്കുന്നതിനായി കാര്യക്ഷമമായ കേന്ദ്രീകൃത നിരീക്ഷണ-നിയന്ത്രണസംവിധാനം ഉറപ്പാക്കുക.\nആവാസവ്യവസ്ഥയുടെ സംരക്ഷണം , സാമ്പത്തിക വികസനം ലിംഗസമത്വത്തിലൂന്നി തൊഴിലവസരങ്ങള് സൃഷ്ടിക്കല് എന്നിവ വഴി കുട്ടനാട്ടിലെ ആറ് കാര്‍ഷിക മേഖലകളുടെയും (കായല് നിലങ്ങള്, ലോവര് കുട്ടനാട്, അപ്പര് കുട്ടനാട്, നോര്‍ത്ത് കുട്ടനാട്, പുറക്കാട് കരി വൈക്കം കരി) സന്തുലിത വികസനം സാധ്യമാക്കുക.\nമെച്ചപ്പെട്ട ഇന്‍ഷ്വറന്‍സ്, വായ്പാ സൗകര്യങ്ങള് ഏര്‍പ്പെടുത്തുകയും അതുവഴി വെള്ളപ്പൊക്കവും മറ്റ് പ്രകൃതിക്ഷോഭങ്ങളും മൂലം കര്‍ഷകര്‍ക്കുണ്ടാകുന്ന ആഘാതത്തിന്‍റെ വ്യാപ്തി കുറയ്ക്കുകയും ചെയ്യുക. ഒപ്പം മെച്ചപ്പെട്ട വരുമാനവും, തൊഴില് സ്ഥിരതയും ഉറപ്പുവരുത്തുക.\nഅടിസ്ഥാനവിപണനസൗകര്യങ്ങള് മെച്ചപ്പെടുത്തുകവഴി ഉത്പന്ന വിപണനം വേഗത്തിലാക്കുകയും ഇടത്തട്ടിലുള്ള ചൂഷണം ഒഴിവാക്കുകയും ചെയ്യുക. പഴങ്ങള് , പച്ചക്കറികള് മുതലായവയ്ക്ക് മെച്ചപ്പെട്ട വിപണന സംവിധാനം, പഴങ്ങളുടെയും പച്ചക്കറികളുടെയും ഉത്പന്ന വൈവിധ്യവല്‍ക്കരണം , മൂല്യവര്‍ദ്ധിത ഉല്പന്നങ്ങള്‍ക്ക് വിപണനസംവിധാനം എന്നിവ ഏര്‍പ്പെടുത്തുക.\nകുട്ടനാട്ടിലെ തനത് ഉത്പന്നങ്ങള്‍ക്ക് കര്‍ശനമായ ഗുണനിയന്ത്രണ പരിശോധനകളുടെയും ഭക്ഷ്യവസ്തുക്കളുടെ ഗുണമേന്മ മാനദണ്ഡമായ കോഡക്സ് അലിമെന്‍റാരിയസ് നിബന്ധനകളുടെയും അടിസ്ഥാനത്തില് ഒരു ബ്രാന്‍ഡ് നാമം നല്‍കി വിപണന സംവിധാനം ഏര്‍പ്പെടുത്തുക.\nഗവേഷണങ്ങള്‍ക്കും പരിശീലനങ്ങള്‍ക്കും വേണ്ട അടിസ്ഥാന സൗകര്യങ്ങള് വികസിപ്പിക്കുക.\nവിവിധങ്ങളായ പദ്ധതികളുടെ ഏകോപനവും സമന്വയവും സാധ്യമാക്കുക.\nനേട്ടങ്ങള് - ഒറ്റനോട്ടത്തില്\nകുട്ടനാടിനുവേണ്ടി എം.എസ്. സ്വാമിനാഥന് റിസര്‍ച്ച് ഫൗണ്ടേഷന് ശുപാര്‍ശ ചെയ്ത 50 പ്രവൃത്തികളില് 47 പ്രവൃത്തികള്‍ക്കുള്ള വിശദമായ പദ്ധതിരേഖകള് തയ്യാറാക്കി. നിലവിലുള്ള വിവിധ കേന്ദ്ര-സംസ്ഥാന പദ്ധതികളില് ഉള്‍പ്പെടുത്തി 3544 കോടി രൂപയ്ക്കുള്ള പദ്ധതികള് വിവിധ വകുപ്പുകള് മുഖേന തയ്യാറാക്കി കേന്ദ്രസര്‍ക്കാരിന് സമര്‍പ്പിക്കുകയും ഇതില് 1019 കോടി രൂപയ്ക്കുള്ള പദ്ധതികള്‍ക്ക് അനുമതി ലഭിക്കുകയും ചെയ്തു. ഇതില് 523 കോടി രൂപ ജലവിഭവ വകുപ്പുമുഖേന നടപ്പിലാക്കുന്ന വെള്ളപ്പൊക്ക നിയന്ത്രണ പദ്ധതിയില്‍പ്പെടുത്തിയും 140 കോടി രൂപ രാഷ്ട്രീയ കൃഷി വികാസ് യോജനയിലും 56 കോടി രൂപ മറ്റു വിവിധ കേന്ദ്രസംസ്ഥാന പദ്ധതികളില് ഉള്‍പ്പെടുത്തിയും 300 കോടി രൂപ പതിമൂന്നാം ധനകാര്യകമ്മീഷന് ശുപാര്‍ശകളുടെ അടിസ്ഥാനത്തിലുമാണ് അനുവദിച്ചിട്ടുള്ളത്. നാളിതുവരെ 72 കോടി രൂപ വിവിധ വകുപ്പുകള്‍ക്ക് പദ്ധതിയിനത്തില് അനുവദിച്ചിട്ടുള്ളതും ഇതില് 72 കോടി രൂപ ചെലവഴിച്ചിട്ടുള്ളതുമാണ്.\nവിവിധ പദ്ധതികളുടെ നടത്തിപ്പിലെ പുരോഗതി ചുവടെ കൊടുക്കുന്നു.\nമുഖ്യ ഇടപെടല് മേഖലകള്\nകേരളത്തിന്റെ നെല്ലറകളിലൊന്നായ കുട്ടനാടിന്റെ അതിലോലവും സങ്കീര്‍ണ്ണവുമായ പരിസ്ഥിതിക്ക് ഹാനികരമാവാത്ത വിധത്തില് ഇവിടത്തെ കാര്‍ഷിക മേഖലയില് നിന്നുള്ള ഉത്പാദനം വര്‍ദ്ധിപ്പിക്കുവാനും അതുവഴി സംസ്ഥാനത്തിന്റെ ഭക്ഷ്യസുരക്ഷ ശക്തിപ്പെടുത്തുവാനും കൈക്കൊള്ളേണ്ട മാര്‍ഗ്ഗങ്ങളെക്കുറിച്ച് ഡോ. എം.എസ്. സ്വാമിനാഥന് റിസര്‍ച്ച് ഫൗണ്ടേഷന് നടത്തിയ പഠനത്തിന്റെ അടിസ്ഥാനത്തില് സമര്‍പ്പിക്കപ്പെട്ട റിപ്പോര്‍ട്ടാണ് കേന്ദ്രസര്‍ക്കാരിന്റെ അനുമതിയോടെ കുട്ടനാട് കാര്‍ഷിക പാക്കേജ് എന്ന പേരില് പ്രസിദ്ധമായത്. കുട്ടനാടന് കാര്‍ഷിക മേഖലയിലെ പ്രശ്നങ്ങള്‍ക്ക് പരിഹാരം കാണുന്നതിനുള്ള ശുപാര്‍ശകളാണ് ഈ പാക്കേജില് ഉള്‍ക്കൊള്ളിച്ചിട്ടുള്ളത്.\nമഴക്കാലങ്ങളില് കുട്ടനാട്ടിലെത്തുന്ന പ്രളയജലം കടലിലേക്ക് ഒഴുക്കിവിടുന്നതിനായി രൂപകല്പന ചെയ്ത തോട്ടപ്പള്ളി സ്പില്‍വേ 1955ലാണ് കമ്മീഷന് ചെയ്തത്. എന്നാല്, സ്പില്‍വേയിലേക്കു തുറക്കുന്ന ചാനലിന്റെ വീതി ഈ ലക്ഷ്യം നിറവേറ്റുന്നതിന് അപര്യാപ്തമാകയാല് അഴിമുഖം മണലടിഞ്ഞ് സ്പില്‍വേയുടെ പ്രവര്‍ത്തനക്ഷമത തുലോം കുറയുകയും കുട്ടനാട്ടിലെ വെള്ളപ്പൊക്കം പെട്ടെന്ന് നിയന്ത്രിക്കുന്നതിന് സ്പില്‍വേ മൂലം സാധ്യമല്ലാതാവുകയും ചെയ്യുന്ന സ്ഥിതിയാണ്. ഇതിനാല് ഓരോ വര്‍ഷവും മഴക്കാലം തുടങ്ങുമ്പോള്‍തന്നെ അഴിമുഖത്ത് അടിയുന്ന മണ്ണ് നീക്കം ചെയ്താണ് സ്പില്‍വേയുടെ പ്രവര്‍ത്തനക്ഷമത ഉറപ്പാക്കുന്നത്. സ്പില്‍വേയുടെ കാര്യശേഷി വര്‍ദ്ധിപ്പിക്കുന്നതിനുള്ള ശുപാര്‍ശകള് കുട്ടനാട് പാക്കേജില് ഉള്‍പ്പെടുത്തിയിട്ടുണ്ട്..\n1967ല് കമ്മീഷന് ചെയ്ത തണ്ണീര്‍മുക്കം ബണ്ട് വേമ്പനാട്ട് കായലിന്റെ വീതി കുറവുള്ള ഭാഗത്തിന് കുറുകെയാണ് പണിതിട്ടുള്ളത്. 1.25 കി.മി. നീളമുള്ള ബണ്ട് വേനല്‍ക്കാലത്ത് കുട്ടനാടന് പാടശേഖരങ്ങളിലേക്ക് ഉപ്പുവെള്ള കയറുന്നത് നിയന്ത്രിക്കുന്നതിനുവേണ്ടിയാണ് നിര്‍മ്മിച്ചത്. തണ്ണീര്‍മുക്കം ബണ്ടിന്റെ 2/3 ഭാഗത്ത് മാത്രമാണ് ഷട്ടറുകള് സ്ഥാപിച്ചിട്ടുള്ളത്. മധ്യഭാഗം ഇപ്പോഴും മണ്‍ചിറയായിതന്നെ തുടരുന്നു. ഈ മണ്‍ചിറ മാറ്റി 33 ഗേറ്റുകള് സ്ഥാപിക്കേണ്ടതുണ്ട്. ബണ്ടിന്റെ മുഖ്യലക്ഷ്യം ഉപ്പവെള്ളം കയറുന്നത് നിയന്ത്രിക്കുകയാണല്ലോ. ഇത് ഏറെക്കുറെ സാധ്യമാവുന്നുണ്ട്. ബണ്ട് നിലവില്‍വന്നതിനുശേഷമാണ് കുട്ടനാട്ടില് രണ്ടാംകൃഷി എന്നറിയപ്പെടുന്ന ഖാരിഫ് കൃഷി വ്യാപകമായത്. എങ്കിലും ബണ്ട് കുട്ടനാട്ടില് പല പാരിസ്ഥിതിക പ്രത്യാഘാതങ്ങളും സൃഷ്ടിച്ചിട്ടുണ്ട്. കുളവാഴ ഉള്‍പ്പെടെയുള്ള പല ജലജന്യസസ്യങ്ങള് നിയന്ത്രണാതീതമായി പെരുകിയത് ബണ്ട് നിര്‍മ്മാണത്തിനുശേഷമാണ്. പ്രജനനത്തിനായി കായലിലേക്കു വരുന്ന ചെമ്മീന് ഉള്‍പ്പെടെയുള്ള കടല് മത്സ്യങ്ങളുടെ വംശവര്‍ദ്ധനവിനെ ബണ്ട് പ്രതികൂലമായി ബാധിച്ചു. കുട്ടനാട്ടില് ഒഴുകിയെത്തുന്നതും ഇവിടെ പാടശേഖരങ്ങളില് നിന്നു നിര്‍ഗ്ഗമിക്കുന്നതും അല്ലാത്തതുമായ രാസവസ്തുക്കളുള്‍പ്പെടെയുള്ള മാലിന്യങ്ങള് ഒഴുകിപ്പോകുന്നതിനും ബണ്ട് തടസ്സമായി. ആയതിനാല് ഈ പ്രശ്നങ്ങള്‍ക്കു പരിഹാരമുണ്ടാകത്തക്കവിധത്തിലും നെല്‍കൃഷിയുടെയും മത്സ്യകൃഷിയുടെയും താല്പര്യങ്ങള് ഒരുപോലെ സംരക്ഷിക്കത്തക്ക വിധത്തിലും ബണ്ട് പുനഃസംവിധാനം ചെയ്യുന്നതിനുള്ള ശുപാര്‍ശകളും കുട്ടനാട് പാക്കേജില് ഉള്‍പ്പെടുത്തിയിട്ടുണ്ട്.\nകുട്ടനാട് പാക്കേജിന്റെ ഭാഗമായി നടപ്പിലാക്കുന്ന മറ്റൊരു മുഖ്യപ്രവൃത്തിയാണ് കുട്ടനാട്ടിലെ പാടശേഖരങ്ങളുടെ അടിസ്ഥാനസൗകര്യ വികസനം. വെള്ളപ്പൊക്കത്തെ പ്രതിരോധിക്കത്തക്കവിധത്തില് എല്ലാ പാടശേഖരങ്ങള്‍ക്കും ഉറപ്പുള്ള പുറംബണ്ടു നിര്‍മ്മിക്കാന് പദ്ധതി വിഭാവനം ചെയ്തിട്ടുണ്ട്. ഇതിനു പുറമെ, ആറുകള്, തോടുകള് , കുളങ്ങള് എന്നിവയുള്‍പ്പെടെയുള്ള ജലാശയങ്ങളുടെ നവീകരണം, കരിയാറിനു കുറുകെ ഓരുമുട്ടു നിര്‍മ്മാണം, എ.സി. കനാല് വിപുലീകരിച്ച് പ്രളയ ജലനിര്‍ഗ്ഗമനം സുഗമമാക്കാന് സി.ഡി ബ്ലോക്ക് കായലുകള് , റാണി -ചിത്തിര കായലുകള് എന്നിവയ്ക്ക് ഇടയിലുള്ള തടസ്സം നീക്കി ജലനിര്‍ഗ്ഗമനം വേഗത്തിലാക്കി വെള്ളപ്പൊക്കം നിയന്ത്രിക്കല് എന്നീ പദ്ധതികളും കുട്ടനാട് പാക്കേജില് ഉള്‍പ്പെടുത്തി നടപ്പിലാക്കുന്നുണ്ട്.\nകൂടാതെ കാര്‍ഷികയന്ത്രങ്ങളുടെ വിതരണം, വിത്തുസംഭരണ ശാലകള് സ്ഥാപിക്കല്, തെങ്ങുകൃഷി പുനരുദ്ധാരണം, ഹോര്‍ട്ടികള്‍ച്ചര് വികസനം, സൗജന്യനിരക്കില് നെല്‍വിത്തു വിതരണം, മത്സ്യക്കുഞ്ഞുങ്ങളുടെയും ഉയര്‍ന്ന പാലുല്പാദനശേഷിയുള്ള കറവമാടുകളുടേയും വിതരണം , കാര്‍ഷിക ക്ലിനിക്കുകള് സ്ഥാപിക്കല് , കീടാക്രമണ സാധ്യത മുന്‍കൂട്ടി അറിയിക്കുന്നതിനുള്ള സംവിധാനം, കാര്‍ഷികമേഖലയില് യുവാക്കള്‍ക്ക് പരിശീലനം നല്‍കല്, പ്രാദേശിക പ്രാധാന്യമുള്ള ഗവേഷണങ്ങള് പ്രോത്സാഹിപ്പിക്കല് , എന്നിവയും പാക്കേജില് ഉള്‍പ്പെടുത്തി നടപ്പിലാക്കുന്ന പദ്ധതികളാണ്.\nകുട്ടനാട്ടിന്‍റെ പരിസ്ഥിതി സംരക്ഷണത്തിന് കണ്ടലുകള് വച്ചുപിടിക്കുക , ജലാശയങ്ങളില്‍നിന്നും കുളവാഴ നീക്കം ചെയ്ത് ജൈവവളമാക്കി പരിവര്‍ത്തനം ചെയ്യുക എന്നീ പ്രവൃത്തികളും പാക്കേജിന്‍റെ ഭാഗമായി നടപ്പിലാക്കുന്നു.\nകേരളത്തിന്റെ ഭൂവിസ്തൃതിയുടെ 4.2 ശതമാനം മാത്രം വരുന്ന കുട്ടനാട്, മൊത്തം ജനസംഖ്യയുടെ 8 ശതമാനം ഉള്‍ക്കൊള്ളുന്നു. കുട്ടനാടന് കാര്‍ഷികമേഖല അഭിമുഖീകരിക്കുന്ന പലവിധ പ്രതിസന്ധികള്‍ക്കിടയിലും പ്രതിവര്‍ഷം 2.5 ലക്ഷം ടണ് നെല്ല് ഇവിടെനിന്നും ഉത്പാദിപ്പിക്കുന്നുണ്ട്. കുട്ടനാട് പാക്കേജില് വിഭാവനം ചെയ്തിട്ടുള്ള പദ്ധതികള് പൂര്‍ത്തീകരിക്കുന്നതിലൂടെ നെല്‍കൃഷി കൂടുതല് സ്ഥലത്തേക്കു വ്യാപിപ്പിക്കുവാനും (തരിശു നിലങ്ങളില്) ഉത്പാദനം വര്‍ദ്ധിപ്പിക്കുവാനും അതുവഴി നിലവിലുള്ള നെല്ലുല്പാദനം ഇരട്ടിയാക്കുവാനും സാധിക്കുമെന്ന് പ്രതീക്ഷിക്കുന്നു. ഇതിനനുബന്ധമായി കൂടുതല് തൊഴിലവസരങ്ങള് സൃഷ്ടിക്കപ്പെടുക, കൂടുതല് വരുമാനവും സമ്പാദ്യവും സാധ്യമാവുക അങ്ങനെ കുട്ടനാടന് ജനതയുടെ ആത്യന്തിക ജീവിതനിലവാരം മെച്ചപ്പെടുക എന്നിവയും ഈ ബൃഹത് പദ്ധതിയുടെ പൂര്‍ത്തീകരണത്തിലൂടെ സാധൂകരിക്കപ്പെടുമെന്ന് പ്രത്യാശിക്കാം.\nകുട്ടനാട് നെല്‍കൃഷിയില് അനുവര്‍ത്തിക്കേണ്ട ശാസ്ത്രീയ കൃഷിരീതികള്\n(തയ്യാറാക്കിയത് - പ്രോജക്ട് ഓഫീസ് , കുട്ടനാട് പാക്കേജ്)\nപുഞ്ച - (പ്രധാനവിള) - ഒക്ടോബര് നവംബര് മുതല് ഫെബ്രുവരി - മാര്‍ച്ച് വരെ\nരണ്ടാംവിള - മേയ് ജൂണ് മുതല് ആഗസ്റ്റ് - സെപ്റ്റംബര് വരെ\nകരിനീലം - ആഗസ്റ്റ് - സെപ്റ്റംബര് മുതല് നവംബര് - ഡിസംബര് വരെ\n5.5-7ടണ് /ഹൈ\nരമണിക, റെഡ് ത്രിവേണി\nകരിനിലങ്ങള് ഉമ, കരിഷ്മ, ക‍ഷ്ണാഞ്ജന 105-200\nവിതയ്ക്കായി 80 ശതമാനം അങ്കുരണ ശേഷിയുള്ള സര്‍ട്ടിഫൈഡ് നെല്‍വിത്ത് ഉപയോഗിക്കുക. 1.6 കിലോഗ്രാം ഉപ്പ് 10 ലി. വെള്ളത്തില് ലയിപ്പിച്ച ലായനിയില് 10 കിലോഗ്രാം വിത്ത് എന്ന തോതില് മുക്കി എടുത്ത് അതില്‍നിന്ന് ആരോഗ്യമുള്ള വിത്ത് വിതയ്ക്കായി ഉപയോഗിക്കുക.\nചെടികള് തമ്മിലുള്ള അകലം\n22 x 12 cm 40 ചുവട് / m2\n60-85 കിലോഗ്രാം / ഹെ.\n20 x 10 cm 50 ചുവട് / m2\n100-125 കിലോഗ്രാം / ഹെ.\n400 – 500 കതിര് / m2\nഉമവിത്തിന്റെ സുഷുപ്താവസ്ഥ മാറ്റുന്നതിനായി വിത്ത് 6.5 മില്ലി നൈട്രിക് ആസിഡ് /1ലിറ്റര് വെള്ളത്തില് 8 മണിക്കൂര് മുക്കി എടുക്കുക.\nസീറോ ടില്ലേജ് : ഒരുപ്പൂ കൃഷിയുള്ള, അമ്ലത്വമില്ലാത്തതും, നല്ല ഇളക്കമുള്ള മണ്ണ് വേര് പടലങ്ങളില് വരെ കാണുന്ന പ്രദേശത്ത് സീറോ ടില്ലേജ് അനുവര്‍ത്തിക്കാം.\nമിനിമം ടില്ലേജ് : നിലം ഉഴുത് നിരപ്പാക്കി, കുമ്മായം ചേര്‍ത്ത് കളകള് നീക്കി, 4-5 ദിവസം കള കിളിര്‍പ്പിക്കുക. അതിനുശേഷം 10 ദിവസം വെള്ളം കയറ്റി നിര്‍ത്തി കളകള് അഴുകുന്നതിനായി അനുവദിക്കുക.\nമിനിമം ടില്ലേജ് : നിലം ഉഴുത് നിരപ്പാക്കി, കുമ്മായം ചേര്‍ത്ത് കളകള് നീക്കി. 4-5 ദിവസം കള കിളിര്‍പ്പിക്കുക. അതിനുശേഷം 10 ദിവസം വെള്ളം കയറ്റിനിര്‍ത്തി കളകള് അഴുകുന്നതിനായി അനുവദികും.\nഅമ്ലത്വം അധികമുള്ള മണ്ണില് 600 കെ.ജി./ഹെ കുമ്മായി രണ്ട് ഗഡുക്കളായി മണ്ണുമായി ചേര്‍ക്കാന് പ്രത്യേകം ശ്രദ്ധിക്കണം.\nഉല്പാദന വര്‍ദ്ധനവിനായി നിലം നിരപ്പാക്കല് വളരെ പ്രാധാന്യമര്‍ഹിക്കുന്നു. ഇത് കീടരോഗങ്ങളുടെയും കളകളുടേയും മൂലകങ്ങളുടെയും നിയന്ത്രണത്തിന് സഹായകമായിരിക്കും. നിലം ഒരുക്കിയശേഷം ഒരാഴ്ച വെള്ളം കയറ്റി നിര്‍ത്തുക. അതിനുശേഷം ചിനപ്പ്പൊട്ടുന്ന സമയങ്ങളില്2സെ.മി. താഴ്ചയില് വെള്ളം നിലനിര്‍ത്തുക. കതിര്‍മണികള് പാകമാകുന്നതുവരെ5സെ.മി. താഴ്ചയില് വെള്ളം കയറ്റിനിര്‍ത്തുക. ഒരാഴ്ച ഇടവിട്ട് വെള്ളം വാര്‍ത്ത് കളഞ്ഞ് മണ്ണിലെ വായു സഞ്ചാരം സുഗമമാക്കുക. വളപ്രയോഗത്തിനു മുമ്പായി വെള്ളം വാര്‍ത്ത് കളയുക.\nവളപ്രയോഗം കഴിഞ്ഞ് 12-24 മണിക്കൂറിന് ശേഷം വീണ്ടും വെള്ളം കയറ്റുക. പിന്നീട് 4-5 ദിവസത്തിന് ശേഷം വെള്ളം വാര്‍ത്ത് കളയുന്നത് വഴി കൂടുതല് മൂലകങ്ങള് മണ്ണില്‍നിന്ന് വലിച്ചെടുക്കാന് ചെടികള്‍ക്ക് സാധിക്കുന്നു.\nമേല്‍മണ്ണില് ജലനിര്‍ഗമന ചാലുകള് നിര്‍മ്മിച്ച് പ്രധാന ചാലുമായി ബന്ധിപ്പിക്കുന്നതുവഴി 30 സെ.മി. താഴ്ചവരെയുള്ള വേരുപടലങ്ങള്‍ക്ക് വായുസഞ്ചാരം സുഗമമാക്കാം. കൂടാതെ ഇത് ഉപ്പിന്റെ അംശം, അമ്ലത്വം, മണ്ണിലെ മറ്റ് ദോഷകാരികളായ രാസപദാര്‍ത്ഥങ്ങള് എന്നിവ നീക്കം ചെയ്യുന്നതിന് സഹായകരമാകും. കരിനിലങ്ങളില് കീഴ് മണ്ണിലുള്ള ജലനിര്‍ഗമന സംവിധാനം ചെടിയുടെ വളര്‍ച്ച ത്വരിതപ്പെടുത്തുന്നു. ഇതിനായി 60 സെ.മി. പൈപ്പ്, 30 സെ.മി. വീതിയില്, 80 സെ.മി. താഴ്ചയില് സ്ഥാപിക്കാവുന്നതാണ്.\nകളനാശിനി പ്രയോഗത്തിനു മുന്‍പ് വെള്ളം വാര്‍ത്ത് കളയുക. 24-48 മണിക്കൂറിനു ശേഷം വെള്ളം കയറ്റുക. കൊയ്യുന്നതിന് 10-15 ദിവസം മുമ്പായി വെള്ളം വാര്‍ത്ത് കളയുക.\nകള പരിപാലനത്തിനായി കുട്ടനാട്ടിലെ കര്‍ഷകര് പരമ്പരാഗതമായി കളമുളപ്പിച്ച് പിന്നീട് വെള്ളം കയറ്റി കള അഴുകാന് അനുവദിച്ചുകൊണ്ടുള്ള കള നിയന്ത്രണ മാര്‍ഗ്ഗമാണ് അവലംബിക്കുന്നത്.\nപ്രീ എമര്‍ജെന്റ് കളനാശിനികള് :വിത കഴിഞ്ഞ് 3-5 ദിവസത്തിനുള്ളില് ഉപയോഗിക്കണം.\nപെര്‍ട്ടിലാക്ലോര് / ക്ലോര് അസറ്റാമൈഡ് - 30 ഇ.സി. + സെയ്ഫ്നര് ഫെന്‍ക്ലോറിന് (സോഫിറ്റ്)1 കിലോ എ.ഐ. /ഹെ വിതച്ച്3ദിവസം കഴിഞ്ഞ് @ 30 മില്ലി /10 ലിറ്റര് 20 കുറ്റി ഒരേക്കറിന് എന്ന തോതില് ഉപയോഗിക്കാവുന്നതാണ്.\nപോസ്റ്റ് എമര്‍ജെന്റ് : കടവയ്ക്കെതിരായി സൈഹാലോ ഫോപ്പ് ബൂട്ടൈയില് (ക്ലീന്‍ചര് 10) ഇ.സി. 0.1 കിലോ എ.ഐ./ഹെ. വിതച്ച് 14-16 ദിവസം കഴിഞ്ഞ് @30 മില്ലി /10 ലി. എന്ന തോതില് 15 ടാങ്ക് /ഏക്കര് ഉപയോഗിക്കാം.\n2-4 ഡി സോഡിയം സാള്‍ട്ട് 80 ഡബ്ല്യൂ പി. കിലോ എ.ഐ./ഹെ വിതച്ച് 20-25 ദിവസത്തിനുള്ളില് @25 ഗ്രാം/10 ലിറ്റര് എന്ന തോതില് 15 കുറ്റി വീതി കൂടിയ ഇലകളോടു കൂടിയ കളകള്ക്കെതിരെ ഉപയോഗിക്കാം.\nബിസ് പൈറിബാക്ക് സോഡിയം : 10 ശതമാനം എസ്.സി (25-30 ഗ്രാം) എ.ഐ./ഹൈ, 100-120 മില്ലി /ഏക്കറിന് എന്ന തോതില് വിത കഴിഞ്ഞ് 12-16 ദിവസത്തിനുള്ളില് നെല്ലിന്റെ വിവിധ കളകള്‍ക്ക് എതിരായി ഉപയോഗിയ്ക്കാവുന്നതാണ്.\nപാക്യ ജനകം (നൈട്രജന്)\nയൂറിയ അമോണിയം ഫോസ്ഫേറ്റ് ഡൈ അമോണിയം ഫോസ്ഫേറ്റ്\nറോക്ക് ഫോസ്ഫേറ്റ് (വിതക്ക് 15-30 ദിവസം മുമ്പായി ചേര്‍ക്കുക) അമോണിയം ഫോസ്ഫേറ്റ് സൂപ്പര് ഫോസ്ഫേറ്റ്\nമ്യൂറേറ്റ് ഓഫ് പൊട്ടാഷ്\nലീഫ് കളര് ചാര്‍ട്ട് (1.4 % N) IRRI\nഉപയോഗിച്ച് പാക്യജനകം പരിപാലനം\n15-20 ദിവസം 30-35 ദിവസം 55 ദിവസം 65 ദിവസം\n2/10 3/10 4/10 1/10\nമണ്ണിന്റെ പ്രശ്നങ്ങളും പരിപാലനവും\nരാസവളങ്ങളുടെ അമിതമായ ഉപയോഗംമൂലം മണ്ണിലുള്ള മൂലകങ്ങളുടെ സന്തുലിതാവസ്ഥ നഷ്ടപ്പെടുന്നതോടൊപ്പം സാമ്പത്തിക നഷ്ടവും കുട്ടനാട്ടിലെ നെല്‍കൃഷിക്കാര് അഭിമുഖീകരിക്കുന്ന പ്രധാന പ്രശ്നങ്ങളാണ്. രാസവളങ്ങള് ശരിയായ അളവില് നല്കുന്നതുവഴി വിളകളുടെ ഉല്പാദനവര്‍ധനവും, മണ്ണിന്റെ ഉല്പാദന ക്ഷമതയും നിലനിര്‍ത്താന് സാധിക്കും.\nകുട്ടനാടന് പാടശേഖരങ്ങളിലെ മണ്ണ് അലുവിയല് ക്ലേ വിഭാഗത്തില്‍പ്പെടുന്നു. ശരാശരി ഫലഭൂയിഷ്ടതയുള്ള ഈ മണ്ണില് ഇടവിട്ടുള്ള മണ്ണടിയല് മൂലം ഫലഭൂയിഷ്ടത നഷ്ടപ്പെടാതെ നിലനില്‍ക്കുന്നു. സമുദ്രനിരപ്പിന് താഴെയുള്ള പ്രദേശമായതിനാല് പുളി ആധിക്യമുള്ള ആസിഡ് സള്‍ഫേറ്റ് മണ്ണാണ് ഈ മേഖലയില് ഉള്ളത്. അയണ്, അലൂമിനിയം, മാംഗനീസ്, സള്‍ഫേറ്റ് എന്നീ മൂലകങ്ങളുടെ അമിതമായ ആധിക്യവും, ഹൈഡ്രജന് സള്‍ഫേറ്റിന്റെ ആധിക്യംമൂലം ചെടികളിലുണ്ടാകുന്ന ക്ഷതം എന്നിവ കുട്ടനാട്ടിലെ നെല‍കൃഷിയെ നിരന്തരമായി ബാധിക്കുന്ന പ്രശ്നങ്ങളാണ്. വെള്ളം വാര്‍ത്ത് മണ്ണ് ഉണങ്ങാന് അനുവദിക്കുന്നത് അമ്ലത്വം വര്‍ദ്ധിപ്പിക്കുന്നു. ഇടവിട്ട് വെള്ളം വാര്‍ത്ത് കളഞ്ഞ് വെള്ളം കയറ്റുന്ന പ്രക്രിയ മണ്ണിന്റെ പുളിരസം (Fe) കഴുകികളഞ്ഞ്, അമ്ലത്വം കുറയ്കുകന്നു. വെള്ളം വാര്‍ത്തശേഷം കുമ്മായ വസ്തുക്കള് അടിവളമായി മണ്ണില് ചേര്‍ത്ത ശേഷം 350 കിലോഗ്രാം /ഹെക്ടര് നിരക്കില്,2മുതല്4ദിവസം വെള്ളം നിലനിര്‍ത്തുകയും പിന്നീട് വെള്ളം വാര്‍ത്ത് കളയുകയും ചെയ്യുക. ഇത് മണ്ണിലെ പുളിരസം കുറയ്ക്കാന് സഹായകരമാകും. പി.എച്ച്. 4.5നു താഴെയാണെങ്കില് കുമ്മായപ്രദാന വസ്തുക്കള് 250 കിലോഗ്രാം/ഹെക്ടര് നിരക്കില് മേല്‍വളം ഇടുന്നതിന്7ദിവസം മുന്‍പോ പിന്‍പോ ചേര്‍ക്കാവുന്നതാണ്.\nഅമ്ലത്വം മൂലമുള്ള പ്രശ്നങ്ങള് ലഘൂകരിക്കുന്നതിനുള്ള മാര്‍ഗ്ഗങ്ങള്\nവിത്തിനങ്ങള് : ഐ.ആര്. – 8 , മഷൂരി , എം.ഒ - 16 , 18 , 19 എന്നീ ഇനങ്ങള് ഉപയോഗിക്കുക.\nവിത്ത് ഉപചാരം : നെല്‍വിത്ത് അളവിന്റെ 50-100 ശതമാനം തോതില് കാല്‍സി പെറോക്സൈഡ് എന്ന ഓക്സിടെന്റ് ഉപയോഗിച്ച് വിത്ത് ഉപചാരം നടത്തുക.\nവിള പരിപാലനം : മണ്ണില് അമ്ലത്വം കുറവ് കാണുമ്പോള് വിതയ്ക്കുക.\nജല പരിപാലനം : ഇടയ്ക്കിടെ വെള്ളം വാര്‍ത്ത് കളഞ്ഞ് വെള്ളം കയറ്റി മണ്ണിലെ അമ്ലത്വം കഴുകി കളയുക. വെള്ളം സ്ഥിരമായി കെട്ടി നിര്‍ത്താന് അനുവദിക്കരുത്.\nവളപ്രയോഗം : എന്.പി.കെ. ശുപാര്‍ശ പ്രകാരം നല്‍കുക.\nകുമ്മായം ചേര്‍ക്കല് : കുമ്മായം മണ്ണില് ചേര്‍ക്കുക\nജൈവ വസ്തുക്കള് ഒഴിവാക്കുക : അമ്ലത്വാധിക്യമുള്ള മണ്ണിലും ജലനിര്‍ഗമ സൗകര്യമില്ലാത്ത മണ്ണിലും കൊഴ്തശേഷം കച്ചി മണ്ണില് ചേര്‍ക്കുന്ന പ്രക്രിയ ഒഴിവാക്കുക.\nവളപ്രയോഗം : അമോണിയം സള്‍ഫേറ്റിന് പകരം യൂറിയ ഉപയോഗിക്കുക.\nമണ്ണ് പരിപാലനം : കൊയ്തശേഷം മണ്ണ് പൊടിയില് പൂട്ടുക.\nപൊട്ടാഷ് , മെഗിനീഷ്യം, ഭാവകം എന്നിവ കൂടുതല് ചേര്‍ക്കുക\nകുമ്മായം മേല്‍മണ്ണുമായി ചേര്‍ക്കുക.\nസീസണ് മധ്യത്തില് ജnനിര്‍ഗമന സൗകര്യം മെച്ചപ്പെടുത്തുക. അതുമൂലം അടിഞ്ഞുകൂടിയ അമ്ലത്വം നീക്കം ചെയ്യാനും വായുസഞ്ചാരം സുഗമമാക്കാനും സഹായകരമാകുന്നു.\nഫോളിയാര് സ്പ്രേയിംഗ് അമ്ലാധിക്യം കുറയ്ക്കാന് സഹായിക്കുന്നു.1% ഡി.എ.പി, 1% എം.ഓ.പി., 0.25% കോപ്പര് സള്‍ഫേറ്റ് , 0.5% സിങ്ക് സള്‍ഫേറ്റ് , വിതച്ച് 20, 35, 50 ദിവസങ്ങള്‍ക്ക് ശേഷം ഫോളിയാല് സ്പ്രേ രൂപത്തില് ഉപയോഗിക്കാം.\nരണ്ടാം വിള ഇറക്കുന്ന പാടശേഖരങ്ങളില് വേഗത്തില് കച്ചി അഴുക്കുന്നതിനായി, കൊഴുതശേഷം കച്ചി മണ്ണുമായി ഉഴുതു ചേര്‍ത്തശേഷം റോക്ക് ഫോസ്ഫേറ്റ് 90 കെ.ജി. /ഏക്കര് + 10 കെ.ജി. യൂറിയ ചേര്‍ത്തു കൊടുക്കാവുന്നതാണ്. വായു സഞ്ചാരം പകുതി നിലനിര്‍ത്തി 2-3 ആഴ്ച കച്ചി അഴുക്കുന്നതിനായി അനുവദിക്കുക. അതിനുശേഷം വെള്ളം കയറ്റി ഇടുക.\nഒരു ടണ് കച്ചിയില് 5-8 കിലോഗ്രാം നൈട്രജന് 1 കിലോഗ്രാം ഫോസ്ഫേറ്റ് ഭാവകം, 12-17 കിലോഗ്രാം പൊട്ടാഷ്, 0.5 – 1കിലോഗ്രാം സള്‍ഫര്, 40-70 കിലോഗ്രാം സിലിക്കണ്, 3-4 കിലോഗ്രാം കാല്‍സിയം, 1-3 കിലോഗ്രാം മെഗ്നീഷ്യം കാണുന്നു.\nകച്ചി കുത്തിക്കുന്നതിന് രോഗപരിപാലനത്തിന് സഹായകരമാകുന്നു.\n30.2 % കുട്ടനാട് പ്രദേശത്ത് സിങ്കിന്റെ കുറവ് കാണുന്നു.\n21.4 % കുട്ടനാട് പ്രദേശത്ത് കോപ്പര് കുറവ് കാണുന്നു.\n30.2% കുട്ടനാട് പ്രദേശത്ത് കാല്‍സിയം കുറവ് കാണുന്നു\n16.4% കുട്ടനാട് പ്രദേശത്ത് മഗ്നീഷ്യം കുറവ് കാണുന്നു\n35% സിങ്ക് + കോപ്പര് കുറവ് കാണുന്നു.\nഇരുമ്പിന്റെയും മാന്‍ഗനീസിന്റെ അളവ് കുട്ടനാട് പ്രദേശത്ത് വളരെ കൂടുതലാണ്.\nകുട്ടനാട്ടിലെ നെല്‍കൃഷിയുടെ ഉല്പാദന ക്ഷമത കുറയാനുള്ള പ്രധാന പ്രശ്നം കീടരോഗ ബാധയാണ്. അന്തരീക്ഷത്തിലെ കൂടിയ ആപേക്ഷിക ആദ്രത കുട്ടനാട്ടില് കീടരോഗം പൊട്ടിപ്പുറപ്പെടുന്നതിന് സാഹചര്യം സൃഷ്ടിക്കുന്നു. അത്യുല്പാദന ശേഷിയുള്ള വിത്തിനങ്ങളുടെ വരവ് കീടരോഗ ആക്രമണത്തില് വ്യതിയാനം സൃഷ്ടിച്ചതായി കാണപ്പെട്ടു. ചില അപ്രധാന കീടങ്ങള് പ്രധാന കീടങ്ങളായി രൂപാന്തരപ്പെട്ടു. രണ്ടുപൂ കൃഷി തണ്ട് തുരപ്പന് പുഴുവിന്റെ ആക്രമണം രൂക്ഷമാക്കി. ഖാരിഫ് സീസണിലെ ഗുാളിച്ച എല്ലാ സീസണിലും കാണപ്പെട്ടും വിറുലന്റ് ഗാല്‍മിഡ്ജ് ബൈയോടൈപ്പ് -5എന്ന കീടത്തിന്റെ ആക്രമണം രൂക്ഷതയേറി. കുട്ടനാടില് 1996 പുഞ്ച സീസണിലെ ഗാന്‍മിഡ്ജിന്റെ ആക്രമണം മൂലം കുട്ടനാട്ടില് 8 കോടി രൂപയുടെ നഷ്ടം വിലയിരുത്തിയിരുന്നു.\nവിളക്കാലത്ത് പല ആവര്‍ത്തിയുള്ള രാസകീടനാശിനികളുടെ പ്രയോഗം ഗുണത്തേക്കാളേറെ ദോഷം ചെയ്തു. കീടനാശിനിയ്ക്കെതിരെ പ്രതിരോധം മറ്റ് കീടങ്ങളുടെ വര്‍ദ്ധനവ് പരിസ്ഥിതി മലിനീകരണം രാസപദാര്‍ത്ഥങ്ങളുടെ അമിതമായ അളവ് മൂലമുണ്ടാകുന്ന പ്രശ്നങ്ങള് എന്നിവ മൂലം നെല്‍കൃഷിയില് സംയോജിത കീടനിയന്ത്രണം എന്ന സാങ്കേതിക കീടപരിപാലന നിയന്ത്രണമാര്‍ഗ്ഗങ്ങള് അവലംബിക്കാന് കര്‍ഷകര് പ്രേരിതരായി.\nനെല്ലിന്റെ സംയോജിത കീടനിയന്ത്രണ മാര്‍ഗ്ഗങ്ങള്\nപ്രതിരോധ ഇനങ്ങളുടെ ഉപയോഗം\nശരിയായ വിത്ത് അളവ്\nനിലമൊരുക്കല് , കളനിയന്ത്രണം\nആവശ്യാനുസരണം കീടനാശിനി ഉപയോഗം\nനിലങ്ങളിലുള്ള നെല്ലിന്റെ ചുവടും , കച്ചിയും കത്തിക്കുക. വേനല്‍ക്കാലത്ത് ആഴത്തില് ഉഴുതുമറിക്കുക.\nരോഗം ബാധിച്ച ചെടികള് പ്രാരംഭഘട്ടത്തില്‍തന്നെ മാറ്റുക\nരോഗംബാധിക്കാത്ത ചെടികളില്‍നിന്ന് വിത്ത് എടുക്കുക.\nവിത്ത് ഉപചാരം കാര്‍ബെന്‍ഡാസിം / ട്രൈസൈക്ലസോള് 2ഗ്രാം/കിലോ വിത്ത്\nതിങ്ങിനില്‍ക്കുന്ന ചെടികള് മാറ്റുക\nശുപാര്‍ശ പ്രകാരമുള്ള വളപ്രയോഗം ഇടവിട്ട് നല്‍കുക.\nബണ്ടിലുള്ള കളകളെ നശിപ്പിക്കുക\nഇലചുരുട്ടിപ്പുഴുവിന്റെ ആക്രമണം നിയന്ത്രിക്കുന്നതുവഴി അവിച്ചില്, ബാക്ടീരിയല് ഇല കരിച്ചില് എന്നീ രോഗബാധ ഒരു പരിധിവരെ തടയാന് സാധിക്കുന്നു.\nപ്രതിരോധ വിത്ത് ഇനങ്ങള് ഉപയോഗിക്കുക, ഉദാ. രജ്ഞിനി (ബ്ലാസ്റ്റ് പ്രതിരോധം), (പവിഴം) (ഷീത്ത് ബ്ലൈറ്റ്) പ്രതിരോധം.\nജൈവ കുമിള് നാശിനി ഉപയോഗിക്കുക\nവിത്ത് ഉപചാരം - (സ്യൂഡോ മോണസ് ഫ്ലൂറസന്‍സ്) - @10gm/കിലോ വിത്ത് or 10ml/lit കിലോ വിത്ത്\nമണ്ണില് ഉപയോഗം : 2.5 കിലോ സ്യൂഡോമോണസ് + 50 കിലോ ജൈവവളം /മണ്ണ് /ഹെ വിതച്ച് 30 ദിവസത്തിനുശേഷം\nഇലകളില് തളിക്കുക 1% നട്ട് 45 ദിവസത്തിനുശേഷം മണ്ണ് കണക്കിലെടുത്ത് ശുപാര്‍ശപ്രകാരമുള്ള കുമിള്‍നാശിനി ആവശ്യാനുസരണം രോഗാധിക്യം കണക്കിലെടുത്ത് ഉപയോഗിക്കുക\nമു‍ഞ്ഞ , ഗാളീച്ച\nമു‍ഞ്ഞ , ഗാളിച്ച\nകരിനിലങ്ങളില് അമ്ലത്വം പ്രതിരോധം\nഎല്ലാ സീസണിലും തണ്ട് തുരപ്പിനെതിരെ\nബ്ലാസ്റ്റ് , വരള്‍ച്ച\nമിക്ക കീടങ്ങള്‍ക്കെതിരേ സാമാന്യ പ്രതിരോധം\nചുമന്ന അരി, മറിഞ്ഞു വീഴാത്ത ഇനം, പ്രതിരോധം\nഉപ്പ്, അമ്ലത്വം, വെള്ളപ്പൊക്കം പ്രതിരോധം, പൊക്കാളി ഇനം\nഭാഗ്യ (കായംകുളം) -2\nഓണാട്ടുകര ഒന്നാംവിള ഇനം. വരള്‍ച്ച ബ്ലൈറ്റ് , തണ്ട് തുരപ്പന് , ഇലചുരുട്ടി , കുഴല് പ്പുഴു , പ്രതിരോധം\nഓണം (കായംകുളം - 3)\n95 ദിവസം, ഓണാട്ടുകര ഒന്നാം കൃഷിക്ക് യോജിച്ചത് , ബ്ലാസ്റ്റ് ബൈറ്റ് എന്നിവയ്ക്ക് പ്രതിരോധം\nആര്.ആര്.എസ്. മങ്കൊമ്പില് നിന്ന് റിലീസ് ചെയ്ത പുതിയ ഇനം\nപ്രത്യാശ ( ഐ.ഇ.റ്റി 4786 x അരുണ) – 15.2.11 ന് റിലീസ് ചെയ്തു\n100-110 ദിവസം മൂപ്പ്\nനീളമുള്ള ചുമന്ന അരി\nഇരുമ്പിന്റെ അംശം അധികമുള്ളതും, ചോറിന് അനുയോജ്യമായ ഇനം\nപുഞ്ചയ്ക്കും രണ്ടാംവിളയ്ക്കും അനുയോജ്യം, പ്രത്യേകിച്ച് ഇരിപ്പൂ നിലങ്ങളില്\nരണ്ട് ആഴ്ച സുഷുപ്താവസ്ഥ\nമുഞ്ഞ , ഗാളിച്ച, ബൈറ്റ്, കുലവാട്ടം ലക്ഷ്മിരോഗം പുള്ളിക്കുത്ത് എന്നിവയ്ക്ക് പ്രതിരോധം\nശരാശരി വിളവ് 5.5 ടണ് /ഹെ.\nജോഫ്രി ജേക്കബ്ബ് Jul 14, 2016 08:45 PM\nകുട്ടനാട്ടിലെ കരിനിലങ്ങളെ കുറിച്ച് വിട്ടുപോയി. ഇതൊക്കെയാണ് കരിനിലങ്ങള്? കരിനിലങ്ങള് എന്നാല് എന്താണ്?


ജാഗ്രണ് ഫിലിം ഫെസ്റ്റിവലില് മികച്ച ഇന്ത്യന് ചിത്രമായി 'വൈറസ്'\nMumbai, First Published 30, Sep 2019, 8:41 PM IST\nകേരളത്തിന്റെ നിപ്പ അതിജീവനം പ്രമേയമാക്കിയ ആഷിക് അബു ചിത്രത്തിന് പുരസ്‌കാരം.\nജാഗ്രണ് ഫിലിം ഫെസ്റ്റിവലിന്റെ 2019 എഡീഷനില് മികച്ച ഇന്ത്യന് ഫീച്ചറിനുള്ള പുരസ്‌കാരം നേടി ആഷിക് അബു ചിത്രം 'വൈറസ്'. 29ന് മുംബൈയിലായിരുന്നു പുരസ്‌കാര വിതരണം. ആഷിക്കിനൊപ്പം തിരക്കഥാകൃത്തുക്കളായ സുഹാസ്, ഷര്‍ഫു, മുഹ്‌സിന് പരാരി എന്നിവരും ചടങ്ങിന് എത്തിയിരുന്നു.\nBest Indian Feature Film - VIRUS#JagranFilmFestival @aashiqabu @KetanMehtaMaya #virus pic.twitter.com/fId3c7bRoH\n— Jagran Film Festival (@jagranfilmfest) September 29, 2019\nമികച്ച സംവിധാനത്തിനുള്ള അവാര്‍ഡുകള് രണ്ട് പേര്‍ക്കാണ്. ഗാവരേ ബൈരേ ആജ് ഒരുക്കിയ അപര്‍ണാ സെന്നും ബുള്‍ബുള് കാന് സിംഗ് ഒരുക്കിയ റിമാ ദാസും ചേര്‍ന്ന് അവാര്‍ഡ് പങ്കിട്ടു. ഷഫാലി ഷാ ആണ് മികച്ച നടി. മികച്ച നടന് പങ്കജ് ത്രിപാഠി. മികച്ച ഡോക്യുമെന്ററി വിഡോസ് ഓഫ് വൃന്ദാവന്.\nBest Director - Rima Das (Bulbul Can Sing)#JagranFilmFestival @rimadasFilm @KetanMehtaMaya pic.twitter.com/1Ddms1Jc4I\nഇന്ത്യയില്‍നിന്നും വിദേശത്തുനിന്നുമായി 50 ചിത്രങ്ങളാണ് ഫെസ്റ്റിവലില് പ്രദര്‍ശിപ്പിച്ചത്. ഫെസ്റ്റിവലിന്റെ ഭാഗമായി പലസമയങ്ങളിലായി കാണ്‍പൂര്, ലഖ്‌നൗ, അലഹാബാദ്, വാരണാസി, ആഗ്ര, മീററ്റ്, ഡെഹ്രാഡണ്, ഹിസാര്, ലുധിയാന, പാട്‌ന, റാഞ്ചി, ജംഷഡ്പൂര്, ഗോരഖ്പൂര്, റായ്പൂര്, ഇന്‍ഡോര്, ഭോപ്പാല് എന്നീ നഗരങ്ങളിലും സിനിമാ പ്രദര്‍ശനങ്ങള് സംഘടിപ്പിച്ചിരുന്നു.\nLast Updated 30, Sep 2019, 8:41 PM IST\nജാഗ്രണ് ഫിലിം ഫെസ്റ്റിവല്


രവിചന്ദ്രന്റേത് സംവരണത്തോടുള്ള നിഴല്‍യുദ്ധം – The Critic\nരവിചന്ദ്രന്റേത് സംവരണത്തോടുള്ള നിഴല്‍യുദ്ധം\nസി.രവിചന്ദ്രന്റെ മൂന്നേമുക്കാല് മണിക്കൂറുള്ള ‘ജാതിപൂക്കള്’ എന്ന പ്രസംഗം മുഴുവനും ‘സംവരണ സമവാക്യങ്ങളുടെ’ പകുതിയും കേട്ടു. ലോകത്തിലെ പലയിടങ്ങളിലുമുള്ള മലയാളികള്‍ക്ക് ‘കേവല മാനവികത’യോടുള്ള സത്താവാദപരമായ ആഭിമുഖ്യം വെച്ചുനോക്കുമ്പോള് ഈ പ്രസംഗങ്ങള് ഒന്നോ രണ്ടോ കോടിപ്പേരെങ്കിലും കേള്‍ക്കുകയും ഇഷ്ടപ്പെടുകയും ചെയ്യേണ്ടതാണ്. എന്നാല്, ഇതേവരെ നാല്പതിനായിരത്തിനു മുകളില് ആള്‍ക്കാര് മാത്രമേ കേള്‍വിക്കാരായിരുള്ളൂ എന്നത് പരിതാപകരമാണ്. അദ്ദേഹത്തെപോലുള്ളവരുടെ ആശയങ്ങള്‍ക്ക് എന്തെങ്കിലും പ്രാധാന്യമുള്ളതായി ചിലര്‍ക്കെങ്കിലും തോന്നുന്നതിനു കാരണം; യുക്തിവാദി പ്രസ്ഥാനത്തിന്റെ ‘മിസ്റ്ററിക്കല്’ സ്ഥാനംകൊണ്ടാണെന്നു തോന്നുന്നു. അതായത്; സഹോദരന് അയ്യപ്പന്, എം.സി.ജോസഫ്, കുറ്റിപ്പുഴ കൃഷ്ണപിള്ള മുതലായവരുടെയും നിരവധി സാമൂഹിക പരിഷ്‌കരണ സമരങ്ങളുടെയും പേരിലാണ് കേരളത്തിലെ യുക്തിവാദി പ്രസ്ഥാനം അതിന്റെ സാമൂഹിക അംഗീകാരം നേടിയെടുത്തിട്ടുള്ളത്. ഫ്രീ തിങ്കേഴ്സ്, essence ഗ്രൂപ്പ് മുതലായ യുക്തിവാദ സംഘങ്ങള്‍ക്ക് ഇതേ സാമൂഹിക അംഗീകാരത്തിന്റെ തുടര്‍ച്ചയാണ് ഉള്ളതെന്ന തെറ്റിദ്ധാരണയാണ് പലര്‍ക്കുമുള്ളത്.\nയഥാര്‍ത്ഥത്തില്, കേരളത്തിലെ സവര്ണരിലും അവര്ണരിലുമുള്ള ഇസ്ലാമോഫോബിയക്ക് പൊതു സമ്മതി നല്‍കാനുള്ള ശാസ്ത്രീയ വംശീയവാദ യുക്തികളാണ് ഇത്തരം ഗ്രൂപ്പുകള് അറിഞ്ഞോ അറിയാതെയോ പ്രചരിപ്പിക്കുന്നത്. ചില സെക്കുലര് മുസ്ലിം നാമധാരികള് ഇവര്‍ക്ക് കൂട്ടുണ്ടെന്നു മാത്രം. ഇവര് കൂട്ടമറവി പുലര്‍ത്തുന്ന കാര്യം, സഹോദരന് അയ്യപ്പനെപോലുള്ളവര് സമുദായങ്ങള് തമ്മിലുള്ള അന്തരം കുറയ്ക്കണമെന്ന അര്‍ത്ഥത്തിലുള്ള അവസര സമത്വ ചിന്തയാണ് ഉള്‍ക്കൊണ്ടതെന്നതാണ്. ഇതാവട്ടെ സംവരണം, സാമൂഹിക നീതി മുതലായ ഭരണഘടനാ അവകാശങ്ങളുമായി ഒത്തുപോകുന്നതുമാണ്. മാത്രമല്ല, സഹോദരന് അയ്യപ്പനെപോലുള്ളവര് സെമറ്റിക് മതങ്ങളെ ശത്രുപക്ഷത്തല്ല നിര്‍ത്തിയത്. മിത്രപക്ഷത്താണ്. ഇതാണ് മേല്പറഞ്ഞ ഗ്രൂപ്പുകള് കൂട്ടമറവി കാണിക്കുന്ന മറ്റൊരുകാര്യം. ശ്രീനാരായണ ഗുരുവിന്റെ ചിന്തയുടെ ‘വെണ്മയെ’ പറ്റി പറഞ്ഞു ഈഴവരെ സാമുദായികമായി ചവിട്ടിത്താഴ്ത്തുക. ഡോ.അംബേദ്കറിന്റെ ബുദ്ധിയെ പ്രശംസിച്ചു ദളിതരുടെ സാമൂഹികമായ മൊബിലിറ്റിയെ ഇകഴ്ത്തുക. മുസ്ലിം സംഘടനകള് മതരാഷ്ട്ര വാദത്തെ ഒളിച്ചുകടത്തുന്നുവെന്ന് ആരോപിക്കുക. ക്രിസ്ത്യന് സഭകളെ ഒന്നടങ്കം കുരിശുകൃഷിക്കാരായി ചിത്രീകരിക്കുക. സാമൂഹിക വിപ്ലവത്തിന്റെ കീഴാളചിഹ്നങ്ങളെ അപ്പാടെ ‘ജാതി കൂമ്പാരമായി’ വര്ണിക്കുക. ഇതൊക്കെയാണല്ലോ കേരളത്തിലെ മതവിരുദ്ധ/ജാതിരഹിത മാനവികതാവാദത്തിന്റെ പൊതുഖജനാവിലുള്ളത്. ഇത്തരം മുതലിന്റെ നേരവകാശികളായി സി.രവിചന്ദ്രന്മാര് ഉണ്ടാവുകതന്നെ ചെയ്യും. ഇക്കൂട്ടരെ അലട്ടുന്നത്, സംവരണത്തിലൂടെ കുറച്ചുപേര്‍ക്ക് തൊഴില് കിട്ടുന്നതോ, ചിലര്‍ക്ക് കിട്ടാത്തതോ അല്ല. മറിച്ചു, സംവരണം വ്യവസ്ഥാപിതമായ അധികാരത്തെയും അറിവുകളെയും ചെറുതായിട്ടെങ്കിലും റദ്ദാക്കുന്നു എന്നതാണ്. ഇതിനോടുള്ള നിഴല്‍യുദ്ധമാണ് ഇങ്ങനെയൊക്കെ ആവര്‍ത്തിക്കുന്നത്.


കോവിഡ് വാക്സിനേഷന് വേണ്ടിയുള്ള ആരോഗ്യ പ്രവർത്തകരുടെ രജിസ്ട്രേഷൻ അന്തിമഘട്ടത്തിലായതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചർ | Malayali Manasu\nHome Kerala കോവിഡ് വാക്സിനേഷന് വേണ്ടിയുള്ള ആരോഗ്യ പ്രവർത്തകരുടെ രജിസ്ട്രേഷൻ അന്തിമഘട്ടത്തിലായതായി ആരോഗ്യ വകുപ്പ് മന്ത്രി കെ.കെ. ശൈലജ...\nകോവിഡ് വാക്സിനേഷന് വേണ്ടിയുള്ള ആരോഗ്യ പ്രവർത്തകരുടെ രജിസ്ട്രേഷൻ അന്തിമഘട്ടത്തിലായതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചർ\nസർക്കാർ മേഖലയിലെ എല്ലാ സ്ഥാപനങ്ങളിലേയും (4064) സ്വകാര്യ മേഖലയിലെ 81 ശതമാനം സ്ഥാപനങ്ങളിലേയും (4557) ജീവനക്കാരുടെ ജില്ലാതല രജിസ്ട്രേഷൻ പൂർത്തിയാക്കിയിട്ടുണ്ട്. തിരുവനന്തപുരം, ഇടുക്കി, പാലക്കാട്, മലപ്പുറം, കണ്ണൂർ എന്നീ ജില്ലകളിലെ എല്ലാ സ്വകാര്യ സ്ഥാപനങ്ങളിലേയും ജീവനക്കാർ രജിസ്ട്രേഷൻ നടത്തിയിട്ടുണ്ട്. ബാക്കിയുള്ള സ്വകാര്യ സ്ഥാപനങ്ങളിലെ എല്ലാ ആരോഗ്യ പ്രവർത്തകരും എത്രയും വേഗം രജിസ്ട്രേഷൻ പൂർത്തിയാക്കണമെന്നും മന്ത്രി വ്യക്തമാക്കി.\nആദ്യ ഘട്ടത്തിൽ സർക്കാർ, സ്വകാര്യ മേഖലയിലുള്ള എല്ലാ വിഭാഗം ആരോഗ്യ പ്രവർത്തകർക്കും മെഡിക്കൽ വിദ്യാർത്ഥികൾക്കുമാണ് വാക്സിൻ ലഭ്യമാക്കുക. മോഡേൺ മെഡിസിൻ, ആയുഷ്, ഹോമിയോ തുടങ്ങിയ എല്ലാ വിഭാഗങ്ങളിലേയും സ്ഥിരവും താത്‌ക്കാലികവുമായി നിലവിൽ ജോലി ചെയ്യുന്ന എല്ലാവരേയും ഉൾക്കൊള്ളിക്കുന്നതാണ്. 27,000ത്തോളം ആശ വർക്കർമാരേയും ഉൾപ്പെടുത്തിയിട്ടുണ്ട്. മെഡിക്കൽ, ദന്തൽ, നഴ്സിംഗ്, പാരാമെഡിക്കൽ തുടങ്ങിയ എല്ലാ ആരോഗ്യ വിഭാഗം വിദ്യാർത്ഥികളേയും ഇതിൽ ഉൾക്കൊള്ളിച്ചിട്ടുണ്ട്. ഇതുസംബന്ധിച്ച മാർഗ നിർദേശങ്ങൾ പുറത്തിറക്കിയിട്ടുണ്ട്.\nPrevious articleകോവിഡ് ബാധിച്ച അധ്യാപക ദമ്പതികൾ കൈകൾ കോർത്തു മരണത്തിലേക്ക്\nNext articleഅത്യാധുനിക വാർത്താവിനിമയ ഉപഗ്രഹമായ സി.എം.എസ്. -01 വിജയകരമായി വിക്ഷേപിച്ചു.


അപകടത്തിന്‍െറ ഞെട്ടലില് മൂന്നു മലയാളികള് | Madhyamam\nEpaper weekly Velicham About Us Contact Us സംസ്ഥാനത്ത് സി.പി.എം -സി.പി.ഐ ബന്ധം ശക്തമാക്കേണ്ട സാഹചര്യമാണുള്ളത് -പന്ന്യന് രവീന്ദ്രന് കുറ്റസമ്മതം നടത്താന് പെട്രോളും ആസിഡും കുത്തിവെച്ചു; യു.പിയില് പ്രതി മരിച്ചു ശ്രീശാന്തിന് വേണ്ടി സുപ്രീംകോടതിയിലെ മുതിര്‍ന്ന അഭിഭാഷകര് ഹാജരായേക്കും പാകിസ്താനില് വനിത രാഷ്ട്രീയ നേതാവ് വെടിയേറ്റു മരിച്ചു കോഴപ്പണം പിടിച്ചെടുക്കാന് രാജ്യവ്യാപക റെയ്ഡ് സഹകരണ സംഘങ്ങളെ അടിച്ചമര്‍ത്തരുത് -സുപ്രീംകോടതി ക്രിക്കറ്റ് ചൂതാട്ടം: കോയമ്പത്തൂരില് നാല് വാതുവെപ്പ് ദല്ലാള്‍മാര് പിടിയില് HOME KERALA INDIA WORLD SPORTS BUSINESS ENTERTAINMENT HEALTH EDUCATION TECHNOLOGY GULF NEWS\nE-paper Photos Videos അപകടത്തിന്‍െറ ഞെട്ടലില് മൂന്നു മലയാളികള് Published on Thu, 06/28/2012 - 12:43 ( 46 weeks2days ago) (+)(-) Font Size\nറിയാദ്: ‘റിയാദിലത്തൊന് 20 മിനുട്ട് മാത്രം ശേഷിക്കേയാണ് അതുണ്ടായത്. ടോയ്ലറ്റില് പോയി തിരിച്ച് സീറ്റില് വന്നിരുന്ന് അല്‍പ നിമിഷങ്ങള്‍ക്കകം ഭൂമികുലുങ്ങുന്നതുപോലെ തോന്നി. അതെന്താണെന്ന് മനസ്സിലാകുംമുമ്പ് ഇരുന്ന സീറ്റടക്കം തലകുത്തിമറിഞ്ഞു. ബോഗി പല വട്ടം കരണം മറിഞ്ഞെങ്കിലും സീറ്റില് മുറുകെ പിടിച്ചതു കാരണം തെറിച്ചുപോയില്ല. ചരിഞ്ഞുവീണ ബോഗിക്കുള്ളില് ഏറെ നേരം കുടുങ്ങിപ്പോയി. കൈയില് കിട്ടിയ എന്തോ കൊണ്ട് വിന്‍ഡോ ഗ്ളാസ് അടിച്ചു തകര്‍ത്ത് അതിലൂടെയാണ് പുറത്തത്തൊന് കഴിഞ്ഞത്...’ കണ്ണൂര് കൂത്തുപറമ്പ്, കാഞ്ഞിലേരി സ്വദേശി നൗഫല് ഓര്‍ത്തെടുക്കുന്നു. ബുധനാഴ്ച രാവിലെ ദമ്മാം - റിയാദ് റൂട്ടിലെ ഖുറൈസിന് സമീപം പാളം തെറ്റിയ പാസഞ്ചര് ട്രെയിനിലെ യാത്രക്കാരനായിരുന്നു നൗഫല് (27). അപകടത്തില്‍പെട്ട മൂന്നു ബോഗികളില് മലയാളികള് നൗഫലുള്‍പ്പെടെ മൂന്നു പേരാണുണ്ടായിരുന്നത്. കോയമ്പത്തൂരില് സ്ഥിരതാമസമായ പാലക്കാട് ചിറ്റൂര് സ്വദേശി ശ്രീധര് (45), മലപ്പുറം വണ്ടൂര് സ്വദേശി അബ്ദുല് അസീസ് (47). കാലിന് നല്ല വേദന അനുഭവപ്പെട്ടെങ്കിലും കിട്ടിയ സമയം കൊണ്ട് കുറേപ്പേരെ ബോഗികള്‍ക്കുള്ളില് നിന്ന് പുറത്തത്തെിക്കാന് രക്ഷാപ്രവര്‍ത്തനത്തില് പങ്കുചേര്‍ന്നതായി നൗഫല് പറഞ്ഞു. പൊതുമേഖല ട്രാന്‍സ്പോര്‍ട്ടിങ് കമ്പനിയായ ‘സാപ്റ്റികോ’യുടെ ദമ്മാമിലെ കാര്‍ഗോ ഡിവിഷനില് ജീവനക്കാരനായ നൗഫല് ജോലിയാവശ്യാര്‍ഥമാണ് റിയാദിലേക്ക് പുറപ്പെട്ടത്. സഹപ്രവര്‍ത്തകനും നാട്ടുകാരനുമായ അബ്ദുല്‍ഹകീം കണ്ണവം നൗഫലിനെ സ്വീകരിക്കാന് റെയില്‍വേ സ്റ്റേഷനിലേക്ക് പുറപ്പെടാനൊരുങ്ങുമ്പോഴാണ് അപകടത്തില്‍പെട്ട വിവരം അറിയിച്ചുകൊണ്ടുള്ള നൗഫലിന്‍െറ ഫോണ് വരുന്നത്. കരഞ്ഞുകൊണ്ടാണ് അപകട വിവരം അവന് അറിയിച്ചതെന്ന് ഹകീം ‘ഗള്‍ഫ് മാധ്യമ’ത്തോട് പറഞ്ഞു. നൗഫലിനോടൊപ്പം അതേ തസ്തികയില് ജോലി ചെയ്യുന്ന ഹകീം ചൊവ്വാഴ്ച തന്നെ റിയാദിലത്തെിയിരുന്നു. ഇരുവരും ഒരുമിച്ച് വരാനിരുന്നതാണെങ്കിലും തിരക്ക് കാരണം ഒരേ ട്രെയിനില് ടിക്കറ്റ് കിട്ടിയില്ല. ഹകീം റെയില്‍വേ സ്റ്റേഷനിലത്തെുമ്പോഴേക്കും പരിക്കേറ്റവരേയും കൊണ്ട് പ്രത്യേക ട്രെയിന് എത്തിക്കഴിഞ്ഞിരുന്നു. പിന്നെ ആംബുലന്‍സില് നൗഫലിനോടൊപ്പം അല് ഈമാന് ആശുപത്രിയിലത്തെി. നൗഫലിന്‍െറ ഇടുപ്പിനാണ് പരിക്കേറ്റത്. നടക്കാന് പ്രയാസമുണ്ട്. അല് ഖോബാറിലെ അല് റിസായത്ത് കമ്പനിയില് സെയില്‍സ് ഡിവിഷന് ഉദ്യോഗസ്ഥനായ ശ്രീധറും ജോലിയുടെ ഭാഗമായാണ് റിയാദിലേക്ക് പുറപ്പെട്ടത്. പതിവായ യാത്രയില് ആദ്യമായാണ് ഇങ്ങനെയൊരു അപകടമെന്ന് അദ്ദേഹം പറഞ്ഞു. അല് ഹസയിലെ സ്വകാര്യ കമ്പനി ജീവനക്കാരനായ അബ്ദുല് അസീസ് സ്വകാര്യ ആവശ്യത്തിനാണ് റിയാദിലത്തെിയത്. ഇരുവര്‍ക്കും നിസ്സാര പരിക്കാണേറ്റത്. മൂവരേയും അല് ഈമാന് ആശുപത്രിയില്‍നിന്ന് വൈകീട്ടോടെ ഡിസ്ചാര്‍ജ് ചെയ്തു. പിന്നീട് ബത്ഹയിലെ ശിഫ അല് ജസീറ പോളിക്ളിനിക്കിലത്തെി വിശദമായി പരിശോധനക്ക് വിധേയരായി. പരിക്കേറ്റവര്‍ക്ക് തുണയായി രിസാല സ്റ്റഡി സര്‍ക്കിള് പ്രവര്‍ത്തകരായ നസീര് മുതുകുറ്റി, ബഷീര് കക്കാട് എന്നിവര് ഒപ്പമുണ്ട്.


50,000 പേരാണ് സര്‍ക്കാരിന്റെ ഈ ഉദ്യമത്തിന് പിന്നില് പ്രവര്‍ത്തിക്കുന്നത്\nലോക്ക്ഡൗണില് നിന്നും പുറത്തുകടക്കാന് കൊറോണാവൈറസ് ട്രേസിംഗ് സിസ്റ്റമാണ് വഴിയെന്ന് തിരിച്ചറിഞ്ഞ് ബ്രിട്ടീഷ് സര്‍ക്കാര് പ്രഖ്യാപിച്ച പുതിയ നിബന്ധനകള് ഇന്നുമുതല് പ്രാബല്യത്തില് വരും. കൊവിഡ് ലക്ഷണങ്ങളുള്ളവര്‍ക്കായാണ് എന്‍എച്ച്എസ് ടെസ്റ്റ് & ട്രേസ് സിസ്റ്റം ആരംഭിക്കുന്നത്. കഴിഞ്ഞ ദിവസം ഹെല്‍ത്ത് സെക്രട്ടറി പ്രഖ്യാപിച്ച പദ്ധതിയാണ് തിരക്കുപിടിച്ച് നടപ്പാക്കുന്നത്. പുതിയ നിയമങ്ങളുമായി സഹകരിക്കേണ്ടത് പൊതുജനങ്ങളുടെ ഉത്തരവാദിത്വമാണെന്ന് ഹാന്‍കോക് വ്യക്തമാക്കിയിട്ടുണ്ട്.\nഈ ഉത്തരവാദിത്വം ജനങ്ങള് നിര്‍വ്വഹിക്കാത്ത സാഹചര്യം ഉണ്ടായാല് ശിക്ഷാനടപടികളും ഒപ്പം വരുമെന്നതാണ് വസ്തുത. പുതിയ ടെസ്റ്റ് & ട്രേസ് സിസ്റ്റം അനുസരിച്ച് എന്തെങ്കിലും ലക്ഷണം കാണിച്ചാല് സെല്‍ഫ് ഐസൊലേറ്റ് ചെയ്യാനും, ടെസ്റ്റ് ചെയ്യാനും നിര്‍ദ്ദേശം ലഭിക്കും. പോസിറ്റീവായ രോഗികളുടെ അടുത്ത സമ്പര്‍ക്കത്തിലുള്ള വ്യക്തികളോട് 14 ദിവസത്തെ ക്വാറന്റൈന് നിര്‍ബന്ധമാക്കും. ഇവരുടെ ടെസ്റ്റ് നെഗറ്റീവ് ആണെങ്കിലും ഇത് വേണ്ടിവരും.\n50,000 പേരാണ് സര്‍ക്കാരിന്റെ ഈ ഉദ്യമത്തിന് പിന്നില് പ്രവര്‍ത്തിക്കുന്നത്. ആരെല്ലാമായി സമ്പര്‍ക്കം പുലര്‍ത്തിയെന്ന് അതിവേഗം തിരിച്ചറിയാനാണ് ഇത്. സ്‌കീമില് 25,000 പേര് ടെസ്റ്റിംഗിന് മാത്രമായി നിയോഗിക്കപ്പെടും. സമൂഹത്തിലേക്ക് ഇറങ്ങി ആളുകളെ ടെസ്റ്റ് ചെയ്യുകയാണ് ഇവരുടെ ദൗത്യം. 60 മില്ല്യണ് ജനങ്ങള് ദേശീയ ലോക്ക്ഡൗണില് കഴിയുന്നതിന് പകരം ചെറിയൊരു സംഖ്യ ആളുകള് വീട്ടില് കഴിയാനാണ് നിര്‍ദ്ദേശിക്കുന്നതെന്ന് ടെസ്റ്റ് & ട്രേസ് സിസ്റ്റം എക്‌സിക്യൂട്ടീവ് ചെയര്‍വുമണ് ബരോണസ് ഡിഡോ ഹാര്‍ഡിംഗ് പറഞ്ഞു. രോഗബാധിതര്7ദിവസവും, സമ്പര്‍ക്കത്തില് ഉള്ളവര്‍ക്ക് 14 ദിവസവുമാണ് ക്വാറന്റൈന്. ട്രേസര്‍മാര് പ്രതിദിനം 10,000 പേരുടെ സമ്പര്‍ക്ക പട്ടികയാണ് തയ്യാറാക്കുക.\n- ലക്ഷണങ്ങളുള്ളവര്7ദിവസം സെല്‍ഫ് ഐസൊലേഷന് ചെയ്യണം. ഇവരുടെ വീട്ടിലുള്ളവരും ഇത് സ്വീകരിക്കണം.\n- കൊറോണ ടെസ്റ്റ് ഓണ്‍ലൈനില് അല്ലെങ്കില് 119-ല് ബുക്ക് ചെയ്യണം.\n- ടെസ്റ്റ് പോസിറ്റീവ് ആയാല് ഏഴ് ദിവസം ഐസൊലേഷന് പൂര്‍ത്തിയാക്കണം. ടെസ്റ്റ് നെഗറ്റീവ് എങ്കില് ആരും സെല്‍ഫ് ഐസൊലേറ്റ് ചെയ്യേണ്ട.\n- പോസിറ്റീവ് രോഗികളില് നിന്നും ഫോണ്, ഇമെയില്, ടെക്‌സറ്റ് സന്ദേശങ്ങള് വഴി കൂടുതല് വിവരങ്ങള് തേടും. അടുത്ത സമ്പര്‍ക്ക വിവരങ്ങള് നല്‍കേണ്ടി വരും. 18 വയസ്സില് താഴെയുള്ളവരുടെ രക്ഷിതാക്കളില് നിന്നും അനുമതി തേടിയ ശേഷമാണ് ഇത് നടത്തുക.\n- കൊറോണ രോഗിയുമായി സമ്പര്‍ക്കത്തില് വന്നവര്‍ക്ക് ഇതുസംബന്ധിച്ച സന്ദേശം ലഭിക്കും.\n- ഇവരോട് 14 ദിവസം വരെ സെല്‍ഫ് ഐസൊലേറ്റ് ചെയ്യാന് ആവശ്യപ്പെടും.\n- ലക്ഷണങ്ങളില്ലാത്ത ഇവരുടെ കുടുംബാംഗങ്ങള്‍ക്ക് സെല്‍ഫ് ഐസൊലേഷന് വേണ്ടിവരില്ല.\n- ലക്ഷണങ്ങള് കണ്ടാല് എല്ലാ കുടുംബാംഗങ്ങളും സെല്‍ഫ് ഐസൊലേറ്റ് ചെയ്ത് ടെസ്റ്റ് നടത്തണം\n- ടെസ്റ്റ് പോസിറ്റീവായാല് ഏഴ് ദിവസം സെല്‍ഫ് ഐസൊലേഷന് തുടരണം. നെഗറ്റീവ് ആയാല് ആ വ്യക്തി 14 ദിവസം ഐസൊലേറ്റ് ചെയ്യണം.


മഞ്ഞപ്പട എത്തി – Chandrika Daily\nBy chandrika Monday June 11, 2018 22:38 pm\nസോചി: ലോകകപ്പിനായി ഫേവറിറ്റുകളിലൊന്നായ ബ്രസീല് ടീം റഷ്യയിലെത്തി. ഇന്നലെ രാവിലെയാണ് ടീമംഗങ്ങളും സ്റ്റാഫുമടങ്ങുന്ന ടീം കരിങ്കടല് തീരനഗരമായ സോചിയിലെത്തിയത്. ഇവിടത്തെ സ്വിസ്സോട്ടെല് റിസോര്‍ട്ടിലാണ് ടീം താമസിക്കുക….\nസോചി: ലോകകപ്പിനായി ഫേവറിറ്റുകളിലൊന്നായ ബ്രസീല് ടീം റഷ്യയിലെത്തി. ഇന്നലെ രാവിലെയാണ് ടീമംഗങ്ങളും സ്റ്റാഫുമടങ്ങുന്ന ടീം കരിങ്കടല് തീരനഗരമായ സോചിയിലെത്തിയത്. ഇവിടത്തെ സ്വിസ്സോട്ടെല് റിസോര്‍ട്ടിലാണ് ടീം താമസിക്കുക. താമസസ്ഥലത്തിനു സമീപമുള്ള യുഗ് സ്‌പോര്‍ട്ട് സ്‌റ്റേഡിയത്തില് ടീം ഇന്ന് പരിശീലനം നടത്തും.\nപ്രത്യേക വിമാനത്തില് കടുംനീല സ്യൂട്ടണിഞ്ഞ് സോചിയില് വിമാനമിറങ്ങിയ ബ്രസീല് ടീമിനെ സംഘാടകരും അധികൃതരും ഊഷ്മളമായാണ് വരവേറ്റത്. വിമാനമിറങ്ങിയ ഉടന് തന്നെ ഗ്രൂപ്പ് ഫോട്ടോയ്ക്ക് പോസ് ചെയ്ത നെയ്മറും സംഘവും തങ്ങളെ കാണാനെത്തിയ ആരാധകരെ അഭിവാദ്യം ചെയ്താണ് വിമാനത്താവളത്തിനു പുറത്തേക്കു കടന്നത്. പരമ്പരാഗത രീതിയില് വസ്ത്രങ്ങളണിഞ്ഞ വനിതകള് ടീമിനെ വരവേല്‍ക്കാന് റിസോര്‍ട്ടില് അണിനിരന്നിരുന്നു.\nലോകകപ്പ് ഫു്‌ബോള് ചരിത്രത്തില് ഏറ്റവുമധികം കിരീടം നേടിയ ബ്രസീല് ടീം ഇത്തവണയും നിറഞ്ഞ പ്രതീക്ഷയോടെയാണ് ടൂര്‍ണമെന്റിനെത്തുന്നത്. ലാറ്റിനമേരിക്കന് യോഗ്യതാ റൗണ്ടില് ഒന്നാം സ്ഥാനക്കാരായ വളരെ നേരത്തെ സ്ഥാനമുറപ്പിച്ച അവര്, അവസാന സന്നാഹ മത്സരത്തില് ഓസ്ട്രിയയെ എതിരില്ലാത്ത മൂന്നു ഗോളിന് തകര്‍ത്തിരുന്നു. ഗ്രൂപ്പ് ഇയില് സ്വിറ്റ്‌സര്‍ലാന്റ്, കോസ്റ്ററിക്ക, സെര്‍ബിയ എന്നിവരെയാണ് ബ്രസീലിന് നേരിടാനുള്ളത്.\nCategories: Sports Tags: brazil, russia, soccer, world cup


'പരീക്ഷ മാറ്റുന്നത് പോലെ പൂരം മാറ്റാനാകില്ല; ജനങ്ങളില്ലാതെ എന്തിനാണ് പൂരം' - Samakalika Malayalam\n'പരീക്ഷ മാറ്റുന്നത് പോലെ പൂരം മാറ്റാനാകില്ല; ജനങ്ങളില്ലാതെ എന്തിനാണ് പൂരം'\nBy സമകാലിക മലയാളം ഡെസ്‌ക് | Published: 18th April 2021 07:56 PM |\nLast Updated: 18th April 2021 07:56 PM | A+A A- |\nതൃശൂര്: പരീക്ഷ മാറ്റുന്നത് പോലെ പൂരം മാറ്റാനാകില്ലെന്ന് കോണ്‍ഗ്രസ് നേതാവും മുന് സ്പീക്കറുമായ തേറമ്പില് രാമകൃഷ്ണന് അഭിപ്രായപ്പെട്ടു. ജനങ്ങളില്ലാതെ എന്തിനാണ് പൂരം നടത്തുന്നത്. പ്രൗഢ ഗംഭീരമായി പൂരം നടത്താമെന്ന് വാഗ്ദാനം നല്‍കിയത് സര്‍ക്കാരാണ്. തെരഞ്ഞെടുപ്പ് പ്രകടന പത്രിക പോലെ പൂരം പ്രഖ്യാപനം പാടില്ലായിരുന്നു. ഇപ്പോള് സര്‍ക്കാരിന് പിന്മാറാന് ആവാത്ത സ്ഥിതിയായെന്നും അദ്ദേഹം പറഞ്ഞു.\nപൂരം നടത്തിപ്പുമായി ബന്ധപ്പെട്ട നിയന്ത്രണങ്ങളില് അന്തിമ തീരുമാനമെടുക്കാന് ചീഫ് സെക്രട്ടറിയുടെ നേതൃത്വത്തില് നാളെ യോഗം ചേരും. കടുത്ത നിയന്ത്രണങ്ങള് ഏര്‍പ്പെടുത്തുന്നത് പൂരം നടത്തിപ്പിന് തടസ്സമാകുമെന്ന് ദേവസ്വങ്ങള് അറിയിച്ചിട്ടുണ്ട്. പൂരം അട്ടിമറിക്കാന് ചിലര് ശ്രമിക്കുന്നുവെന്നാണ് പാറമേക്കാവ് ദേവസ്വത്തിന്റ പ്രധാന ആരോപണം.\nആനപാപ്പാന്‍മാരെ ആര്‍ടിപിസിആര് പരിശോധനയില് നിന്ന് ഒഴിവാക്കണം. രോഗലക്ഷണമുളള പാപ്പാന്‍മാര്‍ക്ക് മാത്രം പരിശോധന നടത്തണം. ഒറ്റ ഡോസ് വാക്‌സീന് എടുത്തവര്‍ക്കും പ്രവേശനം നല്‍കണം എന്നിങ്ങനെയാണ് ദേവസ്വങ്ങളുടെ പ്രധാന ആവശ്യം. പക്ഷേ, ഇക്കാര്യത്തില് തീരുമാനമെടുക്കാന് കഴിയില്ലെന്ന് ജില്ലാ കലക്ടര് വ്യക്തമാക്കി. നാളെ രാവിലെ പത്തരയ്ക്ക് ചീഫ് സെക്രട്ടറി വിളിച്ച യോഗത്തില് ഈ ആവശ്യങ്ങള് അവതരിപ്പിക്കും. പുതിയ നിയമങ്ങള് അടിച്ചേല്‍പിക്കുന്നത് പൂരം നടത്തിപ്പിനെ ബാധിക്കുമെന്ന് ദേവസ്വം ഭാരവാഹികള് പ്രതീകരിച്ചു.\nതേറമ്പില് രാമകൃഷ്ണന് തൃശൂര് പൂരം thrissur pooram therambil


അന്‍ജാനിലൂടെ സൂര്യ ഗായകനാകുന്നു | Suriya to debut asasinger in Anjaan - Malayalam Filmibeat\nനരേന്ദ്ര മോഡിക്കുളള തന്റെ പിന്തുണ! ഒളിക്യാമറ വിവാദത്തില് സണ്ണി ലിയോണ് പറഞ്ഞത് കാണൂ\nഅന്‍ജാനിലൂടെ സൂര്യ ഗായകനാകുന്നു\n| Updated: Friday, July 4, 2014, 7:55 [IST]\nലിങ്കുസ്വാമി ഒരുക്കുന്ന അന്‍ജാന് എന്ന ചിത്രത്തിനായി കാത്തിരിക്കുകയാണ് തമിഴ് സൂപ്പര്‍താരം സൂര്യയുടെ ആരാധകര്. ചിത്രത്തില് ഇതുവരെ കാണാത്ത ഗെറ്റപ്പുകളിലാണ് സൂര്യയെത്തുന്നത്. ഓഗസ്റ്റ് പതിനഞ്ചിനാണ് അന്‍ജാന് പ്രദര്‍ശനത്തിനെത്തുകയെന്നാണ് അണിയറക്കാര് പ്രഖ്യാപിച്ചിരിക്കുന്നത്.\nഇതിനിടെ സൂര്യ ആരാധകര്‍ക്കായി മറ്റൊരു സന്തോഷവാര്‍ത്ത വന്നിരിക്കുകയാണ്. അന്‍ജാനിലൂടെ സൂര്യ ആദ്യമായി പിന്നണിഗായകനാവുകയാണ്. യുവാന് ശങ്കര് രാജ ഒരുക്കുന്ന ഗാനം അന്‍ജാന് വേണ്ടി സൂര്യ ആലപിയ്ക്കും. ജൂലൈ ആദ്യവാരം തന്നെ ഗാനത്തിന്റെ റെക്കോര്‍ഡിങ് നടക്കുമെന്നാണ് അറിയുന്നത്.\nമുമ്പ് ഒരു കോഫീ ബ്രാന്റിന് വേണ്ടി സൂര്യ ഒരു ജിങ്കിള് ആലപിച്ചിട്ടുണ്ടായിരുന്നു. പക്ഷേ ഇതാദ്യമായിട്ടാണ് സൂര്യ ഒരു ചിത്രത്തിന് വേണ്ടി പാടുന്നത്. ഒരു പെപ്പി നമ്പറാണ് അന്‍ജാനില് സൂര്യയെക്കൊണ്ട് പാടിക്കാനായി യുവാന് ഒരുക്കിയിരിക്കുന്നത് എന്നാണ് കേള്‍ക്കുന്നത്.\nചിത്രത്തിന് വേണ്ടി ഒരു ഗാനം സൂര്യതന്നെ പാടണമെന്ന് പറഞ്ഞപ്പോള് അദ്ദേഹം അതിന് തയ്യാറാവുകയായിരുന്നു. വൈകാതെ അദ്ദേഹം പാട്ട് പ്രാക്ടീസ് ചെയ്യാന് തുടങ്ങി. അദ്ദേഹത്തിന്റെ ഗാനംകൂടി റെക്കോര്‍ഡ് ചെയ്ത് കഴിഞ്ഞാല് അന്‍ജാന്റെ ആല്‍ബം തയ്യാറാകും. ജൂലൈ അവസാനത്തോടെ ചിത്രത്തിന്റെ ഓഡിയോ റിലീസ് നടത്താനാണ് ഞങ്ങളുടെ പദ്ധതി- ചിത്രത്തിന്റെ നിര്‍മ്മാതാക്കളില് ഒരാളായ സുഭാഷ് ചന്ദ്രബോസ് പറയുന്നു.\nRead more about: surya anjaan tamil singer song music yuvan shankar raja സൂര്യ അന്‍ജാന് തമിഴ് ഗായകന് ഗാനം സംഗീതം\nSuriya to debut asasinger in Anjaan\nപേട്ടയ്ക്കു ശേഷം മക്കള്‍സെല്‍വന് വീണ്ടും വില്ലന് വേഷത്തില്! ഇത്തവണ നേര്‍ക്കുനേര് ഈ നായകനൊപ്പം\nകാശ്മീരിൽ വീരമൃത്യു വരിച്ച സൈനികന്റെ വീട്ടിൽ മമ്മൂട്ടിയെത്തി\nതന്നെ ട്രോളിയവനിട്ട് പണി കൊടുത്ത് ടൊവിനോ! കരിങ്കോഴി കുഞ്ഞുങ്ങളുടെ വില്‍പ്പന താരത്തിനുമുണ്ട്!!\nമധുരരാജയില് ജയ് മിന്നിക്കും\nകോടതിസമക്ഷം ബാലന് വക്കീല് തിയറ്ററുകളിലേക്ക്\nറെക്കോര്‍ഡുകൾ മറികടക്കാൻ കുമ്പളങ്ങി നൈറ്റ്‌സ്\nമമ്മൂട്ടിയുമായി അഭിമുഖം, ആദ്യ ഭാഗം\nമമ്മൂട്ടിയുമായുള്ള അഭിമുഖം രണ്ടാം ഭാഗം\nകോബ്ര പോസ്റ്റിൽ നിലപാട് വ്യക്തമാക്കി സണ്ണി ലിയോൺ


*കാലിഡോസ്കോപ്പ് -*: കഹാനി - വിസ്മയിപ്പിക്കുന്ന കഥ\nPosted by Tom Sawyer at 06:58\nTom Sawyer 17 March 2012 at 07:27\nരണ്ടാഴ്ച കഴിഞ്ഞിട്ടും തിയറ്റര് ഹൌസ് ഫുള്ളാണ് ലാംസി പ്ലാസയില് പോലും .ഞാനൊക്കെ ഫ്രണ്ട് റോയില് കണ്ണും കഴച്ചു ഇരിക്കേണ്ടി വന്നു . ഒരു പാട്ടില്ല , സ്റ്റണ്ടില്ല , ഐറ്റം ഡാന്‍സില്ല , പ്രേമമില്ല എന്നിട്ടും പടം സൂപ്പര് ഹിറ്റ് .\nഅന്തിക്കാടന് . 17 March 2012 at 08:23\nഞാന് ഡൗണ്‍ലോഡ് ചെയ്തു വച്ചിരിക്കുന്നു, പറ്റിയാല് ഇന്നുരാത്രി കാണണം .\nനിരക്ഷരൻ 17 March 2012 at 11:55\nകണ്ടിട്ട് തന്നെ ബാക്കി കാര്യം.\nസിയാഫ് അബ്ദുള്‍ഖാദര് 17 March 2012 at 20:10\nകണ്ടു കളയാം ,ഇന്ന് ഞായറാഴ്ചയല്ലേ ?\nകൊച്ചുമുതലാളി 19 March 2012 at 21:32\nറിവ്യൂ നന്നായിട്ടുണ്ട്.. നല്ല വിലയിരുത്തല്! ക്ലൈമാക്സ് ഇവിടെ ചേര്‍ക്കാഞ്ഞതെന്തായാലും നന്നായി. ഈ സിനിമ നിര്‍മ്മിയ്ക്കാന് മൊത്തം 13 കോടി രൂപയേ ആയിട്ടുണ്ടാവുകയുള്ളൂ, അതിലെ 12 കോടി രൂപ പ്രതിഫലമായി കൊണ്ട് പോയത് വിദ്യാബാലനാണെന്ന് മാത്രം. സിനിമയെ കുറിച്ച് അധികം പറയുന്നില്ല, സിനിമ കാണുമ്പോള് ഇനി വരാന് പോകുന്ന രംഗങ്ങള് ഇതൊക്കെയാണ് എന്നൊരു മുന്‍വിധിയോടെയായിരിയ്ക്കും പ്രേക്ഷകര് സിനിമ കാണുക.. ഒരു നല്ല ഹിന്ദി സിനിമ!\nriyasek 19 March 2012 at 23:48\nറിവ്യൂ വായിച്ചപ്പോ കാണാനുള്ള ആകാംക്ഷ കൂടി ....\nഹക്കീം കമ്പർ 20 March 2012 at 12:51\nReview is better than movie\nനക്ഷു 22 March 2012 at 01:55\nനക്ഷു 22 March 2012 at 01:56\nഅത്രയ്ക്ക് വാഴ്ത്തപ്പെടാന് മാത്രം ഒന്നുമില്ല ....\nഒന്ന് രണ്ട് ചോദ്യങ്ങള് ബ്ലോഗുകാരന്റെ ശ്രദ്ധയിലേക്ക് :\n1. National Data Centre പോലെ ഉള്ള തന്ത്ര പ്രധാന സ്ഥാപനത്തിലെ ഉന്നതനായ ഒരു ഉദ്യോഗസ്ഥന്റെ കമ്പൂട്ടറില് ഉള്ള രേഖകള് തനഗളുടെ അനുവാടതോട് കൂടി ഒരു സ്ത്രീ ചോര്‍ത്താന് കൂട്ട് നില്‍ക്കുമ്പോള്, ഇന്ത്യയിലെ ഉന്നത ഇന്റെലിജെന്‍സ് ഉദ്യോഗസ്ഥര് ആ സ്ത്രീയുടെ where abouts അന്വേഷിച്ചില്ല എന്നതിനെ എങ്ങനെയാണ് ന്യായീകരിക്കുന്നത് ?\n2. National Data Centre ഉന്നത ഉദ്യോഗസ്ഥനായ ശ്രീധരിനെ പരസ്യമായി വെടി വെച്ചു കൊന്നിട്ടും, അതിന്റെ പേരില് ഒരു ചോദ്യം ചെയ്യലോ നടപടിയോ വിദ്യ നേരിട്ടതായി കാണിക്കുന്നില്ല. അതെന്തേ ??\n3. ബോബ് ഒരു തവണ വിദ്യയെ കൊല്ലാന് ശ്രമിച്ചിട്ടും , (റെയില് വേ സ്റെഷനില് വെച്ച്) വിദ്യ അത് സീരിയസ് ആയി എടുക്കാഞ്ഞത് എന്തെ ? ബോബിനെ കുറിച്ച് അന്വേഷിക്കാന് ശ്രമിച്ചില്ല ? ബോബിനെ പിന്നീട് കാണുമ്പോള്, ഇയാള് ആണ് എന്നേ കൊല്ലാന് നേരത്തെ ശ്രമിച്ചത് എന്ന് റാണയോട് വിദ്യ പറയുന്നുണ്ട്. അതിനര്‍ത്ഥം ആ സംഭവം വിദ്യ റാണയുടെ ശ്രദ്ധയില് പെടുത്തിയിരുന്നു എന്നല്ലേ ? എന്നിട്ടും റാണയും ഖാനും ഒന്നും വിദ്യയുടെ സുരക്ഷയില് ശ്രധിക്കാതിരുന്നത് എന്ത് കൊണ്ട് ?\nUnknown 27 March 2012 at 06:10\nente nakshoooo .. idu pole iza keeeri parishodikkanoo...\ntheerchayayum vazttapedenda padom thanne idu ...\nlike the title says .. kahaani's kahaani deserves the applause ...\nUnknown 27 March 2012 at 06:12\nആറ്റിറ്റ്യൂഡില്ലായ്മയുടെ അനന്തര ഫലങ്ങള് . ...\nmR Kaali .. ee post aaviyaayi poyoo..\nശിവകാമി9May 2012 at 05:45\nകണ്ട് ഇഷ്ടമായ പടത്തെ കുറിച്ച് എഴുതിക്കണ്ടപ്പോള് വീണ്ടും സന്തോഷം!\nവെല് റിട്ടന് വിഷ്ണു.. :)\nനക്ഷു9May 2012 at 05:51\nശ്രീധറിന്റെ കൊലപാതകം രെജിസ്ടര് ചെയ്യുംപഴോ , അതെന്റെ എഫ് ഐ ആര് തയ്യാര് ചെയ്യുംപഴോ പോലും കൊലപാതകി ആയ വിദ്യയുടെ ഐടന്റിടി പോലീസ് പരിശോധിക്കുന്നില്ല എന്നിടത് കഥയിലെ യുക്തി ആത്മഹത്യ ചെയ്യുന്നു !!!\nTom Sawyer9May 2012 at 05:56\n@നക്ഷു - അത്രയൊക്കെ മതി , ടോറന്റിന്നു അഞ്ചു പൈസ കൊടുക്കാണ്ട് ഡൌണ് ലോഡ് ചെയ്ത് കണ്ടതല്ലെ .\nനക്ഷു9May 2012 at 05:59\nഎന്ന് പറഞ്ഞാല് എങ്ങനെയാ ?\nടോറന്റ് ഫ്രീ ആയിരിക്കാം... എന്റെ സമയത്തിനും വില ഇല്ലായിരിക്കാം...\nപക്ഷെ... ടോറന്റ് ഡൌണ്‍ലോഡ് ചെയ്യാന് ഉപയോഗിച്ച കമ്പ്യൂട്ടര്, ഇന്റര്‍നെറ്റ് കണക്ഷന് ഇതൊക്കെ ?\nമനുഷ്യനെ വിഡ്ഢിയാക്കുന്ന ഈ സൈസ് പടം ഒക്കെ ഒരു സുന്ദരി പെണ്ണിന്റെ മേമ്പൊടി ചേര്‍ത്തു അവതരിപ്പിച്ചാല് , ലവള്‍ടെ ശരീര ഭംഗിയില് മയങ്ങി ഈ മണ്ടത്തരങ്ങള് കാണാതിരിക്കാന് നിങ്ങളെ പോലുള്ള ബ്ലോഗര്‍മാര്‍ക്ക് കഴിഞ്ഞേക്കും !\nTom Sawyer9May 2012 at 06:08\nശരി - എന്താപ്പോ പ്രശ്നം ? വിദ്യയുടെ where abouts അല്ലെ ? വിദ്യ ഒരു മിഷനു വേണ്ടിയാണ് അവിടെ വരുന്നത് - മാത്രവുമല്ല അക്കാര്യത്തില് ഒരു ഉന്നതോദ്യോഗസ്ഥന്റെ സഹായവുമുണ്ട് .2. ശ്രീധറിനെ ഒരു വൈകുന്നേരം വെടി വെച്ചൂ കൊല്ലുന്നു , അവിടെ നിന്നു ഒരു ദിവസം മാത്രമാണ് സിനിമ വീണ്ടും വരുന്നത് , അതായത് അടുത്ത ദിവസം ക്ലൈമാക്സ് ആണ് . 3. ആദ്യമേ തന്നെ പറയട്ടെ വിദ്യ ഒരു അപകടകരമായ മിഷനു വേണ്ടിയാണ് നഗരത്തിലെത്തുന്നത് , അപ്പോള് അവള്‍ക്കറിയാം അപകടകരമായ് സാ‍ഹചര്യങ്ങള് ഉണ്ടാകുമെന്ന് , മാത്രവുമല്ല അത്തരം സാഹചര്യങ്ങളിലൂടെ അത്തരം വഴികളിലൂടെ മാത്രമാണ് ലക്ഷ്യത്തിലെത്തി ചേരുകയെന്നു , റാണയ്ക്കോ ഖാനോ വിദ്യയുടെ സുരക്ഷയെക്കാള് പ്രാധാന്യം മിലന് ബാഗ്ചിയെ കണ്ടെത്തലാണ്\nEchmukutty 8 August 2013 at 23:04\nഈ സിനിമ കണ്ടിരുന്നു.. ഇഷ്ടമാവുകയും ചെയ്തു..ഈ റിവ്യൂവും ഇഷ്ടപ്പെട്ടു..


Trolled for decrying attack on Muslim, Gautam Gambhir stands firm: I live in black & white- ബിജെപിയില് 'വേറിട്ട ശബ്ദം'; അക്രമത്തെ അപലപിച്ച ഗംഭീറിന് അസഭ്യവർഷം, പിന്നോട്ടില്ലെന്ന് നിയുക്ത എംപി\nTrolled For Decrying Attack On Muslim Gautam Gambhir Stands Firm I Live In Black White\nബിജെപിയില് 'വേറിട്ട ശബ്ദം'; അക്രമത്തെ അപലപിച്ച ഗംഭീറിന് അസഭ്യവർഷം, പിന്നോട്ടില്ലെന്ന് നിയുക്ത എംപി\nമുസ്‌ലിം യുവാവിന് നേരെ നടത്തിയ ആക്രമണത്തെ ഗംഭീര് മാത്രമായിരുന്നു അപലപിച്ചത്\nMay 28, 2019 10:59:39 am\nന്യൂഡല്‍ഹി: ഗുരുഗ്രാമില് മുസ്‌ലിം യുവാവിന് നേരെ ഒരുസംഘം ആളുകള് നടത്തിയ ആക്രമണത്തെ ആദ്യമായി അപലപിച്ച ബിജെപി എംപി ഗൗതം ഗംഭീറിനെതിരെ അധിക്ഷേപം. ഈസ്റ്റ് ഡല്‍ഹിയില് നിന്ന് വിജയിച്ച ഗൗതം ഗംഭീറാണ് ആക്രമണത്തെ അപലപിച്ച് ഇന്നലെ രംഗത്തെത്തിയത്. ‘ദുഃഖകരമായ’ സംഭവമാണ് നടന്നതെന്ന് പറഞ്ഞ ഗംഭീര് ‘മാതൃകാപരമായ നടപടി’ സ്വീകരിക്കണമെന്നും ആവശ്യപ്പെട്ടു. ട്വിറ്ററിലൂടെയായിരുന്നു അദ്ദേഹത്തിന്റെ വാക്കുകള്. ഇന്ത്യ മതേതര രാജ്യമാണെന്നും അദ്ദേഹം ചൂണ്ടിക്കാട്ടി.\nഗംഭീർ ആക്രമണത്തെ അപലപിച്ചതിന് പിന്നാലെയാണ് ട്വിറ്ററില് അസഭ്യവർഷവും അധിക്ഷേപങ്ങളുമായി തീവ്ര ഹിന്ദുത്വവാദികള് രംഗത്തെത്തിയത്. എന്നാല് വിമര്‍ശനങ്ങളോ ട്രോളുകളോ താന് ഭയപ്പെടുന്നില്ലെന്ന് ഗംഭീര് ഇന്ത്യന് എക്സ്പ്രസിനോട് പ്രതികരിച്ചു. കപടതയില് ജീവിക്കുന്നതിലും നല്ലത് സത്യം പറയലാണെന്ന് അദ്ദേഹം പറഞ്ഞു.\nAlso Read: ‘നിങ്ങളുടെ5ലക്ഷം രൂപയേക്കാള് വലുതാണ് ഒരു മനുഷ്യജീവന്’; ഡല്‍ഹി സര്‍ക്കാരിനെ വിമര്‍ശിച്ച് ഗംഭീര്\n‘ഒരു ക്രിക്കറ്റ് താരമെന്ന രീതിയില് ഒരുപാട് വിമര്‍ശനങ്ങളും ട്രോളുകളും ലഭിച്ചിട്ടുണ്ട്. അത് പുതിയ കാര്യമല്ല. സത്യം പറയുക എന്നതാണ് കളളങ്ങളുടെ പിന്നിലൊളിക്കുന്നതിലും ഭേദം. പ്രധാനമന്ത്രി പറഞ്ഞത് പോലെ എല്ലാവരുടേയും വികസനത്തിനാണ് ഞാൻ ഊന്നല് നല്‍കുന്നത്. സുരക്ഷിതരല്ലെന്ന് തോന്നിയാല് നമ്മള് എങ്ങനെയാണ് എല്ലാവരുടേയും വിശ്വാസം കാത്ത് സൂക്ഷിക്കുക? അതും അവര്‍ക്ക് ഇഷ്ടമുളള മതം സ്വീകരിച്ചതിന്. ഗുരുഗ്രാം സംഭവത്തില് മാത്രം ഒതുങ്ങിയല്ല ഞാന് പ്രസ്താവന നടത്തിയത്. വിദ്വേഷം, മർദിക്കല് തുടങ്ങി ഏത് രീതിയിലുളള അടിച്ചമര്‍ത്തലിനും എതിരെയാണ് ഞാന് ശബ്ദം ഉയര്‍ത്തിയത്,’ ഗംഭീര് പറഞ്ഞു.\nरक्षा मंत्री निर्मला सीतारमण जी पूर्वी दिल्ली में मेरे साथ रोडशो में मौजूद रहने के लिए धन्यवाद #phirekbaarmodisarkar #gambhirforeastdelhi\nA post shared by Chowkidar Gautam Gambhir (@gautamgambhir55) on May 10, 2019 at 4:23am PDT\nട്വിറ്ററിലൂടെയുളള അദ്ദേഹത്തിന്റെ വാക്കുകള് തീവ്ര ഹിന്ദുത്വ വാദികള് എതിർത്തിരുന്നു. ന്യൂനപക്ഷക്കാരന് ആക്രമിക്കപ്പെടുമ്പോള് മാത്രം എന്തിനാണ് അപലപിക്കുന്നത് എന്നാണ് ചിലര് ചോദിച്ചത്. എന്നാല് ആര് ആക്രമിക്കപ്പെട്ടാലും താന് എതിരാണെന്ന് ഗംഭീര് ട്വിറ്ററില് മറുപടി നല്‍കി. 5000ത്തോളം കമന്റുകളാണ് അദ്ദേഹത്തിന്റെ ട്വീറ്റിലുളളത്. ജക്കുംപുര എന്ന സ്ഥലത്ത് പള്ളിയില്‍നിന്ന് തിരിച്ചുവരുന്ന യുവാവിനെ തലയില് തൊപ്പി ധരിച്ചെന്ന കാരണത്താല് ആക്രമികള് മർദിച്ചതിനെയാണ് ഗംഭീര് കഴിഞ്ഞ ദിവസം അപലപിച്ചത്. ഈ പ്രദേശത്ത് മുസ്‌ലിംകള് ധരിക്കുന്ന തൊപ്പി നിരോധിച്ചിരിക്കുകയാണെന്നും അഴിച്ചുമാറ്റണമെന്നും ആവശ്യപ്പെട്ടായിരുന്നു മർദനം. പിന്നീട് ജയ് ഭാരത് മാതാ, ജയ് ശ്രീറാം വിളിക്കാനും ആജ്ഞാപിച്ചു. അനുസരിച്ചില്ലെങ്കില് പന്നിയിറച്ചി തീറ്റിക്കുമെന്നും ഭീഷണിപ്പെടുത്തി. ശനിയാഴ്ച രാത്രിയായിരുന്നു സംഭവം. മുഹമ്മദ് ബര്‍ക്കത്ത് (25) എന്ന യുവാവിനാണ് മർദനമേറ്റത്.\nRead More:മുസ്‌ലിം യുവാവിനെതിരെ നടന്ന ആക്രമണത്തെ അപലപിച്ച് ആദ്യമായി രംഗത്തെത്തി ബിജെപി എംപി ഗംഭീര്\nTags: Attack, BJP, Gautam Gambhir, Muslim


Cooch Behar firing took place after locals attacked CISF jawans due to misunderstanding: EC | തെറ്റിദ്ധാരണ മൂലം നാട്ടുകാർ സിഐഎസ്ഫിനെ ആക്രമിച്ചു; കുച്ച്ബെഹാറിലെ വെടിവെയ്പിന് പിന്നിലെന്ത്? - Malayalam Oneindia\n3 min ago കോഴിക്കോട് ജില്ലയില് കൊവിഡ് ചികിത്സയ്ക്ക് 59 ആശുപത്രികളിലായി 1105 കിടക്കകള് ഒഴിവ്\n18 min ago ആലപ്പുഴയില് കൂടുതല് കോവിഡ് ചികിത്സാകേന്ദ്രങ്ങള് തുറക്കുന്നു; 18 ഡോമിസിലറി കെയര് സെന്ററുകള് കൂടി\n32 min ago കനത്ത മഴയിൽ മുങ്ങി തിരുവനന്തപുരം, തമ്പാനൂരിലെ വെള്ളക്കെട്ട് നീക്കാൻ അടിയന്തര നടപടി\nUpdated: Sat, Apr 10, 2021, 22:03 [IST]\nകൊൽക്കത്ത: പശ്ചിമബംഗാളിലെ കുച്ച്ബെഹാറിൽ പോളിംഗ് ബൂത്തിൽ വെടിവയ്പ് നടന്ന സംഭവത്തിൽ പ്രതികരണവുമായി തിരഞ്ഞെടുപ്പ് കമ്മീഷൻ. തെറ്റിദ്ധാരണ മൂലം ജനങ്ങൾ സുരക്ഷാ ഉദ്യോഗസ്ഥരെ ആക്രമിച്ചതിനെ തുടർന്നാണ് തെരഞ്ഞെടുപ്പ് കമ്മീഷൻ നൽകുന്ന വിശദീകരണം. കൂച്ച് ബെഹാറിലെ സീതാൽകുച്ചി നിയമസഭാ സീറ്റിലെ പോളിംഗ് ബൂത്തിലാണ് വെടിവെയ്പുണ്ടായത്. വെടിവയ്പ്പ് നടന്നത് തെറ്റിദ്ധാരണ മൂലം സുരക്ഷാ ഉദ്യോഗസ്ഥരെ ആക്രമിച്ചതിനെ തുടർന്നാണ് തെരഞ്ഞെടുപ്പ് കമ്മീഷൻ. വോട്ടെടുപ്പിനിടെയുണ്ടായ വെടിവയ്പിൽ നാല് പേർ കൊല്ലപ്പെടുകയും ഏഴ് പേർക്ക് പരിക്കേൽക്കുകയും ചെയ്തുിരുന്നു.\nപശ്ചിമ ബംഗാളിലെ 44 മണ്ഡലങ്ങളിലേക്കുള്ള നാലാംഘട്ട തിരഞ്ഞെടുപ്പിനിടെ കൂച്ച് ബിഹാറിൽ വെടിവെയ്പുണ്ടായത്. സംഘര്‍ഷത്തിനിടെ സിഐഎസ്എഫിന്റെ വെടിയേറ്റ് നാല് പേരാണ് മരിച്ചത്. സംഭവത്തില് ലോക്കല് പൊലീസും തിരഞ്ഞെടുപ്പ് കമ്മീഷന്റെ പ്രാഥമിക റിപ്പോര്‍ട്ടിൽ പറയുന്നത് സി ആര്‍പിഎഫ് സ്വയരക്ഷാര്‍ത്ഥം നടത്തിയ വെടിവെപ്പിലാണ് നാല് മരണങ്ങളെന്നും കമ്മീഷൻ വ്യക്തമാക്കി.\nപശ്ചിമ ബംഗാള് കൂച്ച് ബിഹാര് ജില്ലാ പൊലീസിന്റെ റിപ്പോര്‍ട്ട് അനുസരിച്ച് തദ്ദേശവാസികളായ ചിലര് സേനയുടെ ആയുധങ്ങള് പിടിച്ചുപറിക്കാന് ശ്രമിച്ചപ്പോഴാണ് സിഐഎസ്എഫ് ഓപ്പണ് ഫയര് നടത്തിയത്. രാവിലെ930 യ്ക്ക് ശേഷമാണ് അക്രമസംഭവങ്ങള് ആരംഭിച്ചത്. വോട്ടുചെയ്യാന് കാത്തുനില്‍ക്കുന്നതിനിടെ ഒരു വോട്ടര് കുഴഞ്ഞുവീഴുകയും തുടര്‍ന്ന് അയാള്‍ക്ക് സേനയുടെ മര്‍ദ്ദനമേറ്റെതാണെന്ന് അഭ്യൂഹം പരക്കുകയുമായിരുന്നു. തുടര്‍ന്ന് ഒരു സംഘം കൂട്ടം ചേര്‍ന്ന് സിഐഎസ്എഫിന്റെ ആയുധങ്ങള് പിടിച്ചുവാങ്ങാന് ശ്രമിച്ചതോടെയാണ് വെടിവെപ്പുണ്ടായതെന്ന് പൊലീസ് പറയുന്നു.\nസിഐഎസ്എഫ് ഉദ്യോഗസ്ഥരെ വെടിവെപ്പ് നയിച്ച സംഭവങ്ങൾ കാര്യങ്ങളെക്കുറിച്ചും തിരഞ്ഞെടുപ്പ് കമ്മീഷൻ വാർത്താ വാർത്താക്കുറിപ്പിൽ വിശദീകരിച്ചു. പോളിംഗ് ബൂത്തിന് സമീപത്തുണ്ടായിരുന്ന രോഗിയായ മണിക് എന്ന ചെറുപ്പക്കാരനൊപ്പം. അയാളെ പരിചരിച്ചിരുന്ന രണ്ട് സ്ത്രീകളുണ്ടായിരുന്നു. ഇത് കണ്ടപ്പോൾ ബൂത്തിലെത്തിയ സിഐഎസ്എഫ് ഉദ്യോഗസ്ഥർ കുട്ടിയുടെ ആരോഗ്യസ്ഥിതിയെക്കുറിച്ച് അന്വേഷിച്ചതായാണ് ജില്ലാ പോലീസിന്റെ റിപ്പോർട്ട് ഉദ്ധരിച്ചുകൊണ്ടുള്ള പ്രസ്താവനയിൽ പറയുന്നത്. ഇതോടെ സമീപത്തുണ്ടായിരുന്ന ലോക്കൽ പോലീസ് വാഹനത്തിൽ അദ്ദേഹത്തെ ആശുപത്രിയിലേക്ക് എത്തിക്കേണ്ടതുണ്ടോ എന്ന് സിഐഎസ്എഫ് ഉദ്യോഗസ്ഥർ ചോദിച്ചിരുന്നു. നാട്ടുകാർ ആക്രമിച്ചതോടെ സിഐഎസ്എഫ് തിരിച്ച് വെടിയുതിർക്കുകയായിരുന്നു.\nരോഗിയായ ആൺകുട്ടിയെ സി‌ഐ‌എസ്‌എഫ് ഉദ്യോഗസ്ഥർ തല്ലിച്ചതച്ചുവെന്ന് കരുതി ബഹളംവെക്കുകയായിരുന്നു. ഇതോടെ ഈ തെറ്റിദ്ധാരണ മൂലം പ്രകോപിതരായ ജനക്കൂട്ടം പോളിംഗ് ബൂത്തിലുള്ള സിഐഎസ്എഫ് ഉദ്യോഗസ്ഥരെ ആക്രമിക്കുകയായിരുന്നുവെന്നും തിരഞ്ഞെടുപ്പ്വ കമ്മീഷൻ വ്യക്തമാക്കി. പശ്ചിമബംഗാളിൽ നാലാം ഘട്ട നിയമസഭാ തിരഞ്ഞെടുപ്പ് നടക്കുന്നതിനിടെയാണ് ഇത്തരത്തിൽ വ്യാപകമായി അക്രമസംഭവങ്ങൾ ഉണ്ടാകുന്നത്.\nഗിയായ ആൺകുട്ടിയെ സി‌ഐ‌എസ്‌എഫ് ഉദ്യോഗസ്ഥർ തല്ലിച്ചതച്ചുവെന്ന് കരുതി ബഹളംവെക്കുകയായിരുന്നു.\nഇതോടെ ഈ തെറ്റിദ്ധാരണ മൂലം പ്രകോപിതരായ ജനക്കൂട്ടം പോളിംഗ് ബൂത്തിലുള്ള സിഐഎസ്എഫ് ഉദ്യോഗസ്ഥരെ ആക്രമിക്കുകയായിരുന്നുവെന്നും തിരഞ്ഞെടുപ്പ് കമ്മീഷൻ വ്യക്തമാക്കി. പശ്ചിമബംഗാളിൽ നാലാം ഘട്ട നിയമസഭാ തിരഞ്ഞെടുപ്പ് നടക്കുന്നതിനിടെയാണ് ഇത്തരത്തിൽ വ്യാപകമായി അക്രമസംഭവങ്ങൾ ഉണ്ടാകുന്നത്.\nസംഘർഷവും വെടിവെപ്പുമുണ്ടായ സാഹചര്യത്തിൽ അടുത്ത മൂന്ന് ദിവസത്തേക്ക് രാഷ്ട്രീയ പ്രവർത്തകർക്ക് പ്രവേശന വിലക്ക് ഏർപ്പെടുത്തിയിട്ടുണ്ട്. കൂച്ച് ബെഹാർ ജില്ലയിലേക്ക് പ്രവേശിക്കാൻ കഴിയില്ലെന്ന് ശനിയാഴ്ച നടന്ന അക്രമത്തെ തുടർന്ന് നാല് പേർ മരിച്ചുവെന്ന് തിരഞ്ഞെടുപ്പ് കമ്മീഷൻ അറിയിച്ചു. ഏപ്രിൽ 17 ന് സംസ്ഥാനത്ത് പ്രചാരണ കാലയളവ് 48 മണിക്കൂറിൽ നിന്ന് 72 മണിക്കൂറായി നീട്ടിയിട്ടുണ്ട്. ഞായറാഴ്ച ഏറ്റുമുട്ടൽ നടന്ന പ്രദേശം സന്ദർശിക്കുമെന്ന് മുഖ്യമന്ത്രി മമത ബാനർജി അറിയിച്ചിരുന്നു.\ntrinamool congress bjp തൃണമൂല് കോണ്‍ഗ്രസ് ബിജെപി നിയമസഭാ തിരഞ്ഞെടുപ്പ് സിഐഎസ്എഫ് shooting politics\nഅവസാനമായി അമ്മയ്ക്കൊരു പാട്ട്; കണ്ണ് നനയിച്ച് ഡോക്ടറുടെ കുറിപ്പ്


സംവാദം:മാപ്പിളപ്പാട്ട് - വിക്കിപീഡിയ\nതലക്കെട്ട് 'മാപ്പിളപ്പാട്ട്' എന്നല്ലേ നല്ലത് .ബഹുവചനം വേണോ? അനൂപൻ 18:25, 20 സെപ്റ്റംബർ 2007 (UTC)\nപ്രശസ്തരായ മാപ്പിളപ്പാട്ടു വിദഗ്ദ്ധർ എന്ന പ്രയോഗം രസമായിട്ടുണ്ടു്. പാട്ടെഴുത്തുകാർ, ഗായകർ എന്നല്ലാതെയുള്ള ഈ വിഭാഗത്തിൽ കേൾവിക്കാരെക്കൂടി ഉൾപ്പെടുത്താം. കേൾവിയിൽ ൈദഗ്ദ്ധ്യം ഉണ്ടായാൽ മതിയാകുമല്ലോ. മംഗലാട്ട് ►സന്ദേശങ്ങൾ\nമാപ്പിളപ്പാട്ടുകാരിൽ ഉൾപ്പെടുത്തിയ വത്സലയും രഹനയും ഒക്കെ ആരാണ്? ഈ പേരുകൾ ഇതുവരെ കേട്ടിട്ടേയില്ലല്ലോ. പുതിയ മാപ്പിളപാട്ടു ആൽബങ്ങൾ എന്ന പേരിൽ ഇറങ്ങുന്ന ആൽബങ്ങളിലെ ഗായികമാരാണോ? --Anoopan| അനൂപൻ 08:05, 30 നവംബർ 2008 (UTC)\nരഹന ഒഴിവാക്കി. --Vssun (സുനിൽ) 02:52,9സെപ്റ്റംബർ 2011 (UTC)\nരഹനയെ എന്തിന് ഒഴിവാക്കണം. അവർ നല്ല ഒരു മാപ്പിളപ്പാട്ട് ഗായികയാണ്. പട്ടുറുമാൽ എന്ന ടെലിവിഷൻ ഷോയിലെ പ്രധാന വിധികർത്താക്കളിൽ ഒരാളുമാണ്. മോയിൻകുട്ടി വൈദ്യർ, ഒ.എം. കരുവാരക്കുണ്ട്, പുലിക്കോട്ടിൽ ഹൈദർ എന്നിവർ ഗായക്ർ എന്ന നിലക്കല്ല രചയിതാക്കൾ എന്ന നിലയിലാണ് പ്രശസ്‌തർ. Abuamju (സംവാദം) 17:08,3മേയ് 2012 (UTC)\nരഹന പുതുതലമുറയിലെ ഗായികയാണ്. ഒഴിവാക്കരുത്.--49.203.205.67 17:27,3മേയ് 2012 (UTC)\nഇങ്ലീഷ് വിക്കീപീദിയയിൽ നിന്നു പരിഭാഷ[തിരുത്തുക]\nഇങ്ലീഷ് വിക്കീപീദിയയിൽ സാമാന്യം ദീർഘമായ ലെഖനം എഴുതിയിട്ടുനുദു . ആർകെങ്കില്ലും കഴിയുമെങ്കിൽ പകർതിയെഴുതാം Nmkuttiady 07:45, 29 നവംബർ 2010 (UTC)\n"https://ml.wikipedia.org/w/index.php?title=സംവാദം:മാപ്പിളപ്പാട്ട്&oldid=1298266" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:27,3മേയ് 2012.


Bengaluru FC vs Delhi Dynamos Match Report-ബംഗലൂരുവിനെതിരെ ഡൽഹിയ്ക്ക് അട്ടിമറി വിജയം; ഒന്നാം സ്ഥാനക്കാർക്ക് തുടർച്ചയായ രണ്ടാം തോൽവി\nലീഗിൽ ബംഗലൂരു വഴങ്ങുന്ന തുടർച്ചയായ രണ്ടാം തോൽവിയാണിത്\nFebruary 17, 2019 10:00:37 pm\nഇന്ത്യൻ സൂപ്പർ ലീഗിൽ കാലിടറി വീണ്ടും ബംഗലൂരു എഫ് സി. ഡൽഹി ഡൈനാമോസിനോടാണ് ഇക്കുറി ബംഗലൂരു പരാജയപ്പെട്ടത്. രണ്ടിനെതിരെ മൂന്ന് ഗോളുകൾക്കായിരുന്നു ഡൽഹിയുടെ വിജയം. ലീഗിൽ ബംഗലൂരു വഴങ്ങുന്ന തുടർച്ചയായ രണ്ടാം തോൽവിയാണിത്. കഴിഞ്ഞ മത്സരത്തിൽ ചെന്നൈയോടും ബംഗലൂരു പരാജയപ്പെട്ടിരുന്നു.\nമത്സരത്തിൽ ആദ്യം ഗോൾ കണ്ടെത്തിയതും ഡൽഹിയയിരുന്നു. ഒമ്പതാം മിനിറ്റിൽ ഉലിസസ് ഡാവില്ലയാണ് ഡൽഹിയെ മുന്നിലെത്തിച്ചത്. 19-ാം മിനിറ്റിൽ ബോയ്ത്താങ് ബംഗലൂരുവിനെ ഒപ്പമെത്തിച്ചു. പിന്നീട് ആദ്യ പകുതിയിൽ ഇരു ടീമുകൾക്കും ഗോൾ കണ്ടെത്താൻ കഴിയാതെ വന്നതോടെ ആദ്യ പകുതി സമനിലയിൽ അവസാനിച്ചു.\nരണ്ടാം പകുതിയിൽ ആദ്യം ഗോൾ നേടിയത് ബംഗലൂരുവായിരുന്നു. നായകൻ സുനിൽ ഛേത്രി ടീമിനെ മുന്നിലെത്തിച്ചു. എന്നാൽ ഡാനിയേലിന്റെ അടുത്തടുത്ത രണ്ട് ഗോളുകൾക്ക് ഡൽഹി മത്സരത്തിൽ ലീഡും ജയവും നേടി. 77, 81 മിനിറ്റുകൾക്കായിരുന്നു ഡാനിയേലിന്റെ ഗോളുകൾ.\nലീഗിന്റെ അവസാന ഘട്ടത്തിൽ വലിയ തകർച്ചയാണ് ബംഗലൂരു എഫ് സി നേരിടുന്നത്. കേരള ബ്ലാസ്റ്റേഴ്സിനോട് അവസാന നിമിഷത്തിൽ സമനില നേടിയ ബംഗലൂരു കഷ്ടിച്ചാണ് തോൽവിയിൽ നിന്ന് രക്ഷപ്പെട്ടത്. എന്നാൽ ചെന്നൈയോടും ഡൽഹിയോടും പരാജയമറിയാനായിരുന്നു ബംഗലൂരുവിന്റെ വിധി. പോയിന്റ് പട്ടികയിൽ ഏറ്റവും പിന്നിലുള്ള ടീമുകളോട് തുടർച്ചയായി നേരിടുന്ന പരാജയം ഒന്നാം സ്ഥാനക്കാരായ ബംഗലൂരുവിന്റെ പ്രകടനത്തെ ബാധിക്കുമെന്ന വിലയിരുത്തലിലാണ് ഫുട്ബോൾ ആരാധകർ.\nWeb Title: Bengaluru fc vs delhi dynamos match report


ചൈനീസ് പതാകയിലെ നക്ഷത്രങ്ങള്‍ക്ക് പകരം കൊറോണയുമായി കാര്‍ട്ടൂണ്; മാപ്പുപറയില്ലെന്ന് ഡെന്‍മാര്‍ക്കിലെ പത്രം | Denmarks newspaper refuses to apologies to china over coronavirus cartoon\nDenmark, First Published 31, Mar 2020, 12:13 PM\nചൈനീസ് പതാകയിലെ നക്ഷത്രങ്ങള്‍ക്ക് പകരമായി കൊറോണ വൈറസ് രൂപങ്ങളായിരുന്നു വരച്ചിരുന്നത്. കാര്‍ട്ടൂണ് ചൈനയെ പരിഹസിക്കുന്നതാണെന്നായിരുന്നു ഡെന്‍മാര്‍ക്കിലെ ചൈനീസ് എംബസി കാര്‍ട്ടൂണിനെ വിശേഷിപ്പിച്ചത്.\nകൊറോണ വൈറസ് വ്യാപനത്തിന് പിന്നാലെ ചൈനയെ പരിഹസിക്കുന്ന രീതിയില് കാര്‍ട്ടൂണ് പ്രസിദ്ധീകരിച്ചതില് മാപ്പ് ചോദിക്കില്ലെന്ന് വ്യക്തമാക്കി ഡെന്‍മാര്‍ക്കിലെ പ്രമുഖ ദിനപ്പത്രം. ജിലാന്‍ഡ്സ് പോസ്റ്റണ് എന്ന പേപ്പറില് ചൊവ്വാഴ്ച പ്രസിദ്ധീകരിച്ച കാര്‍ട്ടൂണിലാണ് കൊറോണ വൈറസുമായി ബന്ധപ്പെട്ട് ചൈനയെ പരിഹസിക്കുന്ന രീതിയില് കാര്‍ട്ടൂണ് പ്രസിദ്ധീകരിച്ചത്.\nചൈനീസ് പതാകയിലെ നക്ഷത്രങ്ങള്‍ക്ക് പകരമായി കൊറോണ വൈറസ് രൂപങ്ങളായിരുന്നു വരച്ചിരുന്നത്. കാര്‍ട്ടൂണ് ചൈനയെ പരിഹസിക്കുന്നതാണെന്നായിരുന്നു ഡെന്‍മാര്‍ക്കിലെ ചൈനീസ് എംബസി കാര്‍ട്ടൂണിനെ വിശേഷിപ്പിച്ചത്. ചൈനയിലെ ജനങ്ങളുടെ വികാരങ്ങള് വൃണപ്പെടുത്തുന്നതായിരുന്നു കാര്‍ട്ടൂണ് എന്നും എംബസി വിശദമാക്കിയിരുന്നു. ആവിഷ്കാര സ്വാതന്ത്രത്തിന്‍റെ അതിര്‍ത്തികള് ലംഘിച്ച കാര്‍ട്ടൂണിസ്റ്റും മാധ്യമവും പൊതുജനമധ്യത്തില് ചൈനീസ് ജനതയോട് മാപ്പുപറയണമെന്നുമായിരുന്നു എംബസിയുടെ നിലപാട്.\nഎന്നാല് കാര്‍ട്ടൂണ് ആവിഷ്കാര സ്വാതന്ത്ര്യമാണ് പ്രകടിപ്പിച്ചിട്ടുള്ളത്. ആവിഷ്കാര സ്വാതന്ത്ര്യം മാത്രമല്ല ചിത്രം വരയ്ക്കുവാനും ഡെന്‍മാര്‍ക്കില് സ്വാതന്ത്ര്യമുണ്ടെന്ന് പ്രധാനമന്ത്രി മെറ്റി ഫ്രെഡെറിക്സെന് വിശദമാക്കി. ഇതിന് പിന്നാലെ തെറ്റല്ല എന്ന് ഉറപ്പുള്ള കാര്യത്തിന്‍റെ പേരില് മാപ്പ് പറയാന് തയ്യാറല്ലെന്ന് പത്രാധിപരായ ജേക്കബ് നിബോര് വിശദമാക്കി.\n2005ല് ജിലാന്‍ഡ്സ് പോസ്റ്റണില് വന്ന മറ്റൊരു കാര്‍ട്ടൂണ് പ്രവാചകനിന്ദയാണ് നടത്തിയെന്ന പേരില് ചില അറബ് രാജ്യങ്ങളില് ഡെന്‍മാര്‍ക്കില് നിന്നുള്ള ഉത്പന്നങ്ങള് ബഹിഷ്കരിച്ചിരുന്നു.\nLast Updated 31, Mar 2020, 12:13 PM


കുട്ടിമാതു, എഴുതിയത് പി നരേന്ദ്രനാഥ് , വിഷയം ബാലസാഹിത്യം , ISBN 9788171806430, Published by Poorna Publications ::: കേരളാ ബുക്ക് സ്റ്റോർ\nISBN : 9788171806430\nRate this Book :5432 1 1 out of5rating, based on 29 review(s)\nBook Name in English : Kuttimaathu\nകുട്ടിമാത്തു എന്ന കുട്ടിക്കുറുമ്പന്റെ\nകഥയാണ് പി. നരേന്ദ്രനാഥ് പറയുന്നത്.\nസമ്പന്നനായ അച്ഛന്റെ മകനായിട്ടാണ് കുട്ടിമാത്തു\nപിറന്നത്. എന്നിട്ടും കളവും മറ്റു വേണ്ടാതീനങ്ങളും\nഅവന്റെ സ്വഭാവമായി. തെറ്റില്നിറന്ന് തെറ്റിലേക്ക്\nഅനുദിനം നീങ്ങിക്കൊണ്ടിരിക്കുന്ന കുട്ടിമാത്തുവിന്റെ\nജീവിതം, കുട്ടികള് എന്താവണമെന്ന് പഠിപ്പിക്കുന്നു.\nകുട്ടികളെ ലാളിച്ചു വളര്ത്തിളയാല് മാത്രം പോരാ,\n്അവര്ക്കു നല്ല ശിക്ഷണവും മാതാപിതാക്കള്\nനല്കണം എന്ന ഗുണപാഠവും\nWrite Your Review about കുട്ടിമാതു


neppal – Malayalam today news\nHome»Posts tagged with»neppal\nസല്‍മാന് ഖാന് വിദേശയാത്ര നടത്താം; കോടതിയുടെ അനുമതി\nBy Mtoday on April 17, 2018 announcement, India, Information, Latest News\nനടി ആക്രമിക്കപ്പെട്ട കേസില് ഇന്നലെയാണ് നടന് ദിലീപിന് വിദേശയാത്ര നടത്താന് അനുമതി കിട്ടിയത്. വിദേശ യാത്ര നടത്താന് സല്‍മാന് ഖാനും അനുമതി ലഭിച്ചു. ജോധ്പൂര് സെഷന്‍സ് കോടതിയാണ് അനുമതി നല്‍കിയത്. കാനഡ, നേപ്പാള്, യുഎസ്എ എന്നീ രാജ്യങ്ങളിലേക്കാണ് സല്‍മാന് ഖാന്റെ യാത്ര. മെയ് 25മുതല് ജൂലൈ പത്തുവരെയാണ് യാത്രാനുമതി ലഭിച്ചിരിക്കുന്നത്. കൃഷ്ണമൃഗത്തെ വേട്ടയാടിയ കേസില് സല്‍മാന് ഖാന് അഞ്ചുവര്‍ഷം തടവും പതിനായിരം രൂപ പിഴയുമായിരുന്നു കോടതി ശിക്ഷ നല്‍കിയിരുന്നത്. എന്നാല് കര്‍ശന ഉപാധികളോടെ നല്‍കിയ ജാമ്യത്തില് രാജ്യം […]\nനേപ്പാള് തലസ്ഥാനമായ കാഠ്മണ്ഡുവില് യുഎസ്-ബംഗ്ലാ എയര്‍ലൈന് വിമാനം തകര്‍ന്നുവീണു\nBy Mtoday on March 12, 2018 announcement, Information, Latest News, World\nകാഠ്മണ്ഡു: നേപ്പാള് തലസ്ഥാനമായ കാഠ്മണ്ഡുവില് വിമാനം തകര്‍ന്നുവീണു. ബംഗ്ലാദേശിന്റെ യുഎസ്-ബംഗ്ലാ എയര്‍ലൈന് വിമാനമാണ് തകര്‍ന്നുവീണത്. ത്രിഭുവന് വിമാനത്താവളത്തിന് സമീപമാണ് ദുരന്തമുണ്ടായത്. പറന്നുയരുമ്പോള് തകര്‍ന്നു വീഴുകയായിരുന്നു. 14 യാത്രക്കാരെയും4ജീവനക്കാരെയും രക്ഷപ്പെടുത്തി\nഇന്ത്യ തദ്ദേശീയമായി നിര്‍മ്മിച്ച ‘ഡോര്‍ണിയര് 228’ പൊതുജനങ്ങള്‍ക്കായി ഒരുങ്ങുന്നു\nBy Mtoday on December 26, 2017 announcement, Auto, India, Information, Latest News\nന്യൂഡല്‍ഹി: ഇന്ത്യ തദ്ദേശീയമായി നിര്‍മ്മിച്ച സൈനികേതര വിമാനം പൊതുജനങ്ങള്‍ക്കായി ഒരുങ്ങുന്നു. ഹിന്ദുസ്ഥാന് എയറോനോട്ടിക്‌സ് ലിമിറ്റഡ് നിര്‍മ്മിത ‘ഡോര്‍ണിയര് 228’ വിമാനമാണ് സിവിലിയന് വിമാനമാകാന് ഒരുങ്ങുന്നത്. ഡയറക്ടറേറ്റ് ജനറല് ഒഫ് സിവില് ഏവിയഷന് (ഡിജിസിഎ) എച്ച്എഎല്ലിന് ഇതു സംബന്ധിച്ച് അനുമതി നല്‍കി. നിലവില് സൈനിക ആവശ്യങ്ങള്‍ക്കായാണ് ഡോര്‍ണിയര് 228 ഉപയോഗിക്കുന്നത്. ഡിജിസിഎയുടെ അനുമതി ലഭിച്ചതോടു കൂടി എച്ച്എഎല്ലിന് ഡോര്‍ണിയര് വിമാനങ്ങളുടെ വില്‍പ്പനയും ഇനി മുതല് സാദ്ധ്യമാകും. മലിനീകരണ നിയന്ത്രണ സംവിധാനവും മികച്ച യാത്ര സൗകര്യവുമുള്ള വിമാനമാണ് ഡോര്‍ണിയര് 228. […]


തമിഴ്നാട്ടില് കോണ്‍ഗ്രസിന് സീറ്റുകള് കുറച്ചത് അടിത്തറയില്ലാത്തതിനാല് | Future Kerala\n"മിക്ക മണ്ഡലങ്ങളിലും കോണ്‍ഗ്രസിന് അടിത്തട്ടിലുള്ള ശക്തിയില്ല, ഞങ്ങള് നല്‍കിയ 25 എണ്ണം പോലും ഡിഎംകെയുടെ ദയയാണ്" പേര് വെളിപ്പെടുത്താന് ആഗ്രഹിക്കാത്ത ഡിഎംകെയുടെ മുതിര്‍ന്ന നേതാവ് ഒരു ന്യൂസ് ഏജന്‍സിയോട് പറഞ്ഞു.\nചെന്നൈ: നിയമസഭാ തെരഞ്ഞെടുപ്പില് കോണ്‍ഗ്രസിനെ കേവലം 25 സീറ്റില് ഒതുക്കാന് ഡിഎംകെ കഴിഞ്ഞു എന്നത് ദേശീയപാര്‍ട്ടിക്കുള്ളില് അപസ്വരങ്ങള്‍ക്ക് വഴിവെച്ചതായി റിപ്പോര്‍ട്ടുകള്. സീറ്റ് പങ്കിടലിനായി നിരവധി തവണ നടത്തിയ വിലപേശലിനുശേഷമാണ് ഡിഎംകെ 25 സീറ്റ് നല്‍കാന് തീരുമാനിച്ചത്. മുമ്പ് 42 സീറ്റുകളാണ് കോണ്‍ഗ്രസ് ആവശ്യപ്പെട്ടിരുന്നുത്. 2016ലെ നിയമസഭാ തെരഞ്ഞെടുപ്പില് അവര് 41 സീറ്റുകളിലാണ് മത്സരിച്ചിരുന്നത്. ഇക്കുറി 42ല് നിന്നും 32 ലേക്ക് താഴ്ന്നെങ്കിലും ഡിഎംകെ വഴങ്ങിയിരുന്നില്ല. അന്ന് 18 സീറ്റുകള് മാത്രമാണ് തമിഴകത്തെ പ്രതിപക്ഷം കോണ്‍ഗ്രസിനായി നീക്കിവെച്ചിരുന്നത്.\nകോണ്‍ഗ്രസിനുള്ള സീറ്റുകള് ഡിഎംകെ കുറയ്ക്കാന് കാരണം അവര് തമിഴ്നാട്ടില് അടിത്തറയില്ലാത്ത പാര്‍ട്ടി ആയതുകൊണ്ടാണ്.\nപേര് വെളിപ്പെടുത്താന് ആഗ്രഹിക്കാത്ത ഡിഎംകെയുടെ മുതിര്‍ന്ന നേതാവ് ഐഎഎന്‍എസിനോട് പറഞ്ഞു, “മിക്ക മണ്ഡലങ്ങളിലും കോണ്‍ഗ്രസിന് അടിത്തട്ടിലുള്ള ശക്തിയില്ല, ഞങ്ങള് നല്‍കിയ 25 എണ്ണം പോലും ഡിഎംകെയുടെ ദയയാണ്” പേര് വെളിപ്പെടുത്താന് ആഗ്രഹിക്കാത്ത ഡിഎംകെയുടെ മുതിര്‍ന്ന നേതാവ് ഒരു ന്യൂസ് ഏജന്‍സിയോട് പറഞ്ഞു. ഡിഎംകെയുടെ ഈ നിലപാട് കോണ്‍ഗ്രസ് മനസിലാക്കി എന്നതാണ് പ്രവര്‍ത്തകര്‍ക്കിടയില് അപസ്വരങ്ങള്‍ക്ക് വഴിവെച്ചത്. എന്നാല് സംസ്ഥാനത്ത് അവര്‍ക്ക് മറ്റൊരു ഓപ്ഷനില്ല.\nഈ തെരഞ്ഞെടുപ്പില് അധികാരത്തിലെത്താന് ഏറെ സാധ്യതയുള്ള പാര്‍ട്ടി ഡിഎംകെ ആണ്. പത്ത് വര്‍ഷത്തെ ഭരണത്തിനുശേഷമാണ് എഐഎഡിഎംകെ തെരഞ്ഞെടുപ്പിനെ നേരിടുന്നത്. അതിനാല് ഡിഎംകെയ്ക്ക് ഒപ്പം നിന്നാല് ഒരു പക്ഷേ ഭരണത്തില് പങ്കാളികളാകാന് സാധിച്ചേക്കാം. കോണ്‍ഗ്രസിനെ സംബന്ധിച്ചിടത്തോളം അധികാരം ഇപ്പോള് പരമപ്രധാനമാണ്. കോണ്‍ഗ്രസ് നേതാവ് രാഹുല് ഗാന്ധിയുടെ അടിക്കടിയുള്ള തമിഴ്നാട് സന്ദര്‍ശനവും പാര്‍ട്ടിയെ ഏതുവിധത്തിലും അധികാരശ്രേണിയില് എത്തിക്കണം എന്നാഗ്രഹിച്ചുതന്നെയാണ്. ഒറ്റക്കു മത്സരിച്ചാല് അവര്‍ക്ക് കെട്ടിവെച്ച പണം ലഭ്യമാകാന് സാധ്യതയില്ലാത്ത സംസ്ഥാനം കൂടിയാണ് തമിഴ്നാട്. അപ്പോള് സഖ്യത്തില് ഏര്‍പ്പെട്ട് അധികാരത്തിലെത്തുക എന്നതാണ് തന്ത്രം. ഇനി ഡിഎംകെ രണ്ടു സീറ്റുകള് കൂടി കുറച്ചാലും കോണ്‍ഗ്രസ് അവര്‍ക്കൊപ്പം തന്നെ നില്‍ക്കും. അതാണ് തമിഴകത്തെ രാഷ്ട്രീയ കാലാവസ്ഥ.\nപുതുച്ചേരിയില് കോണ്‍ഗ്രസ് സര്‍ക്കാര് നിലംപതിച്ചിട്ട് അധികം നാളായില്ല. അവിടെ കോണ്‍ഗ്രസിലെ ഒരുവിഭാഗം കൂട്ടത്തോടെ ബിജെപിയിലേക്ക് കൂടുമാറിയതാണ് നാരായണസ്വാമി സര്‍ക്കാര് നിലംപതിക്കാന് കാരണമായത്. ഈ അവസ്ഥ മറ്റുള്ള സ്ഥലങ്ങളിലും ആവര്‍ത്തിക്കാന് സാധ്യതയുണ്ടെന്ന് ഡിഎംകെ കരുതുന്നു. തമിഴ്നാട്ടില് വലിയ ഭൂരിപക്ഷമില്ലാത്ത അവസ്ഥ വരുകയും ജയിക്കുന്ന കോണ്‍ഗ്രസുകാര് മറ്റുപാര്‍ട്ടികളേക്ക് ചേക്കേറാനുള്ള സാധ്യതയും ഡിഎംകെ മുന്‍കൂട്ടികാണുന്നുണ്ട്. ഇത് തമിഴ്നാട്ടില് ഒഴിവാക്കാനാണ് കോണ്‍ഗ്രസിന് ഡിഎംകെ പ്രാധാന്യം കുറച്ചത്. ഡിഎംകെ നേതാവ എം കെ സ്റ്റാലിന് കോണ്‍ഗ്രസ് പാര്‍ട്ടിക്ക് 18 ല് കൂടുതല് സീറ്റുകള് നല്‍കാന് വിമുഖത കാണിച്ചതായും രാഹുല് ഗാന്ധിയുടെയും കോണ്‍ഗ്രസ് ഇടക്കാല പ്രസിഡന്‍റ് സോണിയ ഗാന്ധിയുടെയും ഇടപെടലിനെത്തുടര്‍ന്ന് ഒടുവില് ഏതാനും സീറ്റുകള്‍കൂടി വര്‍ധിപ്പിച്ചുനല്‍കുകാന് സമ്മതിക്കുകയുമായിരുന്നു എന്നാണ് റിപ്പോര്‍ട്ടുകള്. കാരണം ദേശീയതലത്തില് ഡിഎംകെക്ക് കോണ്‍ഗ്രസിനെ ആവശ്യമുണ്ട്. എന്നിരുന്നാലും, തമിഴ്നാട് സംസ്ഥാന കോണ്‍ഗ്രസ് പ്രസിഡന്‍റ് കെ എസ് അഴഗിരി സീറ്റുവിഭജനത്തില് പാര്‍ട്ടിക്ക് സന്തോഷമാണ് ഉള്ളതെന്ന് അഭിപ്രായപ്പെട്ടിട്ടുണ്ട്. മാന്യമായ രീതിയിലാണ് ഡിഎംകെ തങ്ങളുടെ പാര്‍ട്ടിയെ പരിഗണിച്ചതെന്ന് അദ്ദേഹം പറയുന്നു.\nകോണ്‍ഗ്രസും ഡിഎംകെയും പരമ്പരാഗത സഖ്യകക്ഷിയാണെന്നും തങ്ങള്‍ക്കിടയയില് അഭിപ്രായ വ്യത്യാസമില്ലെന്നും തമിഴ്നാടിന്‍റെ ചുമതലയുള്ള കോണ്‍ഗ്രസ് ജനറല് സെക്രട്ടറി ദിനേശ് ഗുണ്ടുറാവു പറയുന്നു. ഇരു പാര്‍ട്ടികളും യോജിച്ച് തെരഞ്ഞെടുപ്പിനെ നേരിടും. എഐഎഡിഎംകെ-ബിജെപി കൂട്ടുകെട്ടിന്‍റെ പരാജയത്തിനായി ഞങ്ങള് പോരാടും, ബിജെപിയുടെ നികൃഷ്ടമായ നീക്കങ്ങള്‍ക്കെതിരെയും ഞങ്ങള് ജാഗ്രത പാലിക്കുന്നു-അദ്ദേഹം കൂട്ടിച്ചേര്‍ത്തു. അതേസമയം സിപിഐ-എമ്മുമായുള്ള സീറ്റ് പങ്കിടല് സംബന്ധിച്ച് ഡിഎംകെ അന്തിമതീരുമാനമെടുത്തിട്ടില്ല. ഡിഎംകെ നാലില് കൂടുതല് സീറ്റുകള് നല്‍കാത്തതിനെ തുടര്‍ന്ന് ശനിയാഴ്ച ഡിഎംകെ ആസ്ഥാനത്ത് നിന്ന് ഇടതുപക്ഷം ചര്‍ച്ച ബഹിഷ്കരിച്ചിരുന്നു. സിപിഐ എം 8 സീറ്റുകളാണ് ആവശ്യപ്പെട്ടിരുന്നത്. ആറില്‍ക്കുറഞ്ഞ് ഒരു ധാരണയ്ക്കും സിപിഎം തയ്യാറുമല്ല. 234-അംഗ തമിഴ്നാട് നിയമസഭയില് പരമാവധി സീറ്റുകളില് മത്സരിക്കാനാണ് ഡിഎംകെ ഇക്കുറി തയ്യാറെടുക്കുന്നത്. അത് അനുസരിച്ചുള്ള പ്രാമുഖ്യം മാത്രമാണ് അവര് മറ്റ് പാര്‍ട്ടികള്‍ക്ക് നല്‍കുന്നത്.\nPrevious തൃണമൂല് കോണ്‍ഗ്രസ് സ്ഥാനാര്‍ത്ഥികളെ പ്രഖ്യാപിച്ചു\nNext ബംഗാളില് ചക്രവര്‍ത്തിയാകാന് മിഥുന്


ഇടി പൊന്നാനിയില് തന്നെ; കുഞ്ഞാലിക്കുട്ടി മലപ്പുറത്ത്; മാറ്റമില്ലാതെ മുസ്ലീംലീഗ് സ്ഥാനാര്‍ത്ഥി പട്ടിക\nലോക്‌സഭാ തെരഞ്ഞെടുപ്പിലെ സ്ഥാനാര്‍ത്ഥിത്വം സംബന്ധിച്ച് മുസ്ലീംലീഗില് നിലനിന്ന അനിശ്ചിതത്വത്തിന് വിരാമം. ഇ ടി മുഹമ്മദ് ബഷീര് തന്നെ പൊന്നാനിയില് മത്സരിക്കും. മലപ്പുറത്ത് പി കെ കുഞ്ഞാലിക്കുട്ടിയെ മത്സരിപ്പിക്കാനും തീരുമാനമായി. ഔദ്യോഗിക പ്രഖ്യാപനം അല്‍പസമത്തിനകം ഉണ്ടാകും.\nപൊന്നാനി എം പിയായ ഇ ടി മുഹമ്മദ് ബഷീറിനെ മലപ്പുറത്ത് മത്സരിപ്പിക്കുന്ന കാര്യം പ്രദേശിക നേതൃത്വം ആലോചിച്ചിരുന്നു. മലപ്പുറം എം പി പി കെ കുഞ്ഞാലിക്കുട്ടിയെ പൊന്നാനിയില് മത്സരിപ്പിക്കുവാനുമായിരുന്നു നീക്കം. പാണക്കാട് ചേര്‍ന്ന മുസ്ലീം ലീഗ് സംസ്ഥാന പ്രവര്‍ത്തക സമിതി യോഗത്തിലാണ് സ്ഥാനാര്‍ത്ഥിത്വം സംബന്ധിച്ച അന്തിമ തീരുമാനം ഉണ്ടായത്.\nമണ്ഡലം വെച്ചുമാറുന്ന കാര്യം പ്രാദേശിക നേതാക്കള് ഉള്‍പ്പെടെയുള്ളവര് പാണക്കാട് ശിഖാബ് തങ്ങളെ നേരിട്ടെത്തി ഇന്നലെ ബോധിപ്പിച്ചിരുന്നു. നേരത്തേ പി കെ കുഞ്ഞാലിക്കുട്ടിയെ പൊന്നാനിയില് മത്സരിപ്പിക്കുന്ന കാര്യം ലീഗ് പ്രാദേശിക നേതൃത്വം ചര്‍ച്ച ചെയ്തിരുന്നു. ഇത് കുഞ്ഞാലിക്കുട്ടിയുമായി ചര്‍ച്ച ചെയ്‌തെങ്കിലും അനുകൂല നിലപാടായിരുന്നില്ല അദ്ദേഹത്തിന്റെ ഭാഗത്തു നിന്നും ഉണ്ടായത്.\nപി കെ കുഞ്ഞാക്കുട്ടി പൊന്നാനിയില് മത്സരിച്ചാല് മികച്ച വിജയമാകും മുസ്ലീം ലീഗിന് ലഭിക്കുക എന്നയിരുന്നു പ്രാദേശിക നേതാക്കളുടെ വാദം. ഇ ടി മുഹമ്മദ് ബഷീറിന് മലപ്പുറത്ത് മികച്ച പ്രകടനം കാഴ്ചവെയ്ക്കാന് കഴിയുമെന്നും നേതാക്കള് അഭിപ്രായപ്പെട്ടിരുന്നു.\nRead more on:et muhammed basheer | Loksabha Election 2019 | P K Kunjalikkutty


news | സ്‌കൂളുകൾ അടച്ചു; ട്രെയിനുകളും ബസുകളും നിലച്ചു; വഴികളെല്ലാം ബ്ലോക്ക്; ചരിത്രത്തിലെ ഏറ്റവും വലിയ സമരത്തിൽ നിശ്ചലമായി ഫ്രാൻസ്; ഫ്രാൻസിലെ ജനജീവിതം പരിപൂർണമായി നിലച്ചപ്പോൾ - MarunadanMalayalee.com\nസ്‌കൂളുകൾ അടച്ചു; ട്രെയിനുകളും ബസുകളും നിലച്ചു; വഴികളെല്ലാം ബ്ലോക്ക്; ചരിത്രത്തിലെ ഏറ്റവും വലിയ സമരത്തിൽ നിശ്ചലമായി ഫ്രാൻസ്; ഫ്രാൻസിലെ ജനജീവിതം പരിപൂർണമായി നിലച്ചപ്പോൾ\nDecember 06, 2019 | 12:32 PM IST | Permalink\nപതിറ്റാണ്ടുകൾക്കിടെയുണ്ടായ ഏറ്റവും വലിയ സമരത്തിൽ നിശ്ചലമായി നിൽക്കുകയാണ് ഫ്രാൻസിലെ പ്രധാന നഗരങ്ങളെല്ലാം. റെയിൽവേ തൊഴിലാളികളും അദ്ധ്യാപകരും ആശുപത്രി ജീവനക്കാരുമുൾപ്പെടെ എട്ടുലക്ഷത്തോളം പേരാണ് സമരത്തിൽ പങ്കെടുത്തത്. പ്രസിഡന്റ് എമ്മാനുവൽ മാക്രോണിന്റെ പെൻഷൻ പരിഷ്‌കരണ നടപടികൾ അവസാനിപ്പിക്കണമെന്നാവശ്യപ്പെട്ടായിരുന്നു സമരം. 1995-ലാണ് ഇതിനുമുമ്പ് ഇത്രവലിയ സമരം ഫ്രാൻസിനെ പിടിച്ചുലച്ചിട്ടുള്ളത്.\nപാരീസിൽ പ്രസിഡന്റിന്റെ കൊട്ടാരം വളഞ്ഞ പ്രതിഷേധക്കാരെ നേരിടാൻ ആറായിരത്തോളം പൊലീസുകാരെ വിന്യസിച്ചിരുന്നു. ന്നാൽ, മഞ്ഞ ജാക്കറ്റ് ധരിച്ച സമരക്കാർ ശക്തമായ പ്രതിഷേധം തീർത്തതോടെ ഇവരെ നേരിടാൻ പൊലീസിന് കണ്ണീർ വാതകം പ്രയോഗിച്ചു. കൊട്ടാരത്തിനടുത്തുള്ള റിപ്പബ്ലിക്കൻ സ്‌ക്വയറിനടുത്തുള്ള കെട്ടിടത്തിന്റെ ജനാലകൾ തകർത്ത പ്രതിഷേധക്കാർ, വാഹനങ്ങൾക്ക് തീയിടുകയും ചെയ്തു.\nപ്രതിഷേധത്തിനിടെ ചിലർ വലിയ ട്രെയിലറുകൾക്ക് തീയിടുകയും കനത്ത പുകയുടെ മറയിൽ ഹൈസ്ട്രീറ്റ് സ്റ്റോറുകളിൽ മോഷണം നടന്നതായും റിപ്പോർട്ടുകളുണ്ട്. പൊലീസിനുനേരെ ഇവിടെ പടക്കമേറുണ്ടായി. സർവമേഖലയിലെയും തൊഴിലാളികൾ പണിമുടക്കിയതോടെ, രാജ്യമൊന്നാകെ നിശ്ചലമാവുകയായിരുന്നു.\nഅദ്ധ്യാപകർ, അഭിഭാഷകർ, പൊലീസുകാർ, ആശുപത്രി ജീവനക്കാർ, പൈലറ്റുമാർ തുടങ്ങി സർവമേഖലയിലെയും തൊഴിലാളികൾ പണിമുടക്കിൽ പങ്കെടുത്തു. സ്‌കൂളുകളും ആശുപത്രികളും പൂർണമായി അടഞ്ഞുകിടന്നു. പൊതുഗതാഗതസംവിധാനവും വാർത്താവിതരണമേഖലയും നിശ്ചലമായി. ഈഫൽ ടവർ, വാഴ്‌സ കൊട്ടാരം തുടങ്ങി രാജ്യത്തെ പ്രധാന വിനോദസഞ്ചാര കേന്ദ്രങ്ങളും പ്രവർത്തിച്ചില്ല. പതിറ്റാണ്ടുകൾക്കിടെ രാജ്യംകണ്ട ഏറ്റവുംവലിയ പണിമുടക്കാണിതെന്ന് തൊഴിലാളിസംഘടനകൾ അവകാശപ്പെട്ടു.\nപാരീസിൽ മാത്രം 65,000-ത്തോളം പേരാണ് സമരത്തിൽ പങ്കെടുത്തത്. രാജ്യത്താകെ എട്ടുലക്ഷത്തോളം പേരും പ്രതിഷേധങ്ങളിൽ പങ്കെടുത്തതായി കണക്കാക്കുന്നു. 90-ഓളം പ്രതിഷേധക്കാർ പാരീസിൽ അറസ്റ്റിലായിട്ടുണ്ട്. പലയിടത്തും പ്രതിഷേധം സംഘർഷത്തിലാണ് കലാശിച്ചത്. നാന്റസിൽ പൊലീസ് കണ്ണീർ വാതകം പ്രയോഗിച്ചു. റെന്നെയിലും ബോർഡോയിലും ബാങ്കുകൾ ആക്രമിക്കപ്പെട്ടു. ഇവിടെയും കണ്ണീർവാതക പ്രയോഗത്തിലൂടെയാണ് പ്രതിഷേധക്കാരെ നീക്കിയത്.\nസമരത്തെത്തുടർന്ന് ഫ്രാൻസിലെമ്പാടും സ്‌കൂളുകൾ അടഞ്ഞുകിടന്നു. ബാങ്കുകളുൾപ്പെടെയുള്ള പൊതു സ്ഥാപനങ്ങളൊന്നും പ്രവർത്തിച്ചില്ല. വിമാനത്താവളങ്ങളുടെ പ്രവർത്തനവും നിലച്ചു. ഒട്ടേറെ സർവീസുകൾ റദ്ദാക്കി. പാരീസ് മെട്രോയും തടസ്സപ്പെട്ടു. ഇന്നും പ്രതിഷേധം തുടരുമെന്നാണ് സൂചന. തെരുവുകളെ നിശ്ചലമാക്കുന്ന തരത്തിലുള്ള സമരം അംഗീകരിക്കില്ലെന്ന് ആഭ്യന്തര മന്ത്രി ക്രിസ്റ്റഫർ കാസ്റ്റനർ പറഞ്ഞു. 245 റാലികളാണ് ഇന്നലെ ഫ്രാൻസിലാകെയുണ്ടായത്. അതേ നില ഇന്നും തുടരുമെന്നാണ് കരുതുന്നത്. കൂടുതൽ പൊലീസിനെ പ്രശ്‌ന സാധ്യതയുള്ള മേഖലകളിലേക്ക് നിയോഗിച്ചിട്ടുണ്ട്.


വീണ്ടും ആനി ശിവയ്ക്കെതിരെ സംഗീത ലക്ഷ്മണ; 'എസ്‌ഐ പെണ്ണിന്റെ സ്റ്റേഷനല്ലേ, അയാം വെയ്റ്റിങ്' - Keralabhooshanam Daily വീണ്ടും ആനി ശിവയ്ക്കെതിരെ സംഗീത ലക്ഷ്മണ; 'എസ്‌ഐ പെണ്ണിന്റെ സ്റ്റേഷനല്ലേ, അയാം വെയ്റ്റിങ്'\nHome/NEWS/BREAKING NEWS/വീണ്ടും ആനി ശിവയ്ക്കെതിരെ സംഗീത ലക്ഷ്മണ; ‘എസ്‌ഐ പെണ്ണിന്റെ സ്റ്റേഷനല്ലേ, അയാം വെയ്റ്റിങ്’\nവീണ്ടും ആനി ശിവയ്ക്കെതിരെ സംഗീത ലക്ഷ്മണ; ‘എസ്‌ഐ പെണ്ണിന്റെ സ്റ്റേഷനല്ലേ, അയാം വെയ്റ്റിങ്’\nകൊച്ചി: ദുരിത ജീവിത സാഹചര്യങ്ങളിലൂടെ പൊലീസ് സബ് ഇന്‍സ്‌പെക്ടര് പദവിയിലെത്തിയ ആനി ശിവയെ സമൂഹമാധ്യമങ്ങളിലൂടെ അപമാനിച്ചെന്ന പരാതിയില് അഭിഭാഷക സംഗീത ലക്ഷ്മണയ്‌ക്കെതിരെ കേസ് രജിസ്റ്റര് ചെയ്തു. ആനി ശിവ നല്‍കിയ പരാതിയിലാണ് എറണാകുളം സെന്‍ട്രല് സ്റ്റേഷനില് കേസെടുത്തത്. ഐടി ആക്ട് പ്രകാരവും സ്ത്രീത്വത്തെ അപമാനിച്ചതിനും ബുധനാഴ്ചയാണ് കേസ് രജിസ്റ്റര് ചെയ്തത്.\nഅതേസമയം. കേസ് റജിസ്റ്റര് ചെയ്തതറിഞ്ഞ സംഗീത ലക്ഷ്മണ ‘എസ്‌ഐ പെണ്ണ് ആനി ശിവയുടെ പൊലീസ് സ്റ്റേഷനല്ലേ? ഐ ആം വെയ്റ്റിങ്’ എന്ന് വീണ്ടും പോസ്റ്റിട്ടു. ചാനലുകളില്‍നിന്നു വിളി വന്നപ്പോഴാണ് അറിയുന്നത്. വിദേശത്തുനിന്നു വരെ വിളികള് വന്നു തുടങ്ങിയപ്പോള് അന്വേഷിച്ചു.\nഅങ്ങനെയാണ് പ്രതിയായ വിവരം അറിഞ്ഞതെന്നും എഫ്‌ഐആര്, എഫ്‌ഐഎസ് റെക്കോര്‍ഡുകള് ലഭിച്ചിട്ടില്ല, കിട്ടിയ ശേഷം തുടര് നടപടികള് തീരുമാനിക്കുമെന്നും എഴുതിയിട്ടുണ്ട്. മുന് ഐജി കെ. ലക്ഷ്മണയുടെ മകളാണ് ഹൈക്കോടതി അഭിഭാഷകയായ സംഗീത.\nആനി ശിവ സെന്‍ട്രല് സ്റ്റേഷന് ചുമതല ഏല്‍ക്കുന്നതിനു മുന്‍പ് അവരുടെ ജീവിതം സമൂഹമാധ്യമങ്ങളിലും വാര്‍ത്താമാധ്യമങ്ങളിലും വൈറലായതിനു പിന്നാലെയായിരുന്നു സംഗീത ലക്ഷ്മണ സമൂഹമാധ്യമത്തില് ഇവര്‍ക്കെതിരെ പോസ്റ്റിട്ടത്. ഇതു തുടര്‍ന്നതോടെയാണ് പരാതി നല്‍കാന് ആനി ശിവ മുതിര്‍ന്നത്. വരും ദിവസം ഇവരെ ചോദ്യം ചെയ്യുമെന്ന് പൊലീസ് വ്യക്തമാക്കി.\nനാരങ്ങ വെള്ളവും ഐസ്‌ക്രീമും വിറ്റുനടന്ന വര്‍ക്കല ബീച്ച് ഉള്‍പ്പെടുന്ന പ്രദേശത്തെ സ്റ്റേഷനില് എസ്‌ഐആയി ചുമതല ഏറ്റെടുത്തത് സഹപ്രവര്‍ത്തകരില് ഒരാളോടു പങ്കുവച്ചതിനു പിന്നാലെയാണ് ഇവരുടെ ജീവിതം പുറം ലോകമറിയുന്നത്. തൊട്ടു പിന്നാലെ ഇവര്‍ക്ക് അഭിനന്ദനങ്ങളുടെ പ്രവാഹമായിരുന്നു. ഇവരുടെ ആഗ്രഹപ്രകാരം എറണാകുളം ജില്ലയിലേക്കു സ്ഥലംമാറ്റവും ലഭിച്ചു.\nഓണ്‍ലൈന് പഠനത്തിനായി ഇനി 'ജി സ്യൂട്ട് ' പ്ലാറ്റ്‌ഫോം; വ്യക്തിവിവരങ്ങള് നല്‍കേണ്ട, സുരക്ഷിതം\n'സഹകരണ'ത്തില് പിടിമുറുക്കി കേന്ദ്രം; വകുപ്പ്മന്ത്രി അമിത് ഷാ\nഭാരതപ്പുഴയില് നവജാതശിശുവിന്റെ മൃതദേഹം കണ്ടെത്തി\nപാലപൂത്ത രാവിൽ പ്രമുഖ ഒ.ടി.ടിയിൽ റിലീസാവുന്നു.\nകരിപ്പൂരിൽ ‘സ്വര്‍ണച്ചപ്പാത്തി’ പിടികൂടി, വില 39 ലക്ഷം


Virat Kohli joins Sourav Ganguly, Sachin Tendulkar in elite World Cup list and creates records-ദാദയെ മറികടന്ന് സച്ചിന് പിന്നാലെ കുതിച്ച് കോഹ്‌ലി; ലോകകപ്പിൽ റെക്കോർഡ് തിരുത്തി ഇന്ത്യൻ നായകൻ | Indian Express Malayalam\nvirat kohli joins sourav ganguly sachin tendulkar in elite world cup list and creates records\nശ്രീലങ്കക്കെതിരായ ചെറിയ ഇന്നിങ്സ് കോഹ്‌ലിയെ നയിച്ചത് ലോകകപ്പ് ചരിത്രത്തിലെ വലിയ റെക്കോർഡ് ബുക്കിലേക്കാണ്\nUpdated: July 7, 2019 1:28:32 pm\nലോകകപ്പിൽ മറ്റൊരു റെക്കോർഡ് കൂടി തിരുത്തി ഇന്ത്യൻ നായകൻ വിരാട് കോഹ്‌ലി. ശ്രീലങ്കക്കെതിരായ മത്സരത്തിൽ ഇന്ത്യക്ക് വിജയം ഒരുക്കിയത് ഓപ്പണർമാരായതിനാൽ കാര്യമായി ഒന്നും ചെയ്യേണ്ടതില്ലായിരുന്നു കോഹ്‌ലിക്ക്. എന്നാൽ കിട്ടിയ അവസരം മുതലാക്കിയ കോഹ്‌ലി 34 റൺസ് നേടി ഇന്ത്യയെ വിജയത്തിലെത്തിക്കുകയും ചെയ്തു. ആ ചെറിയ ഇന്നിങ്സ് കോഹ്‌ലിയെ നയിച്ചത് ലോകകപ്പ് ചരിത്രത്തിലെ വലിയ റെക്കോർഡ് ബുക്കിലേക്കാണ്. ലോകകപ്പിൽ 1000 റൺസ് തികയ്ക്കുന്ന മൂന്നാമത്തെ താരം. പിന്നാലെ ലോകകപ്പിൽ ഇന്ത്യക്ക് ഏറ്റവും കൂടുതൽ രൺസ് നേടുന്ന രണ്ടാമത്തെ താരവും.\nക്രിക്കറ്റ് ഇതിഹാസം സച്ചിൻ ടെണ്ടുൽക്കർ തന്നെയാണ് പട്ടികയിൽ മുന്നിൽ. 44 ഇന്നിങ്സുകളിൽ നിന്ന് 2278 റൺസ് നേടിയ സച്ചിൻ ബഹുദൂരം മുന്നിലാണ്. 21 ഇന്നിങ്സുകളിൽ നിന്ന് 1006 റൺസ് നേടിയ സൗരവ് ഗാംഗുലിയാണ് 1000 റൺസ് തികച്ച രണ്ടാമത്തെ ഇന്ത്യൻ താരം. റൺവേട്ടയിൽ കോഹ്‌ലി സൗരവ് ഗാംഗുലിയെ മറികടക്കുകയും ചെയ്തു. 25 ഇന്നിങ്സുകളിൽ നിന്ന് 1029 റൺസാണ് ഇതുവരെയുള്ള കോഹ്‌ലിയുടെ സമ്പാദ്യം.\nAlso Read: ‘പ്രതിഭാസമാണ് നീ’; ഇന്ത്യന് താരത്തെ വാനോളം പുകഴ്ത്തി സച്ചിന്\nഅതേസമയം ലോകകപ്പ് ചരിത്രത്തിൽ തന്റെ ആറാം സെഞ്ചുറി നേടി സച്ചിന്റെ നേട്ടത്തിനൊപ്പം എത്തിയ ഓപ്പണർ രോഹിത് ശർമ്മ പിന്നാലെ തന്നെയുണ്ട്. 16 ഇന്നിങ്സുകളിൽ നിന്ന് 977 റൺസാണ് രോഹിത് ശർമ്മയുടെ ഇതുവരെയുള്ള സമ്പാദ്യം. വരും ദിവസങ്ങളിൽ 1000 റൺസ് തികയ്ക്കാൻ രോഹിത്തിന് സാധിക്കുമെന്നാണ് ആരാധകർ പ്രതീക്ഷിക്കുന്നത്.\nസച്ചിനും രോഹിത്തും ആറ് ലോകകപ്പ് സെഞ്ചുറികളുണ്ട്. ആറ് ലോകകപ്പുകളില് നിന്നും സച്ചിന് നേടിയ സെഞ്ചുറികള്‍ക്കൊപ്പം രോഹിത് എത്തിയത് രണ്ട് ലോകകപ്പ് മാത്രം കളിച്ചാണ്. ഈ ലോകകപ്പിലെ ടോപ് സ്‌കോറര് എന്ന നേട്ടത്തില് ഷാക്കിബ് അല് ഹസനെ മറി കടന്ന് രോഹിത് ഒന്നാമതെത്തി. ഷാക്കിബിന്റെ 606 റണ്‍സ് മറികടന്ന രോഹിത്തിന്റെ ഈ ലോകകപ്പിലെ മാത്രം സമ്പാദ്യം 647 റണ്‍സാണ്.\nWeb Title: Virat kohli joins sourav ganguly sachin tendulkar in elite world cup list and creates records


ടാസ്‌ക് ഫോഴ്‌സ് അംഗബലം കുറച്ചു; കേരളാ ബാങ്ക് ത്രിശങ്കുവില് • Suprabhaatham\nടാസ്‌ക് ഫോഴ്‌സ് അംഗബലം കുറച്ചു; കേരളാ ബാങ്ക് ത്രിശങ്കുവില്\nSeptember 14, 2018 | 7:50 am IST\nതൊടുപുഴ: സര്‍ക്കാരിന്റെ സ്വപ്ന പദ്ധതിയായ കേരളാ ബാങ്ക് ത്രിശങ്കുവിലായിരിക്കെ ഇതുമായി ബന്ധപ്പെട്ട് രൂപീകരിച്ച ടാസ്‌ക് ഫോഴ്‌സിന്റെ അംഗബലം കുറച്ചു. ടാസ്‌ക് ഫോഴ്‌സ് ചെയര്‍മാന്റെ കോണ്‍ഫിഡന്‍ഷ്യല് അസിസ്റ്റന്റ് അടക്കം സംസ്ഥാന – ജില്ലാ സഹകരണ ബാങ്കുകളില് നിന്ന് വര്‍ക്കിങ് അറേഞ്ച്‌മെന്റ് വ്യവസ്ഥയില് പ്രവര്‍ത്തിച്ചിരുന്ന നാലുപേരെ തിരിച്ചയച്ച് സഹകരണ സംഘം രജിസ്ട്രാര് ഉത്തരവിറക്കി. ടാസ്‌ക് ഫോഴ്‌സ് ചെയര്‍മാന്റെ കോണ്‍ഫിഡന്‍ഷ്യല് അസിസ്റ്റന്റ് പി. നിഷ (സംസ്ഥാന സഹ. ബാങ്ക്), അക്കൗണ്ടന്റ് ആര്.ബി. ഗോപിനാഥ് (തിരുവനന്തപുരം ജില്ലാ സഹ. ബാങ്ക്), സ്റ്റെനോ ടൈപ്പിസ്റ്റ് കെ. പ്രീത (സംസ്ഥാന സഹ. ബാങ്ക്), സ്റ്റെനോ ടൈപ്പിസ്റ്റ് റീമാറാണി (തിരുവനന്തപുരം ജില്ലാ സഹ. ബാങ്ക്) എന്നിവരെ അടിയന്തിരമായി വിടുതല് ചെയ്ത് മാതൃസ്ഥാപനത്തിലേക്കയക്കാനാണ് ഉത്തരവ്.\nഓണസമ്മാനമായി കേരളാ ബാങ്ക് ഉണ്ടാകുമെന്നാണ് ഒടുവില് മുഖ്യമന്ത്രിയും സഹകരണ മന്ത്രിയും പ്രഖ്യാപിച്ചിരുന്നത്. എന്നാല് തത്വത്തിലുള്ള അംഗീകാരംപോലും റിസര്‍വ് ബാങ്കില് നിന്ന് ഇതുവരെ ലഭിച്ചിട്ടില്ല.\nകേരളാ ബാങ്ക് രൂപീകരണം സാക്ഷാത്ക്കരിക്കാന് സര്‍ക്കാര് രൂപീകരിച്ച ടാസ്‌ക് ഫോഴ്‌സിനായി ഇതുവരെ രണ്ടുകോടിയിലധികം ചെലവഴിച്ചുകഴിഞ്ഞു. 2017 ജൂണ് രണ്ടിനാണ് നബാര്‍ഡ് റിട്ട. ചീഫ് ജനറല് മാനേജര് വി.ആര്. രവീന്ദ്രനാഥിനെ ചെയര്‍മാനാക്കി സര്‍ക്കാര് ടാസ്‌ക് ഫോഴ്‌സ് രൂപീകരിച്ചത്. 2017 മെയ് 31നാണ് ഇദ്ദേഹം നബാര്‍ഡില്‍നിന്ന് വിരമിച്ചത്. ചെയര്‍മാന് പുറമെ മൂന്ന് അംഗങ്ങളേയും നാല് അസോസിയേറ്റ് ഓഫിസര്‍മാരേയും അഡ്മിനിസ്‌ട്രേറ്റീവ് ഓഫിസറേയും നിയമിച്ചു.\nടാസ്‌ക് ഫോഴ്‌സ് ചെയര്‍മാന് ഒന്നര ലക്ഷം രൂപയാണ് പ്രതിമാസ ശമ്പളം. കൂടാതെ വാഹന അലവന്‍സായി 30,000 രൂപയും ഹൗസ് റെന്റ് അലവന്‍സായി 20,000 രൂപയും പ്രതിമാസം അനുവദിക്കുന്നുണ്ട്. അംഗങ്ങളായ പ്രതാപ് ആര് മേനോന് രണ്ട് ലക്ഷം, ഇ.കെ. ഹരികുമാറിന് ഒന്നേകാല് ലക്ഷം, കെ.വി. പ്രഭാകര മാരാര്‍ക്ക് ഒരു ലക്ഷം രൂപ എന്നിങ്ങനെയാണ് ശമ്പളം. പ്രതാപ് ആര് മേനോന് ബംഗളൂരുവില് നിന്നും തിരുവനന്തപുരത്ത് എത്തി മടങ്ങാനുള്ള വിമാനക്കൂലിയും അനുവദിക്കുന്നുണ്ട്. നാലംഗങ്ങളെ ഉള്‍പ്പെടുത്തി ലീഗല് സെല്ലും രൂപീകരിച്ചിട്ടുണ്ട്.\nടാസ്‌ക് ഫോഴ്‌സിനായി സര്‍ക്കാര് അനുവദിച്ചിരിക്കുന്നത് ഒരു കോടി രൂപയാണ്. ദൈനംദിന ചെലവുകള്‍ക്കായി ഒരു ലക്ഷം രൂപ ഇംപ്രസ്റ്റ് മണി (മുന്‍കൂറായി നല്‍കുന്ന പണം) യായി നല്‍കുന്നുണ്ട്. ദൈനംദിന കാര്യങ്ങള് നോക്കിനടത്താനായി അഡ്മിനിസ്‌ട്രേറ്റീവ് ഓഫിസറെ ചുമതലപ്പെടുത്തിയിട്ടുണ്ട്. ഇങ്ങനെ കോടികള് ചെലവഴിച്ചിട്ടും കേരളാ ബാങ്കിന് ആര്.ബി.ഐ യില് നിന്ന് തത്വത്തിലുള്ള അംഗീകാരം പോലും നേടിയെടുക്കാന് സര്‍ക്കാരിനായിട്ടില്ല.


മഞ്ഞക്കിളിയുടെ പാട്ടുമൂളിയെത്തിയ കന്മദത്തിലെ മുത്തശ്ശി ഇനിയില്ല; ശാരദ നായർ അന്തരിച്ചു | PravasiExpress\nHome Movies Malayalam മഞ്ഞക്കിളിയുടെ പാട്ടുമൂളിയെത്തിയ കന്മദത്തിലെ മുത്തശ്ശി ഇനിയില്ല; ശാരദ നായർ അന്തരിച്ചു\nകന്മദം, പട്ടാഭിഷേകം എന്നീ ചിത്രങ്ങളിലെ മുത്തശ്ശി വേഷങ്ങളിലൂടെ ശ്രദ്ധ നേടിയ ശാരദ നായർ (92) അന്തരിച്ചു. തത്തമംഗലം കാദംബരിയിൽ പരേതനായ പുത്തൻ വീട്ടിൽ പത്മനാഭൻ നായ‌രുടെ ഭാര്യയാണ് പേരൂർ മൂപ്പിൽ മഠത്തിൽ ശാരദ നായർ.\nമോഹൻലാലിനെയും മഞ്ജു വാര്യരെയും നായികാനായകന്മാരാക്കി ലോഹിതദാസിന്റെ സംവിധാനത്തിൽ 1998-ൽ പുറത്തിറങ്ങിയ കന്മദത്തിലെ മുത്തശ്ശി വേഷം ഏറെ ശ്രദ്ധ നേടിയിരുന്നു. 99-ൽ അനിൽ ബാബുവിന്റെ സംവിധാനത്തിൽ പുറത്തിറങ്ങിയ ജയറാം ചിത്രം പട്ടാഭിഷേകത്തിലും മുത്തശ്ശി വേഷത്തിലെത്തിയത് ശ്രദ്ധിക്കപ്പെട്ടിരുന്നു.\nNext articleഡൽഹിയിൽ6വയസ്സുള്ള മകളെ പിതാവ് പീഡിപ്പിച്ചു; പരാതിയുമായി മലയാളി യുവതി


webadmin – Page3– CinemaDaddy\nHome»Author: webadmin (Page 3)\nBy webadmin September 14, 2021 0\nഅവതാരകയായും ഡിസ്‌കോ ജോക്കിയായും റേഡിയോ ജോക്കിയായും അഭിനേത്രിയായുമെല്ലാം പ്രേക്ഷകരുടെ മനസ്സ് കീഴടക്കിയ സുന്ദരിയാണ് നന്ദിനി. വളരെ ചടുലമായി സംസാരിച്ച് താരങ്ങളെ അഭിമുഖം ചെയ്യുന്ന താരങ്ങളെ കൈയ്യിലെടുക്കുന്ന അവതാരകയായ നന്ദിനി ശ്രീ ഡിജെ ലേഡി എൻവി എന്ന വിളിപ്പേരിലാണ് അറിയപ്പെടുന്നത്. ഹലോ നമസ്തേ എന്ന പ്രോഗ്രാമിന്റെ അവതാരകയായിട്ടാണ് നന്ദിനി ശ്രദ്ധ നേടിയത്. ജമ്‌നാപ്യാരി, ലവ് 24*7, ചിറകൊടിഞ്ഞ കിനാവുകൾ, അലമാര, മനോഹരം, മറിയം വന്നു വിളക്കൂതി തുടങ്ങിയ ചിത്രങ്ങളിലും താരം അഭിനയിച്ചിട്ടുണ്ട്. സിനിമാഡാഡിയുടെ എങ്കിലേ എന്നോട് പറ എന്ന സെലിബ്രിറ്റി ഫൺ ചാറ്റ് ഷോയുടെ അവതാരകയായും ഏറെ ശ്രദ്ധേയയാണ് നന്ദിനി. വലിയൊരു ആരാധകവൃന്ദം തന്നെ നന്ദിനിക്കുണ്ട്. തന്റെ ഇൻസ്റ്റാഗ്രാം പ്രൊഫൈലിൽ നന്ദിനി പങ്ക് വെച്ച ചിത്രങ്ങളാണ് ഇപ്പോൾ ആരാധകർ ഏറ്റെടുത്തിരിക്കുന്നത്. ബോൾഡ് ആൻഡ് സ്റ്റൈലിഷ് ലുക്കിലുള്ള താരത്തിന്റെ ചിത്രങ്ങൾ പകർത്തിയിരിക്കുന്നത് പ്രശസ്‌ത ഫോട്ടോഗ്രാഫറായ ഷെറിൻ എബ്രഹാമാണ്. View this post on Instagram A post shared by Nandini Sree…\nഭ്രാന്തമായ ജനക്കൂട്ടത്തിൽ നിന്നുമകലെ…! റിസോർട്ടിൽ നിന്നുമുള്ള ഫോട്ടോസ് പങ്ക് വെച്ച് സംയുക്ത മേനോന്\nതീവണ്ടി എന്ന സൂപ്പര് ഹിറ്റ് ചിത്രത്തിലൂടെ മലയാള സിനിമയിലേക്കെത്തിയ നടിയാണ് സംയുക്ത മേനോന്. പിന്നീട് ലില്ലി എന്ന ചിത്രത്തിലെ പ്രകടനവും ശ്രദ്ധിക്കപ്പെട്ടിരുന്നു. ടോവിനോ തോമസ് നായകനായ എടക്കാട് ബറ്റാലിയന്, കല്‍ക്കി, ആസിഫ് അലി നായകനായ അണ്ടര് വേള്‍ഡ്, ഉയരെ, ദുല്‍ഖര് സല്‍മാന് നായകനായ ഒരു യമണ്ടന് പ്രേമകഥ, ജയസൂര്യ നായകനായ വെള്ളം, ആന്തോളജി ചിത്രമായ ആണും പെണ്ണും, ഒടിടി റിലീസ് ആയെത്തിയ വുള്‍ഫ് എന്നീ ചിത്രങ്ങളിലും താരം അഭിനയിച്ചു. ആണും പെണ്ണും, വൂള്‍ഫ് എന്നീ ചിത്രങ്ങളിലെ അഭിനയത്തിന് മികച്ച നടിക്കുള്ള ഫിലിം ക്രിട്ടിക്‌സ് അവാർഡ് താരം കരസ്ഥമാക്കിയിരുന്നു. എരിഡ, ഗാലിപട 2, കടുവ എന്നിവയാണ് സംയുക്തയുടെ പുതിയ ചിത്രങ്ങൾ. സോഷ്യല് മീഡിയയിലും ഏറെ സജീവമാണ് താരം. ലോക്ക് ഡൌണ് സമയത്ത് ശരീര ഭാരം കുറച്ചു വമ്പന് മേക്കോവർ നടത്തിയിരുന്നു സംയുക്ത. ഇപ്പോഴിതാ സ്റ്റൈലിഷ് ആൻഡ് ബോൾഡ് ലുക്കിൽ എത്തിയ സംയുക്തയുടെ ഫോട്ടോഷൂട്ട് ശ്രദ്ധേയമാകുകയാണ്. കഴിഞ്ഞ ദിവസം ജന്മദിനം ആഘോഷിച്ച സംയുക്ത ചെപ്പാനം…\nഗായികയായി കരിയർ ആരംഭിച്ച പിന്നീട് സംഗീത സംവിധായകയായി മാറിയ താരമാണ് സയനോര ഫിലിപ്പ്. സ്വരമാധുര്യത്തിലൂടെ സയനോര മലയാളികളുടെ മനം കവർന്നു. 2018 ൽ കുട്ടൻപിള്ളയുടെ ശിവരാത്രി എന്ന ചിത്രത്തിലൂടെയാണ് സംഗീത സംവിധായികയായി അരങ്ങേറ്റം കുറിച്ചത്. ഇതോടൊപ്പം ഒരു ഡബ്ബിങ് ആർട്ടിസ്റ്റ് കൂടിയാണ് താരം. ആഷ്ലി ഡി ക്രൂസ് ആണ് സയനോരയുടെ ഭർത്താവ്. ഒരു ജിം ഇൻസ്ട്രക്ടർ ആണ് ആഷ്‌ലി. ഇരുവർക്കും ഒരു മകളാണ് ഉള്ളത്. കഴിഞ്ഞ ദിവസം ഒരു ഡാൻസ് വീഡിയോ താരം പങ്ക് വെച്ചിരുന്നു, നടിമാരായ രമ്യ നമ്പീശന്, ശില്‍പ ബാല, മൃദുല മുരളി, ഭാവന എന്നിവര്‍ക്കൊപ്പമാണ് നൃത്തം. ‘താൽ’ എന്ന സിനിമയിലെ കഹിന് ആഗ് ലഗേ എന്ന പാട്ടിനാണ് ഇവര് ചുവടുവയ്ക്കുന്നത്. വലിയ രീതിയിലുള്ള ബോഡി ഷെയ്‌മിങ്ങ് ആ ഡാൻസ് വീഡിയോ വഴി സയനോരക്ക് നേരിടേണ്ടി വന്നിരുന്നു. അതിനുള്ള മറുപടിയായി പുതിയൊരു ചിത്രം താരം പങ്ക് വെച്ചിരിക്കുകയാണ്. ഡാൻസ് കളിച്ച അതേ ഗാനത്തിന്റെ വരികളാണ് താരം കുറിച്ചിട്ടുള്ളത്. ഇതിന്…\nതീയാണ് ചുവപ്പ്..! ഗ്ലാമറസ് ലുക്കിൽ ചുവപ്പ് ഗൗണ് അണിഞ്ഞ് മീര നന്ദന്; ഫോട്ടോസ്\nമലയാളികളുടെ പ്രിയപ്പെട്ട നടിയാണ് മീരാ നന്ദന്. ലാല് ജോസ് സംവിധാനം ചെയ്ത് ദിലീപ് നായകനായി എത്തിയ മുല്ല എന്ന ചിത്രത്തിലൂടെ അഭിനയരംഗത്തേക്ക് കടന്നുവന്ന താരമാണ് മീര നന്ദന്. ടെലിവിഷന് പരിപാടികളിലും സ്റ്റേജ് ഷോകളിലും മീര നന്ദന് അവതാരികയായി എത്തിയിട്ടുണ്ട്. ഈ ചുരുങ്ങിയ കാലയളവില് മീരാനന്ദന് തെന്നിന്ത്യയിലെ എല്ലാ ഭാഷകളിലും തന്നെ അഭിനയിച്ചിട്ടുണ്ട്. തന്റെ വിശേഷങ്ങളും പുതിയ ചിത്രങ്ങളും എല്ലാം മീരാനന്ദന് സോഷ്യല് മീഡിയകളിലൂടെ ആരാധകര്‍ക്കായി പങ്കുവയ്ക്കാറുണ്ടായിരുന്നു. ഇപ്പോള് താരത്തിന്റെ പുതിയ ചിത്രങ്ങളാണ് സോഷ്യല് മീഡിയയില് വൈറലാകുന്നത്. ചുവന്ന ഗൗണ് ധരിച്ച് ഗ്ലാമറസ് ലുക്കില് ടാറിട്ട റോഡില് റാമ്പ് വാക്ക് നടത്തുന്ന മീരയുടെ വീഡിയോ വൈറലായിരുന്നു. ഇപ്പോഴിതാ പുതിയ ചിത്രങ്ങളും പങ്കുവെച്ചിരിക്കുകയാണ് താരം. ഷിനിഹാസാണ് ചിത്രങ്ങൾ പകർത്തിയിരിക്കുന്നത്. ഈ ചിത്രത്തില് വീക്കെന്‍ഡ് മൂഡിലാണ് നടി മീര നന്ദന്. തന്റെ ഫോട്ടോ പങ്കിട്ടു കൊണ്ടാണ് താരം ശനിയാഴ്ച ഇത്ര വേഗം എത്തിയ കാര്യം ചിന്തിക്കുന്നത്. അടുത്തിടെ ഹ്യൂസ്റ്റനിലേക്ക് തനിയെ വിദേശയാത്ര നടത്തി തിരികെ എത്തിയിരുന്നു…\nഇടതോ വലതോ അതോ നടുവിലോ? പുത്തൻ ഫോട്ടോഷൂട്ടുമായി റിമ കല്ലിങ്കൽ; ഫോട്ടോസ്\nഋതു എന്ന 2009-ൽ പുറത്തിറങ്ങിയ ശ്യാമപ്രസാദ് ചിത്രത്തിലൂടെ അഭിനയരംഗത്തേക്ക് കടന്ന് വന്ന അഭിനേത്രിയാണ് റിമ കല്ലിങ്കൽ. പിന്നീട് അതേ വർഷം തന്നെ ലാൽ ജോസിന്റെ നീലത്താമര എന്ന ചിത്രത്തിലും റിമ ശ്രദ്ധേയമായ വേഷം ചെയ്യുകയുണ്ടായി. ആക്ടിവിസ്റ്റ് എന്ന നിലയിലും ബോൾഡ് കഥാപാത്രങ്ങളിലൂടെയും ഏറെ ശ്രദ്ധ പിടിച്ചു പറ്റിയ നടിയാണ് റിമ കല്ലിങ്കൽ. നിദ്ര, 22FK തുടങ്ങിയ ചിത്രങ്ങളിലെ പ്രകടനങ്ങൾ സിനിമ രംഗത്ത് റിമയ്ക്ക് ഒരു സ്ഥാനം നേടി കൊടുത്തിട്ടുണ്ട്. തൃശ്ശൂർ ജില്ലയിലെ അയ്യന്തോൾ കല്ലിങ്കൽ വീട്ടിൽ കെ.ആർ. രാജന്റെയും ലീനാഭായിയുടെയും മകളായി ജനിച്ചു. കൂനൂർ സ്റ്റെയിൻസ് സ്കൂൾ, കോലഴി ചിന്മയ വിദ്യാലയ എന്നിവിടങ്ങളിൽ പ്രാഥമിക വിദ്യാഭ്യാസം നടത്തി. തൃശൂർ ക്രൈസ്റ്റ് കോളേജിൽ നിന്നും ബിരുദപഠനം പൂർത്തിയാക്കി. ജേർണലിസത്തിൽ ബിരുദധാരിയായ റിമയ്ക്ക് 2008-ലെ മിസ് കേരള മത്സരത്തിൽ രണ്ടാം സ്ഥാനം ലഭിച്ചിട്ടുണ്ട്. ചെറുപ്പം മുതൽ ക്ലാസിക്കൽ നൃത്തം പഠിച്ചിട്ടുള്ള റിമ കലാമണ്ഡലം രംഗനായികയുടെ കീഴിൽ ഭരതനാട്യവും മോഹിനിയാട്ടവും അഭ്യസിച്ചു. ബംഗളൂരുവിൽ നിന്നും കണ്ടമ്പററി…\nതീയറ്ററുകൾ തുറന്ന് എല്ലാം സെറ്റായിട്ടേ പവർസ്റ്റാർ ഷൂട്ടിംഗ് തുടങ്ങൂ; ‘ആൻ ഒമർ മാസ്സ്’ എഴുതിക്കാണിക്കുന്ന നിമിഷത്തിനായി കാത്തിരിക്കുന്നു: ഒമർ ലുലു\nBy webadmin September 13, 2021 0\nഒരു കാലഘട്ടത്തിൽ മലയാള സിനിമാ പ്രേക്ഷകർക്കിടയിൽ വമ്പൻ ഓളം സൃഷ്‌ടിച്ച തന്റെ കിടിലൻ ആക്ഷൻ രംഗങ്ങളിലൂടെ യുവാക്കളുടെ ഇടയിൽ സൂപ്പർ താരമായി മാറിയ വ്യക്തിയായിരുന്നു ബാബു ആന്റണി. പിന്നീട് വില്ലൻ വേഷത്തിലും തിളങ്ങിയ ബാബു ആന്റണി ഒരിടവേളക്ക് ശേഷം പ്രശസ്ത സംവിധായകൻ ഒമർ ലുലു സംവിധാനം ചെയ്യാൻ പോകുന്ന ബിഗ് ബജറ്റ് ആക്ഷൻ ചിത്രമായ പവർ സ്റ്റാറിലൂടെ നായകനായി മലയാള സിനിമയിലേക്ക് തിരിച്ചെത്തുകയാണ്. ചിത്രത്തിൽ ബാബു ആന്റണിക്കൊപ്പം ഹോളിവുഡ് താരം ലൂയിസ് മാൻഡിലോറും അബു സലിം, ബാബുരാജ്, റിയാസ് ഖാൻ എന്നിങ്ങനെ മലയാളി പ്രേക്ഷകരുടെ പ്രിയ താരങ്ങളും അണിനിരക്കുന്നുണ്ട്. ഇപ്പോഴിതാ സിനിമയുടെ ചിത്രീകരണം എന്ന് തുടങ്ങുവാൻ സാധിക്കുമെന്ന് വെളിപ്പെടുത്തിയിരിക്കുകയാണ് സംവിധായകൻ. പവർസ്റ്റാർ തീയറ്റർ തുറന്ന് എല്ലാം ഒന്ന് സെറ്റായിട്ടേ ഷൂട്ടിംഗ് തുടങ്ങൂ. എന്നെ സംബന്ധിച്ച് പവർസ്റ്റാർ സിനിമ എന്നത് എന്റെ ആദ്യത്തെ സിനിമ പോലെയാണ്. പവർസ്റ്റാർ സിനിമ തീയറ്ററിൽ അല്ലാതെ ചിന്തിക്കാന് പറ്റുന്നില്ല. 1)Dennis Joseph എന്ന ഡെന്നിസ്സേട്ടന്റെ പേര് തീയേറ്ററിൽ…\nഫിലിം ക്രിട്ടിക്‌സ് അവാർഡ്: പൃഥ്വിയും ബിജുമേനോനും നടൻമാർ; സുരഭിയും സംയുക്തയും നടിമാർ\n45-ാമത് ഫിലിം ക്രിട്ടിക്‌സ് പുരസ്‌കാരങ്ങള് പ്രഖ്യാപിച്ചു. മികച്ച ചിത്രമായി ജിയോ ബേബി സംവിധാനം ചെയ്ത ഗ്രേറ്റ് ഇന്ത്യന് കിച്ചണ് തിരഞ്ഞെടുക്കപ്പെട്ടു. ‘എന്നിവര്’ എന്ന ചിത്രം സംവിധാനം ചെയ്ത സിദ്ധാര്‍ഥ് ശിവയാണ് മികച്ച സംവിധായകന്. അയ്യപ്പനും കോശിയും എന്ന ചിത്രത്തിലെ പ്രകടനത്തിന് മികച്ച നടനുള്ള പുരസ്‌കാരം പൃഥ്വിരാജും ബിജു മേനോനും ചേര്‍ന്ന് പങ്കിട്ടു. മികച്ച നടിയ്ക്കുള്ള പുരസ്‌കാരം ജ്വാലമുഖി എന്ന ചിത്രത്തിന് സുരഭിലക്ഷ്മിയും വൂള്‍ഫ്, ആണും പെണ്ണും എന്നീ ചിത്രങ്ങൾക്ക് സംയുക്ത മേനോനും ചേര്‍ന്ന് പങ്കിട്ടു. സിനിമയിലെ സമഗ്ര സംഭാവനകള്‍ക്ക് കെ.ജി. ജോര്‍ജ്ജിന് ചലച്ചിത്ര രത്ന പുരസ്‌കാരം നല്‍കി ആദരിച്ചു. മാമുക്കോയ, ബിന്ദു പണിക്കര്, സായ്കുമാര് എന്നിവര് ചലച്ചിത്ര പ്രതിഭാപുരസ്‌കാരത്തിന് അര്‍ഹരായി. സിനിമരംഗത്ത് 40 വര്‍ഷം തികയ്ക്കുന്ന സംവിധായകന് കെ ഹരികുമാറിന് ക്രിട്ടിക്‌സ് റൂബി ജൂബിലി അവാര്‍ഡ് സമ്മാനിക്കും. കേരളത്തില് സംസ്ഥാന അവാര്‍ഡ് കഴിഞ്ഞാല് അപേക്ഷ ക്ഷണിച്ച് ചിത്രങ്ങള് വരുത്തി ജൂറി കണ്ട് നിര്‍ണയിക്കുന്ന ഒരേയൊരു ചലച്ചിത്രപുരസ്‌ക്കാരമാണിത്. അസോസിയേഷന് പ്രസിഡന്റും ജൂറി ചെയര്‍മാനുമായ…\nBy webadmin September 12, 2021 0\nസുരാജ് വെഞ്ഞാറമൂട്, ടോവിനോ തോമസ്, ഐശ്വര്യ ലക്ഷ്മി, ശ്രുതി രാമചന്ദ്രൻ എന്നിവരെ പ്രധാന കഥാപാത്രങ്ങളാക്കി മനു അശോകൻ സംവിധാനം ചെയ്യുന്ന കാണെക്കാണെയുടെ ഒഫീഷ്യൽ ട്രെയിലർ പുറത്തിറങ്ങി. സെപ്റ്റംബർ 17ന് ഒ. ടി. ടി പ്ലാറ്റഫോമായ സോണി ലൈവ് വഴിയാണ് ചിത്രത്തിന്റെ റിലീസ്. ഇന്ത്യൻ സ്ട്രീമിംഗ് രംഗത്ത് തന്നെ മികച്ചു നിൽക്കുന്ന സോണി ലൈവിന്റെ മലയാള സിനിമയിലേക്കുള്ള ആദ്യ ചുവടുവെയ്പ്പു കൂടിയാണ് ഇത്. മലയാള സിനിമക്ക് അകത്തും പുറത്തുമുള്ള പ്രമുഖ വ്യക്തിത്വങ്ങളും സാമൂഹ്യ മാധ്യമങ്ങളിലെ ഇൻഫ്ലുൻസേർസ് ഉൾപ്പെടുന്ന ഒരു വലിയ താരനിര തന്നെ പങ്കുവെച്ച ട്രെയിലറിനു മികച്ച വരവേൽപ്പാണ് ലഭിച്ചത്. ട്രെയിലർ ഇറങ്ങി മണിക്കൂറുകൾക്കകം തന്നെ പ്രേക്ഷകർക്കിടയിലും മാധ്യമങ്ങളിലും ചർച്ചാ വിഷയമായി കഴിഞ്ഞു. കുടുംബ ബന്ധങ്ങളുടെ സങ്കീർണ്ണതയും, അതിന്റെ വകഭേദങ്ങളുമൊക്കെ സമ്മിശ്രമായി മിന്നിമായുന്ന കാണെക്കാണെയുടെ ഉദ്വേഗജനകമായ ട്രെയിലർ പ്രേക്ഷകരിൽ ആകാംഷയും കൗതുകവും നിറയ്ക്കുന്നുണ്ട്. സാമൂഹ്യ മാധ്യമങ്ങളിൽ നിന്നും പ്രേക്ഷകർക്കിടയിൽ നിന്നും മികച്ച പ്രതികരണമാണ് സെപ്റ്റംബർ 17ന് റിലീസിന് തയ്യാറെടുക്കുന്ന ചിത്രത്തിന്റെ ട്രെയിലറിനു ലഭിക്കുന്നത്.…\n’10 കിലോ മേക്കപ്പിട്ടാല് കങ്കണ ജയലളിതയാകില്ല’ മമ്മൂക്കയിൽ നടത്തിയ പരീക്ഷണം കങ്കണയിലും; വെളിപ്പെടുത്തലുമായി പട്ടണം റഷീദ്\nകങ്കണ റണൗട്ട് നായികയാകുന്ന ജയലളിതയുടെ ബയോപിക് തലൈവിയുടെ പോസ്റ്റർ പുറത്തിറങ്ങിയപ്പോൾ ഓവർ മേക്കപ്പെന്ന് പറഞ്ഞ് ഏറെ വിമർശനം നേരിട്ടിരുന്നു. കങ്കണ റണാവത്തിനെ ജയലളിതയാക്കി മാറ്റാന് എടുത്ത പരിശ്രമങ്ങളെ കുറിച്ച് തുറന്നു പറഞ്ഞ് മേക്കപ്പ് ആര്‍ട്ടിസ്റ്റ് പട്ടണം റഷീദ്. പ്രോസ്‌തെറ്റിക് മേക്കപ്പ് മാറ്റി കവിളിനുള്ളില് ക്ലിപ്പ് ചെയ്ത് വീര്‍പ്പിക്കുന്ന രീതിയാണ് പരീക്ഷിച്ചതെന്ന് പട്ടണം റഷീദ് വെളിപ്പെടുത്തി. സംവിധായകന് എ.എല് വിജയ് ആണ് അമേരിക്കയിലെത്തി ബാന്‍സ് സംഘത്തെ കണ്ട് ജയലളിതയുടെ മുഖത്തിലേക്ക് കങ്കണയെ മാറ്റിയെടുക്കാനുള്ള പ്രോസ്‌തെറ്റിക് മേക്കപ്പിന് ഓര്‍ഡര് കൊടുത്തത്. ’10 കിലോ മേക്കപ്പിട്ടാല് കങ്കണ ജയലളിതയാകില്ല’ എന്നായിരുന്നു ആദ്യ പോസ്റ്റര് റിലീസ് ചെയ്തപ്പോഴുണ്ടായ വിമര്‍ശനം. പ്രോസ്‌തെറ്റിക് മേക്കപ്പ് രീതി ലോകം മുഴുവന് സ്വീകരിക്കപ്പെട്ടതാണെങ്കിലും ഇന്ത്യയില് അത് വ്യത്യസ്തമാണ്. കഥാപാത്രത്തെ സ്വീകരിക്കുന്നതിനൊപ്പം അതിനുള്ളിലെ നടനെയും നടിയേയും സ്‌നേഹിക്കുന്നവരാണ്. മമ്മൂട്ടിയുടെയും മോഹന്‍ലാലിന്റെയും കണ്ണിമ ചലനങ്ങള് പോലും അവര്‍ക്ക് ഹൃദിസ്ഥമാണ്. അപ്പോള് കഥാപാത്രത്തിന്റെ പൂര്‍ണതയ്ക്കാണെങ്കിലും പ്രോസ്‌തെറ്റിക് മേക്കപ്പിലൂടെ അതു മറച്ചാല് അമിതമായ മേക്കപ്പെന്നു വിമര്‍ശനം വരും. അതായിരുന്നു…\nഅവതാരകയായി കരിയർ തുടങ്ങി അഭിനയത്തിലേക്ക് കടന്നുവന്ന നടിയാണ് ഡയാന ഹമീദ്. അഭിനയിക്കുവാനുള്ള ആഗ്രഹം നേരത്തെ ഇല്ലായിരുന്നുവെങ്കിലും ഇപ്പോൾ സിനിമ തന്റെ പാഷനായി മാറിയെന്നാണ് ഡയാന പറയുന്നത്. തിരുവനന്തപുരം സ്വദേശിയായ ഡയാന ഇപ്പോൾ തമിഴിലും മലയാളത്തിലും തന്റെ സാന്നിദ്ധ്യം അറിയിച്ചു കഴിഞ്ഞു. ടോം ഇമ്മട്ടി ഒരുക്കിയ ദി ഗാംബ്ലർ എന്ന ചിത്രത്തിലൂടെയാണ് താരം അഭിനയരംഗത്തേക്ക് കടന്ന് വന്നത്. തുടർന്ന് യുവം, മിസ്റ്റർ കുട്ടേട്ടൻ തുടങ്ങിയ ചിത്രങ്ങളിലും അഭിനയിച്ചിട്ടുണ്ട്. മെമ്മറീസ് എന്ന തമിഴ് ചിത്രത്തിലും അഭിനയിച്ചിട്ടുണ്ട്. സുരേഷ് ഗോപി നായകനാകുന്ന പാപ്പനാണ് ഡയാനയുടെ പുതിയ ചിത്രം. മിനിസ്‌ക്രീനിലും ബിഗ് സ്‌ക്രീനിലും ഒരുപോലെ തിളങ്ങി നില്‍ക്കുന്ന ഡയാനയെ സ്റ്റാര് മാജിക്കില് എത്തിയതോടെയാണ് ഒരുപാട് പേര് ശ്രദ്ധിക്കുന്നത്. താനെന്ന വ്യക്തിയെയും കലാകാരിയെയും അടയാളപ്പെടുത്തിയ പരിപാടി അതാണെന്നാണ് ഡയാന പറയുന്നത്. “കുറച്ച് നാള് മുന്‍പ് വരെ ആങ്കറിങ് ആയിരുന്നു പാഷന്. ഇപ്പോള് അത് മാറി. അഭിനയത്തിനാണ് കൂടുതല് ശ്രദ്ധ. നല്ല സിനിമകളുടെ ഭാഗമാകാനും നല്ല റോളുകള് തിരഞ്ഞെടുക്കാനും പറ്റണം.…


Big Disappointment strikes! Suriya’s Soorarai Pottru leaked before the official release\nPublished on : 12 Nov, 2020 , 1:41 am\nഏറെ പ്രതീക്ഷയോടെ റിലീസിനായി കാത്തിരുന്ന സൂര്യ ചിത്രമാണ് 'സൂരറൈ പോട്ര്'. ഒക്ടോബർ 12 രാത്രി 12 മണിയ്ക്ക് ആമസോൺ പ്രൈമിലൂടെ ചിത്രം പ്രേക്ഷകരിലേയ്ക്ക് എത്തി. എന്നാൽ സിനിമയുടെ ഔദ്യോഗിക റിലീസിന് മുമ്പ് ടെലഗ്രാം ഉൾപ്പടെയുളള പൈറസി സൈറ്റുകളിലും ചിത്രമെത്തിയിരുന്നു. അടുത്തിടെ ആമസോണിൽ റിലീസ് ചെയ്ത 'പുത്തം പുതുകാലൈയ്', 'നിശബ്ദം', 'പെൻഗ്വിൻ' എന്നീ സിനിമകളും അനധികൃത വെബ്സൈറ്റുകളിലൂടെ പ്രേക്ഷകരിലേയ്ക്ക് എത്തിയിരുന്നു. ഇതിനെതിരെ ആമസോൺ നൽകിയ പരാതിയിൽ പൈറസി സൈറ്റായ തമിഴ് റോക്കേഴ്സിനെ വിലക്കുകയും ചെയ്തു. എന്നാൽ ഇത്തവണയും റിലീസിന് മുമ്പ് തന്നെ ചിത്രം ലീക്കായതിൽ പ്രതിഷേധവുമായി രംഗത്തെത്തിയിരിക്കുകയാണ് സൂര്യ ആരാധകർ.\nസുധാ കൊങ്കരയാണ് 'സൂരറൈ പോട്ര്' സംവിധാനം. മാധവൻ പ്രധാന വേഷത്തിലെത്തിയ ' ഇരുതി സുട്ര് ' എന്ന ചിത്രത്തിലൂടെ ശ്രദ്ധേയയായ സംവിധായികയാണ് സുധ. എയർ ഡെക്കാൻ സ്ഥാപകൻ ക്യാപ്റ്റൻ ജി.ആർ ഗോപിനാഥിന്റെ ജീവിത കഥയെ അടിസ്ഥാനമാക്കിയാണ് ചിത്രം. വിമാന കമ്പനി സ്ഥാപിക്കാൻ അദ്ദേഹം നടത്തിയ പോരാട്ടമാണ് ചിത്രത്തിന്റെ പ്രമേയം. സൂര്യയുടെ മൂപ്പത്തിയെട്ടാമത്തെ ചിത്രമാണിത്. അപർണ ബാലമുരളിയാണ് നായിക.\nജാക്കി ഷറോഫ്, മോഹൻ ബാബു, കരുണാസ് , പരേഷ് റാവൽ, ഉർവ്വശി എന്നിവരാണ് ചിത്രത്തിലെ മറ്റ് അഭിനതാക്കൾ. നികേത് ബോമ്മി റെഡ്ഡിയാണ് ക്യാമറാ. ജി.വി പ്രകാശാണ് സംഗീതം ഒരുക്കുന്നത്. 2ഡി എന്റർടൈൻമെന്റ്‌സും സീഖ്യാ എന്റർടെയ്ൻമെന്റിന്റെ ബാനറിൽ ഗുനീത് മോംഘയുമാണ് ചിത്രത്തിന്റെ നിർമ്മാതാക്കൾ.\nbig disappointment strike


ഭാരതീയ മത്സ്യപ്രവര്‍ത്തക സംഘത്തിന്റെ നേതൃത്വത്തില് സെക്രട്ടേറിയറ്റിന് മുന്നില് നടന്ന ധര്‍ണ്ണ ഒ. രാജഗോപാല് എംഎല്‍എ ഉദ്ഘാടനം ചെയ്യുന്നു\nതിരുവനന്തപുരം: ഭാരതീയ മത്സ്യപ്രവര്‍ത്തക സംഘത്തിന്റെ നേതൃത്വത്തില് സെക്രട്ടേറിയറ്റിന് മുന്നില് പ്രതിഷേധ ധര്‍ണ്ണ സംഘടിപ്പിച്ചു. മത്സ്യത്തൊഴിലാളികളുടെ ജീവന് സംരക്ഷിക്കുക, ഓഖി ചുഴലിക്കാറ്റിനെ ദേശീയ ദുരന്തമായി പ്രഖ്യാപിക്കുക തുടങ്ങിയ ആവശ്യങ്ങള് ഉന്നയിച്ചാണ് മത്സ്യത്തൊഴിലാളികള് പ്രതിഷേധിച്ചത്. ഒ. രാജഗോപാല് എംഎല്‍എ ഉദ്ഘാടനം ചെയ്തു.\nകേരളം കണ്ടതില് വച്ച് ഏറ്റവും വലിയ ദുരന്തമാണ് നടന്നതെന്ന് രാജഗോപാല് പറഞ്ഞു. കേന്ദ്രമുന്നറിയിപ്പിന്റെ അടിസ്ഥാനത്തില് മറ്റു സംസ്ഥാനങ്ങള് മുന്‍കരുതല് എടുത്തപ്പോള് കേരളം വീഴ്ച വരുത്തി. ഇപ്പോള് പ്രധാനമന്ത്രി മറ്റു മുഖ്യമന്ത്രിമാരെ ബന്ധപ്പെട്ടിട്ടും തന്നെ വിളിച്ചില്ല എന്ന് വിലപിക്കാന് എന്ത് അര്‍ഹതയാണ് പിണറായിക്ക് ഉള്ളത്.\nദുരന്തനിവാരണത്തിനായി 1,024 കോടി രൂപ കേന്ദ്രം അനുവദിച്ചതില് വെറും എഴ് കോടിയാണ് സംസ്ഥാനം ചെലവഴിച്ചത്. അതും പുതിയ കെട്ടിടം നിര്‍മ്മിക്കാനും ഓഫീസ് മുറികള് ശീതീകരിക്കാനും ഉദ്യോഗസ്ഥര്‍ക്ക് വാഹനത്തിനുമായാണ് ചെലവിട്ടതതെന്നു രാജഗോപാല് കുറ്റപ്പെടുത്തി. ബിജെപി ജില്ലാ പ്രസിഡന്റ് അഡ്വ. എസ്. സുരേഷ്, ഭാരതീയ മത്സ്യപ്രവര്‍ത്തക സംഘം സംസ്ഥാന പ്രസിഡന്റ് രജനീഷ് ബാബു, സെക്രട്ടറി ശിവപ്രസാദ്, വൈസ് പ്രസിഡന്റ് എന്.പി. രാധാകൃഷ്ണന്, ജില്ലാ പ്രസിഡന്റ് സുദര്‍ശനന് എന്നിവര് സംസാരിച്ചു.\nഭാരതീയ മത്സ്യപ്രവര്‍ത്തക സംഘം തീരദേശയാത്ര6മുതല്\nസര്‍ക്കാര് അനാസ്ഥ അവസാനിപ്പിക്കണം: മത്സ്യപ്രവര്‍ത്തക സംഘം\nമീനാകുമാരി റിപ്പോര്‍ട്ട് മത്സ്യപ്രവര്‍ത്തക സംഘം തീരദേശയാത്ര നാളെ ആരംഭിക്കും


നടി റൂബി ജുവൽ വിവാഹിതയായി. വിവാഹം രഹസ്യമായി ആണോ നടത്തിയത്\nപരസ്പരം സീരിയലിലൂടെ ജനങ്ങൾക്ക് പരിചിതമായ പേരാണ് സുചിത്ര. ഈ വേഷം ഭംഗിയായി അവതരിപ്പിച്ച റൂബി ജുവലിനെ ജനങ്ങൾക്ക് മറക്കാനാവില്ല. സീരിയൽ രംഗത്ത് വരുന്നതിന് മുൻപേ അവതാരികയായും റൂബി തിളങ്ങിയിരുന്നു. കൊച്ചു ടിവി എന്ന ചാനലിലാണ് റൂബി അവതാരികയായി മിന്നിച്ചത്. കുട്ടികൾക്കും മുതിർന്നവർക്കും ഒരുപോലെ പ്രിയപ്പെട്ട ആർട്ടിസ്റ്റ് ആയിരുന്നു റൂബി ജുവൽ. ഇപ്പോൾ താരത്തിൻ്റെ ജീവിതത്തിലെ ഏറ്റവും സന്തോഷകരമായ വാർത്ത\nപുറത്ത് വന്നിരിക്കുകയാണ്. താൻ വിവാഹിതയായ വിവരം റൂബി സോഷ്യൽ മീഡിയ വഴി ജനങ്ങളെ അറിയിച്ചിരിക്കുകയാണ്. എഡിറ്ററായ അജാസാണ് താരത്തിൻ്റെ വരൻ. ഇരുവരുടെയും വിവാഹ ഫോട്ടോയും റൂബി തന്നെ സോഷ്യൽ മീഡിയ വഴി പങ്ക് വെച്ചു. മാട്രിമോണി വഴിയാണ് അജാസും റൂബിയും പരിചയപ്പെടുന്നതും ഒടുവിൽ അത് വിവാഹത്തിൽ എത്തുന്നതും. വളരെ അടുത്ത ബന്ധുക്കളും സുഹൃത്തുക്കളുമടങ്ങിയ ചെറിയ വിവാഹമായിരുന്നു\nതാരത്തിൻ്റേത്. റൂബിയുടെ പ്രൊഫൈൽ കണ്ടപ്പോൾ അജാസാണ് അപ്രോച്ച് ചെയ്തതെന്ന് താരം പറയുന്നു. പിന്നീട് ഇൻസ്റ്റാഗ്രാം വഴി കൂടുതൽ പരിചയപ്പെടുകയും ഒടുവിൽ വീട്ടുകാർ തമ്മിൽ സംസാരിച്ച് വിവാഹം ഉറപ്പിക്കുകയുമാണ് ഉണ്ടായത്. ഇന്ദിര എന്ന സീരിയലിലൂടെയാണ് റൂബി അഭിനയരംഗത്തേക്ക് ചുവടുവെയ്ക്കുന്നത്. പിന്നീട് കൊച്ചു ടിവിയിൽ അവതാരികയായും കഴിവ് തെളിയിച്ചു. പരസ്പരം സീരിയലിലെ നായകൻ്റെ സഹോദരി വേഷമായ\nസുചിത്ര എന്ന കഥാപാത്രം ചെയ്തതോടെയാണ് താരം കൂടുതൽ ശ്രദ്ധിക്കപ്പെട്ടത്. വളരെ ചെറിയ ചടങ്ങായാണ് വിവാഹം നടന്നത്. അതുകൊണ്ട് തന്നെ വരുന്ന ഞായറാഴ്ച മറ്റു കുടുംബാംഗങ്ങൾക്കും സുഹൃത്തുക്കൾക്കും വേണ്ടി റിസപ്ഷനും നടത്തുന്നുണ്ട്. താരത്തിൻ്റേത് പ്രണയവിവാഹമായിരുന്നെന്ന സംശയം പലരും പ്രകടിപ്പിച്ചെങ്കിലും തികച്ചും അറേഞ്ച്ഡ് മാര്യേജ് ആയിരുന്നെന്ന് റൂബി തന്നെ അറിയിച്ചിരുന്നു. ഒരുപാട് താരങ്ങളും ആരാധകരും റൂബിയുടെ ഇൻസ്റ്റഗ്രാം പോസ്റ്റിന് താഴെ ആശംസകൾ അറിയിച്ചു.\nA post shared by Ajas Pukkadan (@ajas_pukkadan)\nഅങ്ങനെ ഇതാ ആ സ്വപ്നവും സഫലമായിരിക്കുന്നു ;പുത്തൻ ക്രിസ്റ്റയുമായി ധർമ്മജൻ.. അടിപൊളി എന്ന് ആരാധകരും..വൈറലായി ചിത്രങ്ങൾ\nവിവാഹശേഷം ആദ്യമായി ലൈവിൽ വന്നു ; ആലിസ് ക്രിസ്റ്റിയുടെ ഇൻസ്റാഗ്രാമിനെ സംഭവിച്ചത് ഇതാണ് എന്ന സന്തോഷവാർത്തയുമായി


രാജ്യത്തു വീണ്ടും വർഗീയ കൊലപാതകം ; ഇത്തവണ മുസ്ലിം പെൺകുട്ടിയെ പ്രണയിച്ചതിനു ; – www.reporternow.com\nരാജ്യത്തു വീണ്ടും വർഗീയ കൊലപാതകം ; ഇത്തവണ മുസ്ലിം പെൺകുട്ടിയെ പ്രണയിച്ചതിനു ;\nFebruary 2, 2018 editor123 reporterLeaveaComment on രാജ്യത്തു വീണ്ടും വർഗീയ കൊലപാതകം ; ഇത്തവണ മുസ്ലിം പെൺകുട്ടിയെ പ്രണയിച്ചതിനു ;\nന്യൂഡല്‍ഹി: പ്രണയം മൂലം മറ്റൊരു കൊലപാതകം , മുസ്ലിം യുവതിയുമായി പ്രണയത്തിലായിരുന്ന 23കാരനായ ഫോട്ടാഗ്രാഫറെ പെണ്‍കുട്ടിയുടെ കുടുംബാംഗങ്ങള് ചേര്‍ന്ന് നാട്ടുകാര് നോക്കിനില്‍ക്കെ നടുറോഡില് വെട്ടിക്കൊന്നു. കഴിഞ്ഞ ദിവസം രാത്രി ഡല്‍ഹിയില് നടന്ന സംഭവത്തെ തുടര്‍ന്ന് പെണ്‍കുട്ടിയുടെ അമ്മ, അച്ഛന്, അമ്മാവന് തുടങ്ങിയവരെ പൊലീസ് അറസ്റ്റ് ചെയ്തു.\nസംഭവത്തെക്കുറിച്ച് പൊലീസ് പറയുന്നത് ഇങ്ങനെ: ഇരുപത് വയസുള്ള യുവതിയുമായി കൊല്ലപ്പെട്ട അങ്കിത് മൂന്ന് വര്‍ഷമായി പ്രണയത്തിലായിരുന്നു. എന്നാല് ഈ ബന്ധത്തിന് പെണ്‍കുട്ടിയുടെ കുടുംബം എതിരായിരുന്നു. എന്നാല് കഴിഞ്ഞ ദിവസം രാത്രി ഒമ്ബതിന് ജോലി കഴിഞ്ഞ് വീട്ടിലേക്ക് വന്ന അങ്കിതിനെ പെണ്‍കുട്ടിയുടെ കുടുംബം ആക്രമിക്കുകയായിരുന്നു. അങ്കിതിന്റെ വീട്ടിന് തൊട്ടടുത്തായി ഒളിച്ച് നിന്ന സംഘം മൂര്‍ച്ചയേറിയ ആയുധം കൊണ്ട് ഇയാളെ കൊലപ്പെടുത്തുകയായിരുന്നു. സംഭവമറിഞ്ഞ് അങ്കിതിന്റെ അമ്മ പുറത്ത് വന്നപ്പോള് മകന് കുത്തേറ്റ് കിടക്കുന്ന കാഴ്ചയാണ് കാണുന്നത്. ഉടന് തന്നെ ഇയാളെ ആശുപത്രിയിലെത്തിച്ചെങ്കിലും രക്ഷിക്കാനായില്ല. കഴുത്തിലേറ്റ ആഴത്തിലുള്ള മുറിവാണ് മരണകാരണമെന്നാണ് പ്രാഥമിക നിഗമനം.\nകുറച്ച് വര്‍ഷങ്ങള്‍ക്ക് മുമ്ബ് അങ്കിതിന്റെ അയല്‍വാസി ആയിരുന്നപ്പോഴാണ് രണ്ടാം വര്‍ഷ ബിരുദ വിദ്യാര്‍ത്ഥിനിയായ യുവതി ഇയാളുമായി പ്രണയത്തിലാകുന്നത്. എന്നാല് കുടുംബം ഇവിടെ നിന്നും മാറി താമസിച്ചെങ്കിലും ഇരുവരും തങ്ങളുടെ പ്രണയ ബന്ധം തുടര്‍ന്നു. ഇതേച്ചൊല്ലി പലപ്രാവശ്യം അങ്കിതും പെണ്‍കുട്ടിയുടെ കുടുംബവും തമ്മില് തര്‍ക്കമുണ്ടായിരുന്നതായും മുതിര്‍ന്ന പൊലീസ് ഉദ്യോഗസ്ഥനായ വിജയ് കുമാര് വ്യക്തമാക്കി.\n“ഹിന്ദു , മുസ്ലിം , ക്രിസ്ത്യൻ ആരും എന്റെ ശത്രുവല്ല ‘രാഷ്ട്രീയത്തിൽ പുതിയ കരുക്കൾ നീക്കി തുടങ്ങി കമൽഹാസൻ ;\nഅവസാന മിനുട്ടിലെ ബുള്ളെറ്റ് ഗോൾ , വിനീതിന്റെ ചിറകിൽ ബ്ലാസ്റ്റേഴ്‌സ് , കട്ട കലിപ്പ്\nആഢ്യൻ പാറയിൽ ഉരുൾപൊട്ടി6മരണം .അഞ്ചു മൃതദേഹങ്ങൾ കണ്ടെത്തി . ഒരാൾക്കായി തിരച്ചിൽ തുടരുന്നു .\nAugust 9, 2018 August 9, 2018 editor123 reporter\nതിയേറ്റര് പീഡനം;പ്രതികള് കുറ്റം സമ്മതിച്ചു;വന്നത് പീഡിപ്പിക്കാൻ തന്നെ ; സോഷ്യൽ മീഡിയയിൽ പ്രതികരണം ശക്തമാകുന്നു ;പ്രതിയെ സഹായിച്ചിട്ടില്ലെന്ന് കെ ടി ജലീല്\nMay 13, 2018 editor123 reporter\nപുതിയ അപ്ഡേഷനുകളുമായ് വാട്ട്സ് ആപ്പ് എത്തുന്നു\nMarch 22, 2018 March 22, 2018 editor123 reporter